
Viaţa şi învăţăturile Sfântului Ierarh Nifon 



ÎNSEMNARE 
din partea traducătorului 

Descoperirea prezentei vieţi a Sfântului Nifon, Episcopul 
Constantianei de lângă Alexandria Egiptului, se datoreşte monahului Lazar 
din Mănăstirea Dionisiu, din Sfântul Munte Athos. Acesta, în preajma 
anului 1970, a găsit în biblioteca mănăstirii un manuscris vechi, 
necunoscut, cuprinzând viaţa, nevoinţele şi învăţătura Sfântului Ierarh 
Nifon al Constantianei, care a trăit în veacul al IV-lea, veacul marilor 
ierarhi ai Bisericii, în aceeiaşi vreme cu Sfântul Atanasie cel Mare, 
Patriarhul Alexandriei, care a şi luat parte la înscăunarea şi apoi la 
îngroparea sa. 

Spre deosebire de viaţa Sfântului Nifon, aflată în şinaxarele 
româneşti, la 23 decembrie, ziua de prăznuire a marelui ierarh, prezenta 
viaţa este mult mai bogată. Cuprinde, între altele, un număr de 23 de 
preafrumoase rugăciuni, pe care Sfântul Nifon le -a rostit în diferite 
împrejurări şi descrie mai multe vedenii şi descoperiri ale lui, dintre care 
cea mai minunată este cea a înfricoşătoarei Judecaţi. 

Cartea cu viaţa Sfântului Ierarh Nifon, având ca titlu Un episcop 
ascet, a fost tipărită de Mănăstirea Paraclitu, din apropierea Atenei, în mai 
multe ediţii. Prima a apărut în anul 1972, iar în 1980, a patra ediţie, după 
care s-a făcut şi prezenta traducere românească, cu dorinţa fierbinte ca 
această viaţă minunată să ajungă la cunoştinţa evlavioşilor români, pentru 
folosul lor suflete. 



Protosinghel Petroniu Tănase 
Stareţul Schitului Românesc Prodromu 
Sfântul Munte Athos - 23 decembrie 1986 

DIN EGIPT LA CONSTANTINOPOL 

In timpul marelui Constantin, trăia în Constantinopol un demnitar al 
palatului împărătesc, numit Savatie. Era oştas încercat şi împăratul 1-a 
numit general al armatei, în oraşul Almiropole din Egipt. Toţi orăşenii îl 
cinsteau şi-i dădeau multă atenţie, dar mai ales primul guvernator al 
oraşului numit Agapit. Adeseori el mergea la casa generalului, însoţit de 
fiul său Nifon, care era de opt ani. 

într-o zi, cum stăteau de vorbă, Savatie întreabă pe guvernator: 

- Ştie carte băiatul? Iar Agapit a răspuns: 

- Din păcate nu ştie, pentru ca oraşul nostru nu are profesori. 

- Şi, şi de ce nu-1 trimiţi la Constantinopol? Continuă generalul. 
Sunt bucuros să stea la mine acasă şi să înveţe Sfintele Scripturi". 

Agapit a rămas încântat de această binevoitoare propunere. A 
mulţumit călduros lui Savatie şi a început să pregătească pe băiat. Peste 
câteva zile i 1-a dat să-1 trimită la Constantinopol. 

Ajungând în capitala imperiului, Nifon a fost primit cu mult ă bunătate 
de femeia generalului, care 1-a dat în seama unui învăţător priceput şi 
credincios ca să-1 înveţe Sfintele Scripturi. 

Copilul învăţa cu multă sârguinţă. Avea atâta dorinţă să înveţe, încât 
se îndeletnicea cu învăţătura şi o buna parte din timpul nopţii. Astfel, în 
scurt timp, a ajuns să înveţe multe. Totodată, arăta să aibă mare evlavie faţă 
de Dumnezeu. Ii plăcea să meargă la sfintele slujbe şi, când auzea citindu- 
se despre luptele şi chinuirile mucenicilor, se minuna nespus de râvna şi 
bărbăţia lor. De aceea, când găsea Vieţile sfinţilor cuvioşi sau mucenici, le 
citea cu sete şi atenţie, câştigând astfel mult folos sufletesc. 

Aceste învăţături îl făceau să iubească liniştea, blândeţea şi 
smerenia. Toţi îl admirau când îl vedeau la o vârstă aşa de tânără, având 
minte şi înţelepciune de bătrân. 

In chip deosebit avea mare dragoste faţă de săraci. Ii ajuta din toată 
inima şi le înlesnea cât putea toate cele de trebuinţă. 

Auzind odată de la un bun creştin că trebuie să ne păzim curaţi de 
păcatele trupeşti, el se întreba: "Oare voi putea împlini şi eu această 
virtute? Fiindcă, pentru a scăpa de focul cărnii, trebuie o luptă crâncenă, de 
astăzi înainte, cu ajutorul lui Dumnezeu, nu voi mai privi la chip de 
femeie". 

ISPITA 



Trecuse multă vreme şi Nifon sporise şi în cunoştinţă şi în virtute. 
Era acum aproape flăcău; îi era dor de părinţi şi de patrie şi se pregătea să 
plece. Femeia generalului Savatie, însă, care nu avea copii, văzând virtutea 
şi sporirea lui Nifon, se străduia să-1 ţină ca să-1 infieze şi să-1 facă 
moştenitor al averii lor. Dar, neputându-1 îndupleca, a căzut în adâncă 
mâhnire. Când a văzut-o aşa de mâhnită şi a aflat pricina mâhnirii ei, 
iconomul casei a cerut să-1 dea pe tânăr în seama lui, adăugând: "II voi face 
eu să uite cu totul şi de părinţi şi de patrie". 

Deci, 1-a luat iconomul şi a început să-1 târască pe la petrecerile 
tinerilor cu viaţa stricată şi la felurite distracţii. Iar Nifon, tânăr şi fără 
experienţă cum era, s-a dedat la această viaţă de petreceri, la chefuri şi 
risipă, ca să se mângâie, chipurile, de mâhnire şi de lipsa părinţilor. 

Tinereţea este lesne târâtă pe aceste cai: căci vorbele rele strică 
obiceiurile bune. Beţia, prostia, dezmăţul i-au intunecat mintea tânărului şi 
astfel, cel ce mai înainte era tăcut, paşnic, smerit, acum devenise flecar, 
batjocoritor, dansator, petrecăreţ. Uitase cu totul şi părinţi şi patrie şi 
rudenii. Părăsise studiile şi nu se mai grijea de nici o virtute. 

Văzând-1 în aceasta stare, un bun creştin îi zicea adesea: "Vai de 
tine, Nifone, în ce stare ai ajuns! Vino-ţi în fire şi caută să te îndreptezi!" 

Aceste cuvinte făceau pe Nifon să ofteze şi să lăcrimeze adeseori, 
gândindu-se la viaţa pe care o duce, însă, cu toate acestea, nu putea să o 
lepede. II tiraniza puterea obişnuinţei. 

într-o zi, s-a dus să vadă pe un prieten al sau Nicodim. Acesta cum 
1-a văzut, se uita ţintă la el, privindu-1 curios. Mirat, Nifon ii zice: "Ce te 
uiţi aşa la mine? Pentru prima dată mă vezi?" Atunci Nicodim îi răspunde: 
"Crede-mă, prietene, că tare te-ai pierdut. Faţa ta mi se pare schimonosită şi 
neagră ca unui arap..." 

Nifon a înţeles; faptele lui păcătoase îl făceau să arate aşa. Ruşinat, 
şi-a acoperit faţa cu mâinile şi a plecat, zicându-si în sine: "Vai de mine, de 
trei ori ticălosul! Cum am ajuns în aceasta stare jalnică! Putea—voi oare să 
mă pocăiesc şi să mă îndreptez? Cine să-mi spună aceasta? Cine să mă 
încredinţeze că mă va milui Domnul? Cum voi îndrăzni să cer milă de la 
Dumnezeu, după atâtea păcate câte am făcut?" 

PE CALEA ÎNTOARCERII 

A căzut apoi într-o adâncă meditaţie şi tot felul de gânduri i-au 
frământat creierul până seara. Astfel, mâhnit, s-a culcat flămând. Dar îndată 
a zis întru sine: "Să mă scol să fac măcar o mică rugăciune către 
Dumnezeu". 

Când, însă, a înţeles acest gând al lui, diavolul, ca un urâtor de bine 
ce este, a început să-i bântuie sufletul cu o teamă ciudată, şoptindu-i un 
gând cu totul bizar: "Dacă te scoli acum noaptea ca să te rogi, îndată te vei 
îndrăci şi vei înebuni". Cu acest gând, diavolul 1-a tulburat şi speriat mult 
timp. Totuşi, Nifon a reuşit să biruie teamă, zicându-şi întru sine: "Câtă 
vreme mi-am petrecut nopţile în păcate, n-am păţit nimic nici un rău şi să 
păţesc acum când vreau să mă rog lui Dumnezeu? Anatema ţie, duh viclean 
şi necurat!" Şi îndată a sărit din pat. Dar abia s-a întors spre răsărit când, i-a 
apărut înainte un nor negru, care 1-a speriat aşa de tare încât, paralizat, a 
căzut în pat ca un mort. Se cutremura pentru păcatele sale şi totodată, era 
foarte mirat de impiedicarea ce i-o făcuse diavolul ca să se roage. 

Dimineaţa însă, căindu-se, a mers la biserică şi s-a aşezat într-un 
colţ. Apoi, ridicându-şi ochii a văzut icoana Maicii Domnului şi, suspinând 
din adâncul inimii, a zis: "Prea Sfântă Născătoare de Dumnezeu Fecioară, 
Maica milei şi a îndurării, milosti veste -te spre mine păcătosul şi mă 
miruieşte!" 

Rostind cu ochii înlăcrimaţi aceasta rugăciune, i s-a părut că Maica 
Domnului s-a întors şi-1 priveşte cu faţa blândă şi veselă. Şi Nifon, a simţit 
o mare mângâiere. A continuat să se roage cu lacrimi multă vreme şi apoi a 
ieşit din biserică, zicându-şi: "Vezi, ticălosule, că te iubeşte Dumnezeu şi te 
primeşte să te mântuiască; şi tu, L-ai părăsit. Gândeşte -te, nefericitule, cât 
de grabnic te-a ajutat acum Maica Domnului". Astfel, mângâiat, a dat slavă 
lui Dumnezeu. 

Altă dată, mergând iarăşi la acea biserică, a văzut un om păcătuind 
şi 1-a osândit în sinea lui şi 1-a urât. Când a intrat în biserică şi a ridicat 
privirea la icoana Maicii Domnului, o vede că-1 priveşte cu asprime şi că-şi 
întoarce faţa de le el. Mare tulburare şi mâhnire a simţit Nifon din pricina 
aceasta. Mintea lui nu putea găsi pricina, dar cercetându-se cu atenţie, a 
înţeles: că osândise cu mintea pe acel om. De aceea Maica Domnului se 
întorcea acum de la el. îndată a căzut la pământ şi şi-a mărturisit greşeala. 
Plângea cu amar şi ruga pe Prea Sfânta Născătoare de Dumnezeu să-1 ierte. 
Astfel, rugându-se multă vreme, vede că icoana îl priveşte cu faţa veselă şi 
aşa a ieşit uşurat din biserică. 

Din acel moment, ori de câte ori greşea cu ceva, icoana Maicii 
Domnului îl mustra, iar el îşi mărturisea cu lacrimi greşeala, primea iertare 

şi mângâiere şi se îndrepta. Nu după multă vreme, a văzut în vis că se afla 
într-o casă mare. Deodată apar o muţime de draci negri şi întunecaţi, care 
veneau furioşi asupra lui cu vădită intenţie de a-1 ucide. El a fugit în altă 
parte a casei şi, găsind o biserică, a intrat înăuntru, a închis uşile şi a scăpat 
de ei. Când însă a ieşit afară, iarăşi au apărut negrii şi întunecaţii. Fugind el 
ca să nu-1 prindă, iarăşi a intrat în biserică şi aşa a scăpat. 

Acest vis 1-a avut mereu timp de o săptămână. De aici a înţeles că 
nu este cu putinţă a se mântui de răutăţile dracilor, dacă nu merge adeseori 
la biserică să se roage la casa Domnului, rugând pe Dumnezeu să-1 
izbăvească de uneltirile viclenilor draci. 



IN LUPTA CU DRACUL NECURATIEI 

Pe lângă toate acestea, îl lupta mult duhul cel rău şi necurat al 
desfrânării. Iar el se lupta să-1 alunge, rugându-se cu multă căldură lui 
Dumnezeu. într-o noapte, a văzut în vis pe întâiul Mucenic Ştefan, care i-a 
zis: "Bucura-te, Nifone, robule al lui Dumnezeu. Frumoasă este viaţa ta, 
dar ai intinat-o cu vorbe deşarte şi cu înjurături. Dar, dacă te vei lupta să 
biruieşti pe vicleanul drac care te îndeamnă la aceste păcate, eu îţi 
făgăduiesc să-ţi vin în ajutor". 

Nifon s-a trezit cu o puternica hotărâre. După ce a mulţumit 
Sfântului Ştefan, a luat o pietricică în gură şi a ţinut-o mai multe zile, ca să 
nu mai vorbească cuvinte murdare. Şi dacă vreodată îl înşela vrăjmaşul şi 
injura pe cineva, se retrăgea undeva la o parte şi se lovea puternic cu 
pumnii peste obraz, zicându-şi: "Na! O să te fac eu să te smereşti şi să 
înveţi blândeţea şi tăcerea, să nu te mai mânii, nici să mai înjuri!" 

Pentru aceeaşi pricină şi-a luat canon să-şi dea în fiecare zi câte 
patruzeci de pumni. Iar dacă se întâmpla vreo ispita sau îl lupta vreo patima 
atunci pumnii cădeau câte o sută doua. Lovindu-se astfel zilnic, a slăbit 
mult cu trupul. Adeseori ameţea de durere şi cădea la pământ ca un mort, 
zicându-şi în sine: "Vai şi vai de tine, ticălosule, Nifon! dacă aceasta puţină 
durere nu o poţi suferi, cum vei răbda nesuferitele chinuri ale iadului? 
îndrăzneşte însă, pentru că pe măsura ce omul cel dinafară, trupul, slăbeşte, 
în aceeaşi măsură cel dinăuntru, sufletul, se înnoieşte". 

Văzându-1 diavolul că-şi pedepseşte trupul cu atâta cruzime, i-a zis: 
"De ce nu-ţi este milă de grumazul tău şi-1 loveşti cu atâta asprime? Iar 
fericitul nevoitor a răspuns: "Impuţitule drac, ai venit şi aici să-mi dai 
sfaturi? Ar fi vai de tine, dacă ai avea trup şi ai cădea în mâinile mele, ţi-aş 
arata eu ce fel de chinuri ştie Nifon...!" 

LĂCOMIA 



Apoi, diavolul a început a-1 lupta cu patima lăcomiei, dar Nifon se 
împotrivea cu multă bărbăţie şi-1 izgonea. Şi, fiindcă acela se întorcea 
infuriat şi-1 războia din nou, Nifon, fiind încredinţat de ajutorul lui 
Dumnezeu, zicea către duhul cel viclean: "Azi voi mânca şi voi bea, ca s ă- 
ţi arăt că nici aşa nu mă poţi impiedica de la rugăciune, pentru că am pe 
Dumnezeu în ajutor". 

După ce a mâncat şi a băut bine, a zis către sine: "Câinele, după ce a 
mâncat şi a băut, latră bucuros. Deci şi tu Nifone, după ce ai mâncat şi ai 
băut din toate darurile lui Dumnezeu, trebuie să mulţumeşti". 

Astfel cugetând a mers la biserică şi, ridicându-şi mâinile spre cer, 
s-a rugat, zicând: "Slavă Ţie, Hristoase, Dumnezeul meu, că m-ai saturat de 
bunătăţile Tale cele pământeşti. Ci, te rog mult, Milostive, nu mă lipsi nici 
de cereasca Ta împărăţie!" 

Aceasta rugăciune a rostit-o de mai multe ori. Apoi, adresându-se 
diavolului, a zis: "Vezi, vicleanule şi necuratule, ca am mâncat şi am băut 
şi, cu toate acestea, n-ai putut să mă opreşti de la biserică, nici să mă 
impiedici să mă rog. Piei din ochii mei şi du-te în întunericul cel mai 
dinafară!" 



SOMNUL 

Când a auzit aceste cuvinte smerite, diavolul s-a înfuriat şi mai rău 
şi i-a adus o somnolenţă teribilă şi căscaturi neîntrerupte, vrând astfel să 
moleşească pe cuviosul. Acesta însă, dându-şi seama de ispită, a luat un 
toiag şi a început a se lovi cu mânie, zicând: "Rob nesăturat, ţi-am dat de 
mâncat şi de băut. Mai vrei şi somn? Te voi învăţa eu ca să dormitezi!" 

Zicând acestea, se lovea neîntrerupt şi tot mai tare, încât de durerea 
loviturilor, în chip firesc a fugit somnul. Apoi liniştindu -se, se ruga cu 
trezvie. După rugăciune, a zis iarăşi: "Auzi, Nifone, acum după ce ai 
mâncat şi ai băut, dacă vei sluji Domnului cu statornicie, îţi voi da iarăşi să 
te indestulezi de darurile lui Hristos. Dacă însă, începi să dormitezi, te voi 
omorî cu foamea şi cu setea". Auzind diavolul aceste cuvinte a strigat 
înfuriat: "Prost mai eşti şi mai viclean decât dracii. Cine te -a învăţat atâtea 
vicleşuguri şi răutăţi? Cu mulţi m-am luptat eu, dar cap tare ca al tău n-am 
întâlnit până acum. Nu-i destul ca mă chinuieşti şi mă ocărăşti, ci mă iei şi 
în batjocură şi, pe deasupra, spui la toţi ca nu te temi de draci. Vai mie! 
dacă îl trântesc o data, el se scoală şi mă trânteşte de două ori şi de trei ori. 

Ce să mai fac? Ei, dar acum este tânăr. II voi târî din nou în noroiul 
desfrânării". 

ÎN FOCUL ISPITELOR TRUPEŞTI 

După câteva zile, diavolul a venit din nou, aprinzând şi z ădărând pe 
Nifon cu gânduri necurate. Acesta, însă, a înţeles războiul şi a zis întru 
sine: "Să o luăm dar de la început, ticălosule Nifone". 

Din acea zi a început să mănânce numai pâine uscată în fiecare zi, 
afară de sâmbătă şi Duminică. Apoi a mâncat numai fructe şi, după puţine 
zile, a început să mănânce o data la două zile sau să postească toată 
săptămâna, suprimând şi apa. Şi aşa îşi domolea şi ostenea trupul. Mai ales 
pentru lipsirea de apa, obişnuia să zică: "Dacă un om posteşte patruzeci de 
zile, iar un altul mănâncă regulat toată săptămâna, fără însă să bea apa, 
acest din urmă sufere mai mult decât cel dintâi. Pentru că cine mănâncă 
fără să bea apa, aprinde un foc în măruntaiele lui şi este chinuit de sete, pe 
când cel ce posteşte şi de pâine şi de apă, are luptă mai uşoară". 

Adeseori, când ardea de sete, viteazul Nifon, pentru a birui pe 
diavol, punea apa într-un pahar şi zicea: "Suflete al meu, ce apă bună şi 
rece o să bei!" Dar numai atingea apa cu buzele şi varsă apa pe pământ. 
Vicleanul diavol, urmărindu-1 cu neadormită luptă i-a strigat: "Mi-ai stricat 
toate uneltirile, ticălosule, cu puterea Răstignitului, pe care o ai în tine. Cât 
de înfricoşată este puterea Domnului tău!" Şi iarăşi se înarma cu ispite şi cu 
zădărâri trupeşti, luptându-1 în somn. 

Odată i-a pricinuit un vis, că a căzut într-o faptă urâtă. Atunci el a 
sărit din pat şi, înţelegând ce i-a plăsmuit în vis duhul necuraţiei, a strigat 
către sine: "Vai ţie, Nifone, cât de mult ai dormit! Acum ce faci?" şi, 
chibzuind asupra păcatului ce-1 făcuse cu închipuirea, a luat aceasta 
hotărâre: "Acum, în loc de plăcere, o să suferi o amară durere". Şi apucând 
un lemn gros, a început să se lovească cu mânie peste picioare, care multă 
vreme au fost negre de această bătaie. Şi se ruga cu suspinuri, 
mărturisindu-se lui Dumnezeu: "Iartă-mă, Doamne, ca am căzut în păcatul 
cel urât al desfrânării! Miluieşte-mă pe mine păcătosul, neruşinatul, 
desfrânatul, întinatul şi mă povăţuieşte pe calea poruncilor Tale, precum 
doresc eu". 

Astfel, s-a luptat tare cu duhul desfrânării, care 1-a chinuit atât de 
mult, încât a ajuns să-şi lovească trupul cu pietre. Paisprezece ani 1-a luptat, 
până când Domnul 1-a izbăvit şi 1-a uşurat, punând capăt grelei lupte în 
acest fel. Dormind odată Nifon, i s-a părut că se afla într-un câmp. Iar sânul 
lui era plin de murdărie şi de putreziciune, care -l vătăma în chip 
insuportabil, deoarece putoarea care ieşea de acolo îl sufoca. Cum stătea 

aşa împovărat şi mizerabil, i-a apărut înainte un bărbat îmbrăcat în alb, care 
i-a spus: "Hai, cu mine!" 

L-a urmat, ţinându-şi sânul, până au ajuns la o groapă plină de 
noroi. Aici îngerul Domnului s-a întors către Nifon: "Aruncă în groapă 
ceea ce ai în sân". S-a supus şi îndată a simţit o negrăită uşurare şi o 
potolire deplină în trupul său. Atunci s-a rugat cu căldură, zicând: 
"Doamne, Care ţii în mâna toată făptura, Tu mi-ai dat putere împotriva 
duhurilor celor necurate, ca să pot birui cu harul Prea Sfântului Tău Duh". 

Cum a rostit aceste cuvinte, avându-şi mâinile înălţate, i-a strălucit 
în faţă Duhul lui Dumnezeu şi i-a umplut inima de bucurie, zicându-i: 
"Nifone, Nifone, îţi dau putere şi stăpânire asupra necuraţilor draci! Tu, 
însă, îngrădeşte-te totdeauna cu adâncă smerenie, pentru că iubesc foarte 
mult pe cei smeriţi şi îmi întorc faţa de la cei mândri. Ia aminte, s ă nu te 
juri niciodată, să nu râzi de nimeni şi minciună să nu iasă din gura ta. Nu te 
mânia şi nu judeca pe cineva, chiar dacă l-ai vedea păcătuind. Toate aceste 
păcate le voi pedepsi cu asprime. Ia aminte, să nu te aduni cu cei păcătoşi. 
Nu uita că umbli printre cursele diavolului; păzeşte-te să nu cazi în vreo 
una. îndrăzneşte! Eu sunt cu tine!" 

Revenindu-şi în sine, sfântul a înţeles ajutorul dumnezeiesc şi a 
slăvit din toată inima pe Preabunul Dumnezeu. 

Cu adevărat, şi-a zis, de acum duhul necuraţiei nu mai are putere 
asupra mea. Chiar dacă vreodată va mai îndrăzni să mă ispitească, eu voi fi 
mai tare decât el, cu ajutorul lui Dumnezeu. De aceea i-am zis: "Te înţeleg, 
vicleanule, şi ştiu ce mă îndemni să fac: să poftesc adică femeie şi să 
păcătuiesc cu trupul ei. Dar ce este acest trup? Sânge, carne, vine, şi 
înlăuntru stomac plin de murdărie puturoasa! dacă mai ai pofta, mergi la 
mormânt ca să-1 vezi putred şi împuţit. Deci, unde găseşti plăcere în toate 
acestea, câine neruşinat?" 

Diavolul şi-a dat seama de înţelepciunea lui şi se temea de el, iar 
sfântul îl dispreţuia şi râdea de neputinţa lui. Dar cu toate acestea, vicleanul 
nu lăsa în pace pe robul lui Dumnezeu, ci necontenit născocea curse noi şi 
viclene. Fiind fără de grija, dar nu neatent, Nifon a întrebat odată pe 
Domnul: "Doamne, oare a plecat cu desăvârşire de la mine diavolul?" Dar 
înainte de a primi răspuns, vede undeva departe de chilia lui un câine negru 
intins pe nişte gunoi. "Să fie diavolul acel câine?" S-a întrebat el, arătându- 
1 cu degetul. Deodată câinele a sărit în picioare şi alerga spre el înfuriat: 
"Pe mine m-ai arătat? Iată am venit" - a lătrat câinele acela ameninţător. 
Dar, cuviosul, suflând asupra lui, s-a făcut nevăzut. 

Intr-o seara, iarăşi, cum stătea în strana bisericii, a venit vicleanul şi 
s-a urcat pe picioarele lui. Când a voit s ă se ridice, picioarele lui erau parc ă 
legate. A înţeles ca era diavolul. A scuipat asupra lui şi i-a zis cu ocara. "O, 
neruşinatule vrăjmaş al lui Dumnezeu, ai uitat câte ai păţit prin puterea 

Domnului meu Iisus Hristos?" S-a forţat să-şi mişte puţin piciorul drept şi, 
ca şi cum ar fi dat un picior satanei, i-a zis: "Dumnezeu să te piardă, 
vicleanule! Să ştii bine că eu nu mă tem de spurcatele tale viclenii". 

INIMA ÎNFRÂNTĂ ŞI SMERITĂ 

După câteva zile, Nifon a avut o vedenie. Se făcea un drum larg care 
ducea spre răsărit şi pe care-1 păzeau o mulţime de bărbaţi negri înarmaţi cu 
suliţe şi nu lăsau pe nimeni să treacă. La începutul drumului se înghesuiau 
o mulţime de oameni dar nu înaintau pentru că se temeau de acei negri. 
Intre oameni se afla şi Nifon şi se întreba cum ar putea trece pe drum fără 
primejdie. Cum stăteau ei nedumeriţi neştiind ce să facă, a apărut un bărbat 
îmbrăcat în alb şi s-a oprit lângă ei. 

- Ce-i cu frica aceasta care vă stăpâneşte pe toţi? a întrebat el. 

- Ne temem de negrii aceia, au răspuns ei. 

- Şi tu de ce nu mergi? s-a adresat lui Nifon. 

- De aceeaşi frica, a răspuns el. 

- Nu te-ai rugat niciodată ca să ţi se dea smerenie? 

- Ba da, necontenit cer acest lucru de la Dumnezeu. 

- Ei atunci iată că ti-a trimis-o! Vezi minunea? 

Se vedea ca şi cum îngerul i-a despicat pieptul şi i-ar fi scos inima 
înaintea tuturor. A aruncat-o la pământ şi i-a pus alta în loc. 

- Mergi acum pe drum, i-a poruncit îngerul. Negrii vor fi 
neputincioşi la trecerea ta şi nu se va atinge de tine nici unul. Atunci 
mulţimea a rugat pe înger: 

- Fă şi cu noi, rugămu-te, cum ai făcut cu el, ca să putem merge fără 
impiedicare pe acest drum. 

- Cereţi şi voi acest lucru de la Domnul cu rugăciune şi cu post, şi 
fiţi siguri că veţi primi. Dacă nu o cereţi, nu o veţi lua. Şi dacă nu o luaţi, 
nu puteţi trece pe acest drum. Şi să ştiţi că acesta este singurul drum care 
duce la viaţa. Vedeţi, acesta care a luat inima înfrântă şi smerită, de mulţi 
ani cere de la Dumnezeu şi abia acum a dobândit -o. Uitaţi-vă la el cum 
merge! 

Intorcându-şi privirile, îl văd străbătând drumul fără nici o 
impidicare. A ajuns la prima strajă alcătuită din doi negri, care cum l-au 
văzut, şi-au scos săbiile împotriva lui. Dar mâinile lor dintr-o dată au 
înţepenit şi el a trecut netulburat. A ajuns la a doua gardă, pe care a trecut-o 
în acelaşi chip. Tot aşa şi cu a treia şi cu a patra şi cu toate celelalte. 

După puţin timp a ajuns la un loc unde era adunată o mulţime mare 
de negri. Cum l-au văzut, toţi s-au repezit asupra lui ca să-1 lovească, dar au 
rămas înlemniţi şi neputincioşi. 

Erau aşa de mulţi, încât fericitul Nifon, negăsind nici un loc de 
trecere, a început pe unii să-i împingă şi peste alţii să calce, ca să-şi 
deschidă drum. "Cine a adunat aici atâţia blestemaţi, ca s ă ne inchidă calea 
şi să nu mergem la viaţa?" a strigat el. Şi pe când toţi îl priveau cu 
admiraţie, a străbătut drumul până la capăt. 

Când a dispărut vedenia şi Nifon şi -a venit în sine, era nedumerit ce 
să însemneze toate acestea. Dar Duhul Sfanţ i-a luminat mintea şi 1-a ajutat 
să înţeleagă. "Vrei să înţelegi ceea ce ai văzut? Ia aminte: calea pe care ai 
străbătut-o este calea cea strâmtă şi îngustă. Negrii, sunt viclenii draci care 
stau împotriva tuturor celor ce vor să treacă. Apoi trebuie să mai ştii, că 
nimeni nu poate să străbată această cale, dacă nu a cerut şi nu a primit 
inima înfrântă şi smerită. Tu ai cerut-o şi ai primit-o. De acum nu te vei mai 
teme de frica de noapte, de săgeata ce zboară ziua şi de lucrul care vine din 
întuneric, pentru ca Cel Preaînalt este scăparea ta. Ia, aminte, însă, că mare 
ispită va veni asupra ta; dar nu te va birui pentru că Eu sunt cu tine". 
Acestea i le-a zis Duhul lui Dumnezeu şi 1-a lăsat. Apoi cuviosul a simţit o 
tainică şi negrăită mireasmă, care 1-a învăluit. 

Inima omenească, a zis el întru sine, nu-şi poate închipui cu ce se 
aseamănă dulceaţa miresmei Sfântului Duh. întrece orice bucurie şi 
fericire. Niciodată n-aş vrea să mai gust din plăcerile şi dulceţile lumii. 

Părăsind aceste cugetări, iarăşi s-a pornit asupra sa, zicând: "Vai de 
mine păcătosul, răul, nelegiuitul, vicleanul, blestematul! Vai de mine ca şi 
pe draci i-am întrecut cu păcatele mele! Ce să fac să mă izbăvesc de cei ce 
lucrează fărădelegea? Vai de mine că mă aflu în latura şi în umbra morţii... 
Totdeauna obişnuia să zică "Vai de mine, păcătosul!" când mergea la 
biserică, după slujba se închina tuturor cu multă smerenie, iar el îşi pleca 
privirea, ca să nu vadă pe cineva care i se închina lui; aşa de mult ura slava 
omenească. De multe ori l-am auzit, zice ieromonahul Petru, ucenicul şi 
scriitorul vieţii lui, rugându-se cu suspinuri şi zicând: "Doamne, să nu mă 
slăvească oamenii, nici nu-i lăsa să mă respecte şi să mă cinstească. Ci 
dăruieşte -mi slava care rămâne în veşnicieie. Pentru că numai atunci se va 
odihni duhul meu, când se va desfăta lângă Tine". 

Adeseori mergând la biserică, se tânguia, zicând: "Ai venit aici, 
ticălosule, să murdăreşti pe aceşti oameni sfinţi? Vai de tine, intinatule! La 
vedere te arăţi om, dar cu viaţa şi cu faptele eşti ca un diavol viclean!" Şi 
adaugă: "Dumnezeule, miluieşte-mă ca n-am făcut nici un bine spre 
plăcerea Ta!" 

Cu aceste gânduri îşi calea în picioare iubirea de sine şi se socotea 
ca este pământ sub picioarele fraţilor. "Nifone, îşi zicea adesea întru sine, 
praful pe care-1 scutură fraţii de pe sandale este mai de preţ decât tine, 
pentru ca acela provine de sub picioare sfinte, pe când tu, ticălosule, ai 
întrecut şi pe draci cu ticăloşia. O, vai de tine în ziua judecăţii!" 

Ticăloşindu-se astfel pe sine, cinstea şi slujea pe Dumnezeu cu o 
minunată evlavie. Când dădea un ban sau altceva vreunui sărac, zicea: Ale 
Tale dintru ale Tale, Şie îţi aducem Doamne, de toate şi pentru toate! Apoi 
îşi pleca capul, închinându-se cerşetorului cu frică şi cutremur, şi adăuga: 
"Nu-i destul că vine Hristos la picioarele noastre ca să cerşească? Trebuie 
oare să ne mai roage, să ne implore, să ni se închine? Nicidecum! Ci, 
potrivit cu poruncile Lui, noi cei dintâi trebuie să-1 mângâiem, să avem 
milă de El. Fericit este cel ce se grijeşte de Hristos!" 

Toată viaţa şi-a petrecut-o în adâncă smerenie. Dacă vreodată se 
întâmpla să cadă în vreo greşeală, alerga îndată la biserică să se 
spovedească, rugându-se lui Dumnezeu cu suspinuri ca să-1 ierte. Obişnuia 
să zică: "De vreme ce omul păcătuieşte zilnic, de aceea trebuie să se şi 
pocăiască. Astfel, ceea ce satana construieşte, noi vom dărâma". 



DIAVOLUL VINE DIN NOU 

Aşa cum îi prevestise Domnul, a venit şi ispita cea mare. Era 
sâmbătă şi Nifon se ruga. In fiecare sâmbătă îşi începea rugăciunea seara şi 
o termina dimineaţa. Nu dormea deloc nici nu se aşeza pe scaun cât de 
puţin. Toată noaptea se ruga şi făcea metanii, imitând pe Daniil şi pe îngeri, 
despre care proorocul David, zice: închinaţi -vă Lui toţi îngerii Lui. Aceasta 
rânduială o ţinea nu numai duminicile, ci şi la toate s ărbătorile împărăteşti, 
după o rânduială bisericească. Zicea o rugăciune de cu seara şi o repeta 
până dimineaţa. Şi ce rugăciune era aceea? Plină de sfânta cunoştinţă şi 
înţelepciune. Cuprindea în sine toată teologia: Naşterea cea fără de început 
a Fiului, creaţia Puterilor cereşti, cele grăite şi cele negrăite, minunata 
iconomie dumnezeiască, măreţia făpturii, veşnicia, cele cereşti, cele 
pământeşti şi cele dedesubt, cele văzute şi cele nevăzute, cele descoperite şi 
cele nedescoperite, cele înţelese de minte şi cele neînţelese, cum vom vedea 
mai departe, dacă vom putea aduce de faţă vreo parte din ea. 

Deci în această sâmbătă şi-a început rugăciunea ca de obicei. 
Deodată, aude ceva ca un puternic sunet de toacă, ce-i străbătu în urechi. 
S-a tulburat şi s-a întrebat ce să fie. In aceeaşi clipă apare şi diavolul care 
urla, şi ameninţa şi se înfuria asupra lui Nifon. I-a paralizat mintea şi 1-a 
lăsat tulburat şi înfricoşat. A voit să se roage, dar mintea lui nu era limpede. 
II stăpânea o toropeală, bâlbâială, somnolenţa. De asemenea, flecăreala, o 
întristare apăsătoare şi o mie de alte rele. 

Şi a continuat să-1 tiranizeze astfel, căutând să-1 lipsească cu totul 
de mintea sa limpede şi stăpână pe sine. Cu totul ticăloşit de întunecarea 
drăcească, Nifon a axclamat: "O, păcătosule Nifone, ţi-au căzut acum pe 
cap toate păcatele. Ispita de care te temeai este cu adevărat înfricoşată; 

balaurul cel din adânc ţi -a întunecat mintea şi se afla înaintea ta. Ia aminte 
să nu te înghită de viu!" 

Zicând acestea şi-a făcut semnul Sfintei Cruci. Dar, neruşinatul 
diavol i-a produs o mare tulburare şi îl chinuia cu aceste cuvinte viclene: 
"Nu te mai ruga în zadar, că de acum o să trăim împreună amândoi. Nu măi 
voi mişca de lângă tine nici o clipa şi îţi voi da orice vei cere". Dar Nifon a 
răspuns: "Să nu te aud, necuratule drac. Dacă Atotputernicul ţi-a îngăduit 
să mă ucizi, primesc cu smerenie porunca Lui, dar dacă n-a rânduit aşa 
Dumnezeul meu, îţi dispreţuiesc toate vicleşugurile tale!" Dar exista 
Dumnezeu?... Dumnezeu nu există!" - i-a suflat diavolul în ureche. Şi 
împreună cu acest cuvânt satanicesc i-a învăluit mintea cu un întuneric 
gros, zicându-i iarăşi: "Dar există Dumnezeu?... Dumnezeu nu există!... 

Pregătise de mai înainte, vicleanul, acest plan, ca să intunece mintea 
cuviosului şi să-i strecoare, de ar fi posibil, îndoiala că nu există 
Dumnezeu. Auzind, robul lui Dumnezeu, aceste teribile cuvinte, a strigat 
din adâncul inimii: Zis-a cel nebun în inima sa: nu este Dumnezeu!. "Pieri, 
întuneric urâcios şi nu huli! Pieri din ochii mei, pentru ca eu cred cu tărie 
că există Dumnezeu, Cel ce te-a osândit în focul veşnic pentru vicleşugurile 
tale". 

Urătorul de bine, diavolul, înfuriindu-se, i-a întunecat şi mai mult 
mintea. Cu pâcla sataniceştelor lui vrăji i-a scos din minte toate cuvintele 
duhovniceşti. A încercat zadarnic să zică un psalm ca de obicei, dar îl 
rostea numai cu gura, căci mintea lui înceţoşată nu înţelegea nimic. Acest 
lucru i-a pricinuit o durere şi o mâhnire de nerăbdat. 

"Vai de mine nenorocitul, nu ştiu ce să spun!" şi a început din nou 
rugăciunea cu mai multă osteneală. Acest chin în rugăciune a ţinut patru ani 
încheiaţi. Şi diavolul nu contenea a-i repeta zilnic: "Dumnezeu nu există!" 

Acest gând hulitor 1-a afundat într-o nemărginită mâhnire. Era aşa 
de mare tulburarea şi mâhnirea lui, că umbla ca un om deznădăjduit şi 
nepăsător faţă de toate. Iar diavolul îi şoptea continuu: "Nu -ţi cer altceva, 
fără numai să încetezi rugăciunea de dimineaţă şi de seară". 

Robul lui Dumnezeu, uimit de neruşinarea aceluia, îi răspunse: 
"Chiar de aş cădea în nelegiuirea de a ucide pe cineva, sau orice alt rău aş 
face, de la picioarele Domnului meu Iisus Hristos nu mă depărtez". 

- Ce spui? şopteşte iar diavolul. Dar există Hristos? Hristos nu 
există!... Eu sunt stăpânul a toate! Tu de ce te lepezi de mine? 

- Da, ticălosule, există Hristos! Şi este totodată Dumnezeu şi om, a 
răspuns Nifon. Până când, înrăutăţitule, o să mai chinuieşti făptura lui 
Dumnezeu? Iţi închipui că o să mă înşeli, înnegritule şi întunecatule? Ştiu 
bine că eşti întuneric, că în întuneric te sălăşluieşti şi cu întunericul lupţi 
împotriva oamenilor şi în întunericul cel mai dinafară te vei chinui în vecii 
vecilor! Fugi de lângă mine vrăjmaş al lui Dumnezeu şi al sfinţilor Lui! 

înrăutăţitul, însă, nu se dezlipea deloc de lângă el şi repeta mereu 
că, nu există Dumnezeu. "Ce, îi şoptea, vrei să spui ca există Dumnezeu? 
Unde ai văzut tu pe acest Dumnezeu de care zici? Cine ţi L-a arătat? Unde 
stă? Unde locuieşte? Arată-mi-L şi voi crede şi eu în El!" 

Patru ani, precum am zis mai sus, l-a chinuit astfel. Fie că mânca, 
fie ca stătea, se ruga sau orice altceva făcea, diavolul, îi aducea acest gând, 
ca să-1 facă să creadă că nu există Dumnezeu. Ii sfredelea necontenit 
creierul şi îi tulbura înţelegerea cu această neîntreruptă repetare. Iar Nifon 
zicea că există Dumnezeu, dar uneori, amăgit de diavolul, îşi închipuia că 
nu există. Ajunsese până să se înşele amarnic. Dar cu toate acestea nu 
neglija rugăciunea şi meditaţia. 

Astfel, într-o zi pe când se ruga în biserică, vine din nou diavolul, 
aducându-i acelaşi gând. Atunci, deodată, vede că-i apare chipul Domnului 
nostru Iisus Hristos. Nifon a suspinat din adâncul inimii şi, întinzându-şi 
mâinile spre dumnezeiescul chip, a strigat: "Doamne, Dumnezeul meu, 
caută spre mine, pentru ce m-ai părăsit? Incredinţează-mă cu adevărat că 
exişti, ca să nu fiu silit să încetez ceea ce fac pentru numele Tău şi să fac 
ceea ce îmi zice cel rău". Apoi, s-a oprit, aşteptând răspuns. Şi, pe când se 
uita la dumnezeiescul chip, acesta strălucea ca fulgerul, luminându-i faţa şi 
umplându-1 de o negrăită mireasmă. 

Copleşit de lumină şi neputând răbda înfricoşata strălucire, a căzut 
tremurând cu faţa la pământ, zicând: "Cred întru Unul Dumnezeu, Tatăl 
Atotţiitorul, Făcătorul cerului şi al pământului, văzutelor tuturor şi 
nevăzutelor. Şi intru Unul Domn Iisus Hristos, Făcătorul şi Stăpânul meu şi 
întru Duhul Lui Cel sfânt şi de viaţa făcător. Doamne Iisuse Hristoase, mult 
Milostive, nu te mânia asupra mea şi nu mă izgoni de la Tine, pe mine 
nelegiuitul care am îndrăznit să nesocotesc Preasfânt Numele Tău. Tu ştii, 
Doamne, cum m-a legat vrăjmaşul afundându-mă în otrăvită necredinţă. De 
aceea, iartă-mi toată lipsa de evlavie faţă de nemărginita Ta iubire de 
oameni!" 

După ce a rostit aceste cunvinte, s-a ridicat puţin de la pământ şi a 
văzut din nou preaslăvitul chip. O vedenie mai presus de lume. 
Dumnezeiasca faţă era preastrălucită şi-1 privea cu multă blândeţe. Cu 
sufletul plin de bucurie, Nifon a început să cânte "Doamne miruieşte" şi a 
rămas copleşit de vederea cea mai presus de lume." Cu adevărat, mare este 
Dumnezeul creştinilor! a exclamat el, şi de mare slavă se învredniceşte cel 
ce cade la preacuratele Lui picioare. Căci El nu lasă niciodată făptura sa să 
se piardă. Binecuvântat este Dumnezeu şi binecuvântată este împărăţia 
Tatălui şi a Fiului şi a Sfântului Duh, care m-a mântuit pre mine cel ce 
eram în latura şi în umbra morţii!" 

A adus multe alte mulţumiri Domnului nostru Iisus Hristos, apoi a 
ieşit din biserică, a mers la chilia lui şi a dormit puţin. Inima îi era copleşită 

de dumnezeiasca fericire. Era acum de mirare să-1 vezi umblând vesel, 
zâmbind şi bucuros. Era aşa de iubitor faţă de toţi, încât cunoscuţii lui se 
întrebau miraţi: "Atâţia ani l-am văzut abătut şi trist. Cum este aşa de 
bucuros acum? Nu cumva să fi avut vreo vedenie?" Se străduiau să 
găsească o explicaţie acelei taine. Dar el, din clipa în care a văzut astfel faţa 
Domnului, nopţi întregi stătea cu ochii la cer şi zicea: 

"Miluieşte-mă, Tu, Care, Te-ai făcut om pentru mine; Tu, Care eşti 
Fiul Unul-Născut al lui Dumnezeu, îndrăznirea şi mijlocitorul nostru către 
Tatăl; Tu, Care eşti bogăţia milostivirii şi negrăită iubire de oameni a 
necuprinsei Dumnezeiri!" 

Apoi începea să-1 înfrunte pe cel rău, zicând: "Unde este inrăutăţitul 
care zicea că nu există Dumnezeu? Să se umple acum de ruşine necuratul 
diavol, mincinosul, întunecatul, cel plin de ura! Am văzut pe Domnul meu, 
Care m-a încredinţat ca şi pe fericitul Toma, când nu credea. Măreşte 
suflete al meu pe Domnul şi s-a bucurat Duhul meu de Dumnezeu, 
Mântuitorul meu!" Cu aceste cuvinte de mărire ale Maicii Domnului, lăuda 
şi mulţumea din toată inima Celui ce îl cercetase cu acea negrăită 
mireasmă. 

într-o seara, după ce şi-a terminat rânduială să de rugăciune, a 
adormit puţin. Şi a văzut în somn o mare nesfârşită şi în mijlocul ei un 
imens stâlp de foc, având în vârf un tron strălucit. Deodată îi apare cineva 
şi-1 întreabă: "De ce stai? Urcă-te pe stâlp, pentru ca trebuie să te urci". 

Cum a auzit acest glas, a început să se catare. Cu mare osteneală a 
ajuns până sus, dar în vârf nu putea să se urce. Mai rămăseseră trei coţi de 
urcat; se silea să-şi ridice picioarele, ca să ajungă la tron, dar nu îndrăznea, 
pentru că uitându-se la nesfârşită intindere a marii, îl cuprindea spaima. 

"Vai, se gândea el, ce să fac eu păcătosul! dacă ridic piciorul să 
ajung în vârf, mă tem ca nu cumva să alunec şi să mă înec, iar ca să mă 
întorc şi să cobor, este şi mai greu". Era tulburat, nehotărât şi nedumerit. 
Deodată, fără să-şi dea seama cum a îndrăznit, a făcut un mic efort. A fost 
de ajuns ca să păşească uşor şi s-a aşezat pe tron. Cu uimire privea acum 
orizontul deschis în jurul lui şi se minuna, zicând: "Cum m-am urcat eu 
până aici? Şi cum voi putea să mă cobor?" In acea clipa s-a trezit. 

Uimit, se întreba ce să însemneze toate acestea. Acelaşi lucru 1-a 
văzut şi în altă seară, precum şi a treia oara. Atunci nedumerirea lui a ajuns 
la culme. "Doamne, s-a rugat el, arată-mi ce înseamnă aceasta vedenie!" 

Şi Domnul i-a deschis mintea şi a început să înţeleagă singur. 
Urcarea pe stâlp este drumul greu al virtuţii, care duce la cetatea cea 
cerească. Dar greutatea de a ajunge deasupra ei ce înseamnă? De multe ori 
ne grijim de cele pământeşti şi, astfel ne îngreuiem a ajunge la nepătimire. 
Tronul pe care am şezut şi m-am odihnit uitându-mă la toate este 
nepătimirea, care se află deasupra tuturor virtuţiilor, ca un tron. Cine se 

urcă pe el, vede cu ochii, curat, şi cele omeneşti şi cele dumnezeieşti, şi 
înţelege cum diavolul înşeală pe oameni. 

După ce a tâlcuit visul, Nifon a dat din toată inima slavă lui 
Dumnezeu, Care necontenit îl ocroteşte şi-i poarta de grijă. 



VALOAREA POCĂINŢEI 

Intr-o zi, mergând să-1 vizitez, l-am găsit în chilia să citind. S-a 
bucurat din toată inima când m-a văzut. M-a primit cu deosebita dragoste, 
apoi s-a aplecat din nou asupra cărţii, Eu l-am întrerupt de la citire şi am 
început să-1 întreb despre pocăinţa, la care el mi-a zis: 

- Crede-mă fiule, că Bunul Dumnezeu nu va judeca pe creştini 
pentru că au păcătuit. M-am mirat mult de aceste cuvinte şi l-am întrebat 
surprins: 

- Atunci, după cum spuneţi, păcătoşii nu vor fi judecaţi? Trebuie 
adică să credem ca nu există judecată? 

- Există şi prea există, mi-a răspuns el. 

- Atunci cine va fi judecat? 

- Asculta, fiule, să ţi-o spun limpede: Dumnezeu nu judecă pe 
creştin pentru că greşeşte, ci pentru că nu se pocăieşte. Pentru că a păcătuit 
şi a se pocăi este omeneşte, dar a nu se pocăi este semnul diavolului şi al 
dracilor lui. Fiindcă nu trăim necontenit în pocăinţă, de aceea vom fi 
judecaţi. 

Mi-a povestit apoi cu multă înţelepciune, un fapt vrednic de 
cunoştinţă, pe care auzindu-1, rămâi uimit de negrăită iubire de oameni a lui 
Dumnezeu. Atunci când 1-a cercetat pentru prima oară harul lui Dumnezeu 
şi 1-a adus la pocăinţa, i s-a întâmplat ceva asemănător fiului risipitor din 
parabola. Se afla într-un loc numit "al lui Aristah" şi se gândea la păcatele 
sale. Deodată, harul Mângâietorului i-a atins inima şi el şi-a zis întru sine: 
"Păcătosule Nifone, să mergem să ne mărturisim lui Dumnezeu păcatele. 
Nu ştii dacă vei mai trăi până mâine; aleargă dar acum. Ne aşteaptă acolo 
Tatăl milostivilor, preaînduratul Dumnezeu. Ca El aşteaptă pocăinţa 
noastră, a ticăloşilor şi intinaţilor". 

Cu aceste gânduri alergând la casa lui Dumnezeu, şi-a ridicat mâinile 
spre cer şi a suspinat din adâncul inimii: "Primeşte, Părinte, pe mortul care 
şi-a pierdut sufletul, primeşte pe cel ce este groap ă păcatelor; primeşte pe 
hulitorul, vicleanul, neruşinatul, înrăutăţitul, pe cel intinat cu sufletul şi cu 
trupul. Primeşte pe cel robit de toate puterile drăceşti. Miluieşte-mă pe 
mine nelegiuitul, tâlharul, lepădatul, urâcunea păcatului! Miluieşte-mă, 
Izvorule al tămăduirii, al milostivirii, şi nu -ţi întoarce de la mine faţa Ta 
cea preabună. Nu spune, Doamne: "nu te cunosc!" Nu mă întreba: unde ai 

fost până acum? Nu mă trece cu vederea pe mine, ţărâna, fumul, 
stricăciunea, nelegiuirea, ocara, urâciunea, gunoiul, sălaşul dracilor şi 
sminteala oamenilor! Nu mă lepăda de la Tine, Stăpâne, ci îndură-Te, şi mă 
miluieşte! Pentru că ştiu, Iubitorule de oameni, că nu voieşti moartea 
păcătosului, ci să-1 întorci şi să-1 faci viu. Nu Te voi lăsa până nu mă 
miluieşti şi mă ajuţi". Apoi a mai adăugat, cu suflet amărât şi alte cuvinte 
pe lângă acestea... 

Deodată, un sunet a coborât din cer şi a străfulgerat o înfricoşată 
rază de lumină. Acea lumină în chip de două braţe, s-a pogorât din 
înălţimea cerului şi s-a înfăşurat în jurul Cuviosului. "Bine ai venit, fiul 
Meu cel pierdut! Acum ai reînviat, copilul Meu. Ţi s-au luminat ochii, ţi -a 
înflorit din nou tinereţea şi de acum mă vei slăvi cu faptele tale". 

Zicând acestea, a dispărut spre cer, iar Cuviosul, din bucuria 
vedeniei, a venit în răpirea minţii. Iar după puţin, revenindu-şi în sine, a 
strigat: "Slava Ţie, Doamne, slava Ţie! Şi aşa zicea mereu, pentru ca inima 
lui era plină de dumnezeiasca mireasmă şi gura plină de dulceaţa 
duhovnicească. Apoi, după această negrăită vedenie s-a rugat multă vreme, 
şi în chilia sa nu-şi găsea loc, cuprins de aceeaşi răpire şi uimire a 
dumnezeieştii îmbrăţişări. De atunci, precum spunea, a călătorit cu uşurinţa 
pe calea vieţii, slujind Domnului. 

Această extraordinară minune am auzit-o din însăşi gura lui. Ochii 
îi erau plini de lacrimi, când cu teamă, dar şi cu o tainică bucurie, mi-a 
povestit-o. Pentru că eu mereu îl rugam atăruitor şi-1 necăjeam ca să-mi 
povestească ceea ce i se întâmplă; iar el, fiindcă mă iubea mult, nu-mi 
ascundea niciodată nimic. 

A petrecut deci în rugăciune ziua aceea, în care 1-a îmbrăţişat 
Preamilostivul Dumnezeu. Seara, Cuviosul Nifon s-a rugat iarăşi lui 
Dumnezeu cu aceste cuvinte: 

"Doamne, Tu, Care ai intins cerul ca o piele şi-1 împodobeşti cu 
stele, cu soare, cu luna şi cu nori, împodobeşte -mă şi pe mine, în loc de 
stele cu smerenie, iar în locul soarelui să-mi strălucească Duhul Sfânt 
înăuntrul meu. Drept lună, înţelepciunea Ta să-mi lumineze mintea: iar în 
loc de nori, îmbracă-mă cu blândeţe, cu cuvioşie şi cu dreptate. încalţă 
picioarele mele cu gătirea Evangheliei păcii Tale. Dumnezeul meu, 
Dumnezeul meu! Tu, Care ai umplut văzduhul cu bogăţia aerului, ca să-1 
respire şi să se bucure oamenii, revarsă cu îmbelşugare, şi în mine, harul şi 
darul Sfântului şi de viaţă Făcătorului Tău Duh, ca să devin asemenea cu 
Dumnezeu, curat şi luminos, smerit şi blând, "plin de har şi de adevâr". 
Inzestrează-mă, Doamne, cu înţelepciune şi duhovnicească cunoştinţă". 

Când a terminat aceste cuvinte, iarăşi 1-a îmbrăţişat lumina cerească. 
In acelaşi timp, s-a arata un înger al lui Dumnezeu, ţinând un vas plin de 
mir, pe care 1-a vărsat peste capul lui, de unde curgând, i-a udat tot trupul şi 

locul s-a umplut de bună mireasmă. Multă vreme apoi, din hainele lui se 
revărsa acea mireasmă, şi prietenii lui se mirau şi se întrebau de unde vine 
aceasta, la care el le răspundea cu smerenie: "Eu una ştiu, că sunt cu totul 
cufundat în păcate, iar ce este aceasta nu ştiu". 



ÎNĂLŢIMEA SMERENIEI 

Răspundea aşa, pentru că avea înţelegere smerită şi fugea de slava 
deşartă şi de mândrie, şi necontenit se ruga lui Dumnezeu, zicând: 

"Doamne, Tu Care ai arătat pe Prea Curata Maica Ta mai cinstită 
decât puterile cereşti, cu rugăciunile ei, iartă-mi păcatele mele şi izgoneşte 
de la mine toată necuraţia, fărădelegea, osândirea, răzbunarea, mânia, 
nedreptatea, nepăsarea, slava deşartă, mândria, iubirea de argint, 
nemilostivirea, beţia, reaua împătimire şi mai ales, înşelătoarea şi amara 
slavă a oamenilor. Da, Doamne, fă ca oamenii să mă socotească ca pe un 
nimic, să mă urască, să nu fie om pe pământ care să mă laude şi să mă 
cinstească, Iubitorule de oameni. Nimeni, Doamne, să nu spună că Nifon 
este sfânt, ca să nu fiu osândit din pricina lui. Izbăveşte-mă de slava 
oamenilor, Dumnezeule al cerului şi al pământului; izbăveşte-mă de 
deşertăciunea cinstirii ce vine de la oameni. Cu astfel de rug ăciuni îşi ducea 
viata foarte smerită." 

5 

Intr-o zi, vorbea despre slava deşartă şi de smerenie, unor credincioşi 
care veniseră la dânsul. Când a terminat, aceştia i-au făcut metanie şi au 
plecat, după care, eu l-am întrebat: 

- De ce, părinte, când cineva îţi face metanie, te uiţi ţintă la pământ? 

- Fiule, mi-a răspuns el, când un frate mi se închina, când cade la 
picioarele mele, eu în mintea mea mă cobor mai jos, până la iad şi stau 
acolo, până când omul se ridica. Atunci şi eu mă ridic din iad şi-i răspund. 
Pentru că nu sunt vrednic eu, necuratul, ca fiii lui Dumnezeu să cadă la 
picioarele mele. 

Am rămas uimit de aceste cuvinte ale lui şi suspinând din adânc am 
exclamat: "Doamne miruieşte!" 

- Nu te mira, fiule, mi-a zis, ci mai bine străduieşte -te să faci şi tu la 
fel. 

- Dar cum cobori în iad? l-am întrebat eu cu nedumerire. 

- Dacă nu poţi coborî în iad, intra cu mintea ta sub picioarele 
fratelui. Dacă nici aceasta nu o poţi face, zi, măcar: "Eu sunt mai păcătos 
decât toţi oamenii!" Şi, dacă nici aceasta nu poţi s-o faci, atunci pleacă-ţi 
capul spre pământ, zicând: "Pământ sunt şi în pământ mă voi întoarce". Şi 
dacă-ţi vine greu, zi mereu acest dumnezeiesc cuvânt: Dumnezeule, 
milostiv fii mie păcătosului şi mă mântuieşte! 

CUM SA NE RUGAM IN BISERICA 

- Fii foarte atent când te găseşti în biserică, a continuat el. Să nu 
vorbeşti cu cineva şi când cânţi, nu te strădui din slava deşartă să faci glas 
frumos, spre plăcerea oamenilor. 

- Oare este mare păcat acest lucru? 

- Trebuie să ştii, fiule, că deasupra oamenilor în biserică, se află 
mulţime de îngeri, care cântă împreună în chip nevăzut. Când vreun 
credincios începe să glumească sau să vorbească cu alţii despre cele 
trupeşti, îngerii care îl vad, lasă cântarea şi se întristează amar pentru starea 
lui, zicând: "O, în ce grea ticăloşie a căzut sufletul acestui om! Cu câtă 
nesimţire stă el în biserică, fără frica de Dumnezeu şi fără de ruşine. 
Dumnezeu i-a făcut urechile ca să le umple de rugăciune smerită şi 
evlavioasă, iar el le umple de râs şi de bârfeală!" 

Aceste cuvinte m-au umplut de spaima, şi de atunci intru în biserică 
cu mai multă evlavie. îmi aduc aminte de cele ce mi-a spus Cuviosul, iar, 
dacă, vreodată uit şi spun vreun cuvânt, mă gândesc cu teamă şi mă ruşinez 
de îngerii lui Dumnezeu. 



MAREA ÎNCREDERE FATA DE DUMNEZEU 

Intr-o după amiază stăteam şi mă bucuram de înţeleptele lui 
învăţături. Când s-a înserat am ieşit împreună şi am mers la biserică 
Sfântului Mucenic Anastasie, ca să ne rugăm. Pe când treceam pe o uliţă, 
am auzit de la o cârciumă râs, vorbe urâte şi cântece lumeşti. Robul lui 
Dumnezeu a suspinat cu mult dezgust, şi -a înălţat privirea la cer, şoptind 
ceva şi ne-am continuat drumul. In aceeaşi clipa a încetat toată acea 
neorânduială drăcească. Astfel am trecut netulburati, fără să ne întinăm 
urechile cu nimic necurat. Dar după ce ne-am mai depărtat, iarăşi au 
început ticăloşii aceleaşi urâciuni. 

Am înţeles şi m-am minunat. In clipa când Nifon, indispus, şi -a 
ridicat ochii la cer, a zis fără îndoială: "Doamne închide-le gurile ca să nu 
mai grăiască fără de ruşine, până trecem noi". Ceea ce s-a şi întâmplat. 

Am ajuns la cinstita biserică a Sfântului Anastasie, ne-am rugat cu 
evlavie multă vreme, şi apoi am plecat. In drum am întâlnit o casa mare. 
Deasupra porţii era zugrăvită Maica Domnului ţinând în sfintele sale braţe 
pe Prea Curatul Prunc, iar magii îi ofereau darurile lor. Locuitorii oraşului 
cinsteau foarte mult această icoană şi necontenit veneau şi plecau, făcând 
îndelung rugăciuni. 

Văzând dumnezeiescul chip al Domnului, cuviosul şi -a ridicat 
mâinile şi, suspinând, a început a se ruga: 

"Doamne, Dumnezeul cerului şi al pământului, primeşte rugăciunea 
robului Tău, care trăieşte în păcate. Tu Doamne ai coborât din şanurile 
părinteşti, fără să le părăseşti. Şi, lăsând minunatele puteri cereşti, ai intrat 
în pântecele preaslăvitei Maicii Tale, a Preasfmtei Născătoare de 
Dumnezeu Măria. O, preaslăvită minune a bunei voinţe a lui Dumnezeu! A 
trecut Domnul cu adevărat prin uşile încuiate ale Fecioarei, gol la intrare şi 
purtător de trup la ieşire, uşile rămânând de-a pururi încuiate. Ai intrat 
Dumnezeu desăvârşit şi ai ieşit Dumnezeu desăvârşit şi om desăvârşit. Cu 
două firi, cu un ipostas, cu două voinţe: dumnezeiască şi omenească şi de-a 
pururi Domn Iisus Hristos, Cuvântul şi strălucirea Tatălui. Ai luat chipul 
robului, deşi erai întru totul asemenea Tatălui, afară de nenaştere şi ai 
devenit asemenea cu noi în toate, afară de păcat. Ai umblat astfel printre 
oameni, săvârşind negrăite minuni ca să-ţi arăţi şi să ne încredinţezi de 
atotputernicia Ta dumnezeiască. Nu mă lasă să pier, Doamne Iisuse 
Hristoase, în mulţimea fărădelegilor mele, ci arată-mi faţa Ta cea milostivă 
şi iubitoare. Umbreşte -mă cu Duhul Tău cel Sfânt. Tu ştii, Bunule şi 
Iubitorule de oameni, să-mi mângâi ticălosul meu suflet şi să-1 îmbogăţeşti 
cu mila iubirii Tale de oameni". 

Astfel şi-a vărsat mirul rugăciunii sale şi a mai adăugat şi multe alte 
rugăciuni. Deodată s-a auzit un sunet înfricoşător, ca al unui torent vijelios, 
venind de la icoană spre el. Duhul lui Dumnezeu s-a revărsat asupra lui ca 
un puternic vârtej şi 1-a ridicat de la pământ. Se vedea în văzduh cu mâinile 
ridicate. Când a venit jos, faţa lui strălucea ca soarele. Mergea acum, dar 
părea că nu se gândeşte că merge pe pământ. Ca şi cum pământul cinstea pe 
Cuviosul şi se făcea moale ca buretele sub picioarele lui. Ai fi crezut ca 
este fără trup şi zboară prin văzduh. II însoţea slava lui Dumnezeu, care 
prefăcuse greutatea cea simţitoare în uşoară nepătimire. 



ÎNVĂŢĂTURA DESPRE PATIMA DESFRANARII 

Drumul nostru trecea pe lângă o casa cu nume rău, de femei 
desfrânate. Afară, la blestemata intrare, vedem un om cu o înfăţişare 
distinsă şi foarte mâhnit. îşi acoperea faţa cu palmele şi plângea, apoi îşi 
ridica mâinile spre cer, rugându-se cu suspinuri şi iarăşi plângea plin de 
deznădejde. Apropiindu-se de acel om necunoscut şi distins, Nifon a 
început să plângă şi el. 

- Pentru numele Domnului, frate, i-a zis el, ce ţi s-a întâmplat de 
eşti aşa de trist şi plângi nemângâiat, în fata intrării? Spune -mi, te rog, 
pentru că tânguirea ta îmi frânge inima. 

- Cinstite Nifone, eu sunt îngerul lui Dumnezeu. Precum ştii, fiecare 
creştin, la botez primeşte de la Dumnezeu un înger păzitor al vieţii lui. Am 
fost rânduit şi eu păzitor unui om; acesta însă, mă amărăşte, păcatuind 
necontenit. Uite, acum se afla în casa de desfrânate şi păcătuieşte cu o 
femeie de pe drum. Văzând aceasta cădere a lui, cum să nu plâng pentru 
chipul lui Dumnezeu căzut în aşa întuneric? 

- Dar de ce nu-1 îndemni să fugă de păcat? L-a întrebat iarăşi Nifon. 

- Din nefericire nu pot, i-a răspuns îngerul, nu pot să mă apropii de 
el, căci din ceasul în care a început să facă păcatul, s-a făcut rob diavolilor 
şi eu nu mai am nici o putere asupra lui. 

- Dar cum nu mai ai nici o putere? Nu ţi -a încredinţat Dumnezeu 
mântuirea lui? 

- Ascultă-mă, robule al lui Dumnezeu. Domnul a creat pe om cu 
voie liberă şi l-a lăsat să meargă pe calea pe care o vrea el. I-a arătat şi 
calea cea strâmtă, i-a arătat-o şi pe cea largă şi i-a spus: strâmtă şi cu 
întristare este calea ce duce la viaţa şi, mare-i poarta şi largă-i calea care 
duce spre pieire. I-a arăta încă şi sfârşitul fiecărei căi: una se bucură de 
puţină plăcere trecătoare şi ajunge în iadul cel veşnicie; iar cealaltă are 
puţină osteneală, dar câştigă veşnica odihnă în vecii vecilor. Ce indemn să-i 
dau omului pe care mi l-a încredinţat Dumnezeu, de vreme ce însuşi 
Hristos, Domnul nostru, cu gura Lui îi îndeamnă pe toţi, învăţându-i şi 
rugându-i să fugă de faptele cele necurate? 

- Şi de ce ridici mâinile spre cer, suspinând cu amar? 

- Am văzut pe diavoli în jurul lui cântând din gură şi din chitare, 
bătând din palme şi râzând batjocoritor de el. Mă doare inima văzând pe 
acei blestemaţi triumfând. De aceea, mă rog lui Dumnezeu să mântuiască 
făptura Sa de batjocura întunecaţilor draci şi să-mi dea bucuria întoarcerii 
lui. Mă mai rog să mă învrednicească să-i predau acest suflet neîntinat şi 
curăţit prin pocăinţă. 

Acestea a zis îngerul şi a dispărut din faţa noastră. Apoi am plecat şi 
noi. Pe drum, Cuviosul Nifon, mi -a zis că nu există faptă mai murdară 
decât desfânarea. Cu toate acestea, dacă nelegiuitul se pocăieşte, Preabunul 
Dumnezeu îl primeşte mai repede decât pe toţi nelegiuiţii şi păcătoşii, 
pentru că patima aceasta se înrădăcinează în firea omului şi, pe deasupra şi 
diavolul o aţâţă mai mult cu tot felul de ispite. Pentru a birui cineva aceasta 
patima, trebuie să se nevoiască mult cu priveghere şi post. Apoi a adăugat: 
"Am văzut cândva un om mergând pe calea cea largă a păcatului. Atunci 
mi s-au deschis ochii sufletului şi am văzut în jurul lui vreo treizeci de 
diavoli: unii bâzâiau ca muştele în faţa lui, alţii ţiuiau în urechile lui ca 
ţânţarii, iar ceilalţi îl legaseră de picioare şi de gat şi îl trăgeau cu sila 
încoace şi încolo. La aceasta privelişte mi s-au umplut ochii de lacrimi şi 
mă gândeam ce să însemneze funiile cu care îl trăgeau pe om. Mi -a 

descoperit atunci Dumnezeu, ca fiecare funie corespunde unui fel de păcat. 
Diavolii, care zumzăie în urechi, îl afunda în deznădejde, iar cei cere îi 
bâzâie în faţă, îl fac să fie neruşinat şi obraznic. 

Deodată văd, urmându-1 de departe, pe îngerul său, ţinând în mână 
ceva ca un toiag de lemn, care la un c apăt avea un crin minunat. Mergea cu 
capul plecat, trist, adânc deznădăjduit. Toată întristarea lui era din pricina 
acelui om. îl vedea cu totul în gura iadului, pentru c ă era robit de tot felul 
de patimi. Am ridicat şi eu mâinile şi ochii la cer, să rostesc câteva cuvinte 
de rugăciune spre folosul lui. Dar viclenii diavoli, ca ţânţarii s -au repezit 
asupra mea înţepându-mi mâinile, socotind ca astfel mă vor putea 
impiedica să mă mai rog pentru el. 



UNDELEMNUL CANDELEI 

Cuviosul avea acest obicei minunat: când trebuia să se culce puţin, 
punea mai întâi un rând de pietre pe pământ şi peste ele arunca o pătură 
mica. Apoi cânta imne de înmormântare ca şi cum s-ar fi îngropat singur pe 
sine. Pe urmă, zicea pe de rost patru Apostoli şi patru Evanghelii şi multe 
altele. însemna apoi cu Sfânta Cruce aşternutul, de trei ori şi se culca, 
punând o piatră drept căpătâi. Adeseori în vis năvăleau diavolii asupra lui, 
îl tulburau şi nu-1 lăsau să doarmă. Cuviosul lua atunci toiagul şi îi lovea cu 
putere duhovnicească, râzând de neputinţă lor, încât diavolii o păţiseră cu 
el. "Ce să facem cu acest încăpăţânat, se tânguiau ei? Uneori ne loveşte, 
alteori ne ocărăşte şi batjocoreşte tot neamul nostru!" 

într-o seara, când robul lui Dumnezeu se culcase puţin, a venit 
diavolul cu un târnăcop să-1 lovească. Dar deodată, spăimântându-se, a ieşit 
afară cu mare zgomot şi a pierit ca fumul. Pe când fugea, scrâşnea din dinţi, 
zicând: "O, Mărie, pretutindeni mă arzi, ocrotind pe acest tare de cap!" 

Auzind aceste cuvinte, Nifon a înţeles ca Maica Domnului îl 
ocroteşte şi îl apără. De aceea, el în fiecare seara, înainte de culcare, lua 
undelemn de la candelă şi se miruiau pe frunte, la urechi şi la toate 
simţurile. De aceea s-a înfricoşat diavolul şi s-a făcut nevăzut. Când a văzut 
ce putere are undelemnul sfinţit Maicii Domnului şi al tuturor sfinţilor, 
dădea adesea şi la cunoscuţi să se ungă înainte de culcare. 

DUHUL SLAVEI DEŞARTE 

Odată, cum vorbea despre slava deşartă şi alte lucruri duhovniceşti, 
mi-a zis: 

"Duhul slavei deşarte este foarte viclean şi trebuie mare osteneală 
din partea robilor lui Dumnezeu ca să se izbăvească de el. Pentru ca face pe 
omul virtuos să se laude pe sine. Dacă este puţin slăbit de post, îi zice: 
"Uită-te în oglindă şi-ţi vezi faţa cât este de slabă! Este firesc să vină lumea 
la tine, ca la un pustnic vestit. Umblă cu capul plecat, vorbeşte în şoaptă, 
numai cât să te auzi şi mergi încet ca să te cinstească oamenii. Da, când 
mergi pe drum oftează, uită-te cu evlavie spre cer. Pe cei din jur priveşte -i 
de sus, ca să zică oamenii: "Iată un mare sfanţ!" Şi dacă iei aminte la duhul 
slavei deşarte, până la urmă zici şi tu: "Da, ţi se cuvine o cinste deosebită, 
chiar şi un scaun episcopal. Sau cel puţin preot sau diacon trebuie să fii, de 
vreme ce toată lumea îţi zice sfânt. Apoi grijeşte-te să faci şi vreo minune 
cu virtuţiile tale şi vei fi slăvit şi mai mult!" 

Dar ce să mai vorbesc în deşert, a continuat Sfântul. Când am 
început să mă pocăiesc de mulţimea păcatelor mele, s-a repezit la mine 
duhul slavei deşarte, umplându-mi inima de bucurie. Mi-a alungat 
mâhnirea, m-a umplut de o dulce mângâiere şi a zis în mintea mea: "Acum 
tu eşti mare şi plin de virtuţi, cine mai este pe pământ asemenea ţie?" 

Uneori mi-a adus şi mirosuri de tămâie şi zicea: "Vezi că te 
înconjură îngerii şi tămâiază sfinţenia ta? Apoi a adăugat: "într-adevăr, 
Nifone, eşti fericit că ai biruit pe diavol! Şi eu mă socoteam că sunt aşa 
cum mă arăta duhul slavei deşarte. Dumnezeu, însă, care nu vrea moartea 
păcătosului, mi-a dat dreapta socoteală a minţii. Deci, când venea diavolul 
şi-mi zicea: "Cu adevărat, de acum eşti Sfântul Nifon, căci cine altul pe 
pământ, trăind în tulburări, mai lucrează astfel de virtuţi?" 

Când îmi spunea acestea şi altele asemenea, vrând să mă înşele, i-am 
zădărnicit vicleşugurile, cu darul lui Dumnezeu. 

Odată, îmi povestea Cuviosul, cum duhul slavei deşarte 1 -a luptat cu 
multă înverşunare, zicându-i: "Iată cel mai mare sfânt al epocii noastre! Iată 
luminătorul lumii, iată unul care prin virtutea lui se află mai presus decât 
toţi oamenii! I-a mai spus şi multe altele silindu-se să-1 înşele pe Cuviosul. 
Fericitul, însă, a înţeles vicleşugul diavolului şi a zis întru sine: 

"Ia aminte, păcătosule Nifon, să nu te jefuiască acest înşelător de 
minte! Vezi smeritule, să nu te batjocorească; păzeşte-te că şi tu eşti om ca 
toţi ceilalţi. Să nu-ţi pierzi mintea, ticălosule, să nu te îngânfezi şi să nu-ţi 
închipui ca eşti ceva. Ce este un bob într-un munte de grâu? Un bob între 
celelalte boabe? Aşa şi tu, eşti un om între ceilalţi oameni. Din noroiul din 
care sunt făcuţi toţi, din acela eşti şi tu. Pământ eşti şi în pământ te vei 

întoarce. Nu uita ca eşti păcătos şi să fii judecat. Trezeşte -te, păcătosule! 
Nu îţi uita niciodată păcatele; tânguieşte-te pentru amara veşnicieie care te 
va înghiţi. Acestea să le cugeti, la acestea să te gândeşti zilnic şi să nu te 
îngâmfezi, socotind că eşti virtuos, drept şi înţelept, pentru că aceasta te 
depărtează de Dumnezeu". 

Cu o astfel de aşezare sănătoasă, Cuviosul a respins duhul slavei 
deşarte. Adesea, îl vedeam certându-se cu diavolii; uneori oc arând şi 
dispreţuind neputinţa lor, alteori alungându-i în focul cel veşnicie. Odată, 
duhul cel necurat, înfăţisându-i-se ca un înger, a voit să-1 ispitească cu 
părerea de sine, zicându-i: "De acum înainte vei începe să faci minuni şi 
numele tău va fi slăvit de oameni, pentru că ai bineplăcut mult înaintea lui 
Dumnezeu şi El îţi trimite, prin mine acest dar!" Robul lui Dumnezeu, însă, 
a înţeles cursa diavolului, 1-a privit ironic şi a zis, luând în batjocură 
viclenia lui: "Stai să fac o minune în faţa ta!" şi văzând alături o piatra i-a 
zis: "Iţi poruncesc piatră, cu puterea care mi-a adus-o acesta, să te muţi din 
locul tău în altă parte!" Dar piatra a rămas nemişcată şi nu s-a clintit de la 
locul ei. Atunci, Cuviosul a râs de vicleşugul diavolului, zicând: 
"Ingâmfatule, răule şi vicleanule! Darul tău nu a făcut nimic!" Apoi, 
mustrându-1 cu dispreţ pentru înşelăciunea lui, diavolul s-a făcut nevăzut. 

Altădată iarăşi, în timpul rugăciunii, duhul slavei deşarte i-a adus 
gând de mândrie, ca adică, stând cu mâinile înălţate către Dumnezeu, se 
aseamănă cu sfinţii. Şi nu numai atât, ci pe când Nifon continua să se 
roage, i-a adus un gând hulitor: "In ochii tuturor eşti foarte mare, te -ai făcut 
asemenea cu Dumnezeu!" 

In clipa aceea Duhul Sfânt i-a înălţat mintea la cele creşti, i-a arătat 
ca Dumnezeu le tine pe toate şi cât de mare şi de înfricoş ător este El; cum 
conduce cerul şi pământul, marea şi toate cele ce sunt într-însele cu mâna 
Sa cea atotputernică. In acelaşi timp a auzit un glas, zicându-i: 

"Ia aminte, Nifone, nu cumva tu conduci cerul şi pământul? Sileşte - 
te să înţelegi cât de mare este Dumnezeu! Apoi cercetează-te pe sineţi să te 
vezi cât eşti de mic şi să nu-ţi mai închipui vreodată ca eşti ceva, deoarece 
diabolic este acest gând. Păzeşte-te dar, să nu te înşele diavolul!" 

Atunci Nifon se întoarse către sine, zicându-şi: 

"Păcătosule şi de trei ori ticălos, îţi închipui că eşti om, stricatule şi 
înşelatule? Unde ţi-e mintea de o laşi să se îngâmfeze astfel înaintea lui 
Dumnezeu? Te-ai făcut potrivnic lui Dumnezeu, stricatule şi întunecatule! 
Eşti pământ şi gunoi şi, cu obrăznicie diavolească, te-ai făcut dumnezeu? 
Ruşine să-ţi fie! Nu te cutremuri, nu te temi de vaiul judecaţii, nenorocitule 
şi necuratule? Ce vei face? Unde te vei ascunde atunci? Pentru care vei da 
seama întâi şi pentru care pe urma? Pentru neruşinare, minciuna, sau hula? 
Pentru ura, mândrie sau pentru slava deşartă? Pentru făţărnicie, pentru 

iubirea de argint sau pentru necuraţie? Vai de tine, Nifone, nelegiuitule şi 
răule! Nu-ţi ajung atâtea patimi? Te-ai făcut şi potrivnic lui Dumnezeu..." 

Şi, suspinând din adâncul inimii, robul lui Dumnezeu a început a se 
ruga: 

"Miluieşte-mă, Dumnezeule, pe mine rătăcitul şi nu mă lepăda pe 
mine sărmanul şi nimicul! Ci, iarta-mi, ca un mult Milostiv! Tu ştii, Bunule 
şi Iubitorule de oameni, slăbiciunea şi ticăloşia omenească. Vindecă-mă, 
Doamne, cu puterea Ta şi mă voi strădui să fug de patimile cele ascunse şi 
să scap de vrăjmaşii sufletului meu!" 

De atunci era foarte atent, şi îşi cerceta sufletul cu multă grija! 
Numai cât se apropia diavolul să-i strecoare vreun gând rău şi Nifon îi 
striga îndată cu mânie: "Iar ai venit, ticălosule?" Şi diavolul dispărea 
ruşinat. Astfel, necontenit, zi şi noapte, nu înceta vrăjmaşul să-1 ispitească. 
Izbutea uneori să-1 târască, fie în osândirea altora, fie în mânie, fie în 
călcarea făgăduinţei sau în altceva. Se lupta vicleanul să-1 prindă în cursă, 
dar şi Nifon izbutea să-1 biruiască, cu harul lui Hristos, care îl întărea. 



CUM SE CEARTA OAMENII 

Uneori, Nifon urmărea pe diavoli cum mergeau să ispitească pe 
oameni, şoptindu-le la ureche diferite răutăţi. Dar ei, avându-şi mintea 
împrăştiată la grijile vieţii, nu pricepeau diavolească înşelare, ci primeau 
gândurile rele şi se îndeletniceau cu ele, ca şi cum ar fi fost ale lor. Şi aşa, 
unii izbucneau în mânie, alţii în clevetire, alţii în certuri , bătăi şi pomeniri 
de rău. Robul lui Dumnezeu, care observa toate acestea, a zis cu mâhnire: 
"O, cât sunt de răi! Au pus stăpânire pe oameni şi le comandă, iar ei, fără 
să-şi dea seama, îndată indeplinesc toate poruncile lor. De aceea, trebuie s ă 
cercetăm bine gândurile şi numai aşa să trecem la faptă". Apoi a povestit 
cele ce urmează: 

"Am văzut odată un om lucrând. Deodată a venit un negru, s-a 
aplecat asupra lui şi multă vreme i-a şoptit ceva. Nu departe, lucra alt om. 
Atunci, primul lucrător şi-a lăsat lucrul, s-a dus furios la confratele său şi a 
început să-1 înjure. In acel moment, un alt negru s-a apropiat de al doilea 
lucrător, i-a şoptit şi lui ceva la ureche şi 1-a pornit spre ceartă. Astfel, un 
diavol pornea la mânie, iar celalalt diavol făcea pe altul să se 
împotrivească". 

Văzând aceasta, Nifon s-a tulburat adânc, zicând: "O, diavoli 
înşelători şi necuraţi! Uite cum seamănă duşmănie între oameni! Iar aceştia 
fără de minte, fac degrabă ceea ce li se spune. 

MASA CREŞTINEASCĂ 

într-o zi, trecea pe lângă o casa. înăuntru, stăpânul casei cu femeia şi 
copiii erau la masa. în jurul lor a văzut sevind nişte tineri frumoşi în haine 
strălucite, fiind la număr exact cât erau şi casnicii. Acea familie părea a fi 
foarte săracă. De aceea Cuviosul a zis mirat: "Ce este aceasta? Cei ce stau 
la masa sunt foarte săraci, iar cei ce-i servesc sunt plini de strălucire?" 

Atunci Dumnezeu i-a descoperit cine erau cei ce serveau şi ce 
însemna acea minunată masă. Tinerii cei frumoşi şi luminoşi erau îngerii 
nevăzutului Dumnezeu, care sunt rânduiţi să slujească creştinilor în vremea 
mesei, ca nişte buni slujitori. Dar dacă la masă se aude vreun cuvânt 
nepotrivit, îndată îngerii fug de vorba cea rea, ca albinele de fum. Şi dacă 
se depărtează sfinţii îngeri, vine un diavol negru şi întunecat şi îi îndeamn ă 
să vorbească cuvinte deşarte. 



SFATURI ŞI ÎNVĂŢĂTURI 

Cuviosul Nifon ajunsese la o mare înălţime a virtuţiilor. Luptele lui 
duhovniceşti erau vrednice de mirare şi mulţi veneau la el ca s ă îl cunoască 
şi să-i ceară sfat. Astfel, a venit la el un credincios şi i-a zis: 

- Mult mă mir, părinte, cum de nu te înalţi cu mintea când atâta 
lume te cinsteşte! 

- Ştii, fiule, i-a zis Cuviosul, de ce nu mă mândresc? 

- Nu ştiu, părinte, i-a răspuns ucenicul cu smerenie. 

- Ascultă dar! Eu în fiecare zi, de doua sau de trei şi de patru ori, 
îmi aduc aminte de păcatele pe care le-am făcut fără frica de Dumnezeu. Şi 
cu cât mă gândesc la ele, cu atât sufletul meu este îndurerat, gândind că 
niciodată nu am făcut ceva plăcut lui Dumnezeu. De aceea nu mă 
mândresc. Şi când aud cinstiri şi laude, mi se par nevrednice şi laudele şi eu 
însumi. Tu, să zicem, mă lauzi o dată sau de două ori pe săptămână, iar eu 
necontenit, în toate zilele, mă ingreţoşez de mine, mă mustru, mă osândesc 
şi mă văd ca un câine mort, plin de viermi şi de putoare. 

- Spune-mi, părinte, a continuat fratele, de ce cei mai mulţi oameni 
urăsc pe cei virtuoşi? Unii îi dispreţuiesc iar alţii se smintesc de ei. Puţini îi 
laudă, cei mai mulţi însă îi osândesc. 

- Drepţii, fiule, au mult câştig din ocările ce le vin de la oameni. îi 
împodobesc ca pe stelele cerului. Am văzut eu un om evlavios care a 
câştigat numai într-o zi cincizeci de cununi! 

- Spune-mi şi mie, s-a rugat fratele, cum le-a câştigat? 

- Omul acela era bun şi foarte blând. Făcea mult bine vecinilor săi, 
iubea pe toţi ca pe îngerii lui Dumnezeu. Aceştia, îns ă, erau întunecaţi de 
cel viclean şi-1 urau ca pe un criminal. Şi cum obişnuieşte diavolul să 
calomnieze pe sfinţi prin gura păcătoşilor, aşa a făcut şi acum. Unii ziceau 
despre el că este viclean, alţii că a căzut în erezie. Fericitul acela, însă ce 
făcea? Se ruga pentru ei, zicând: 

"Doamne miluieşte pe cei ce mă urăsc, mă zavistuiesc şi mă 
clevetesc! Nici unuia din aceşti fraţi să nu i se întâmple vreun rău pentru 
mine păcătosul, nici acum, nici în viitor, nici în clipa morţii, nici în ziua 
judecaţii. Ci, mă rog, Doamne, sfarmă şi destramă uneltirile diavolului, 
pentru că ştii, Iubitorule de oameni, că acesta este cel ce-i ridică împotriva 
mea, Rogu-te, Dumnezeul meu, ca, precum nu m-ai pedepsit pe mine 
ticălosul, ori de câte ori am greşit şi am alergat cerând iertare la 
milostivirea Ta, tot aşa, şi pe aceşti sfinţi, robi ai Tai, care mă vorbesc de 
rău, să nu-i pedepseşti, ci sfinteşte-i cu Duhul Tău cel Sfânt!" 

"Acestea le zicea, iubitul meu, acel drept în rugăciunile sale pentru 
duşmanii şi calomniatorii săi. Şi de câte ori pe zi se silea pe sine şi se ruga 
lui Dumnezeu pentru mântuirea lor, de atâtea ori cobora din cer un înger şi - 
i punea pe cap o cununa de pietre scumpe. De aceea, fratele meu, 
Dumnezeu îngăduie adesea, ca drepţii să fie ocărâţi şi vorbiţi de rău, pentru 
ca să se înmulţească cu miile cununile lor şi să moştenească împărăţia Lui. 

Atunci i-a zis fratele: 

- Dar cum se face, că mulţi drepţi nu fac rău nimănui şi totuşi 
oamenii se smintesc de ei şi zic de pilda: dacă vrea să se mântuiască, să 
meargă în pustiu! In oraşe stau cei mândrii şi cei iubitori de slavă, ca să se 
bucure de laudele oamenilor. 

- Nu locul mântuieşte, fiule, a răspuns sfântul, ci purtarea, grija, 
atenţia şi silinţa fiecăruia. Ia aminte la pildele ce-ţi voi spune: Precum ne 
adevereşte şi Moise, Enoh a fost unul din oamenii de la început, care a 
bineplăcut lui Dumnezeu. El a avut femeie şi copii şi ceea ce este mai 
minunat, el a trăit printre oameni păcătoşi. Apoi Avraam, cât de mare 
prieten al lui Dumnezeu a fost! A avut şi el femeie şi 318 rudenii şi robi, 
nenumărat aur şi argint. Totuşi, nimic din acestea nu i-au fost piedică spre 
mântuire! Dimpotrivă, i-a ajutat mai mult evlavia şi dragostea să faţă de 
Dumnezeu. 

Ia gândeşte -te şi la Lot, unde a locuit? In smintelile satanei, între 
sodomiţi! A văzut adesea urâtele lor păcate, dar nu a judecat pe nimeni; de 
aceea 1-a şi iubit Dumnezeu şi nu i-a închis uşa împărăţiei Sale. Şi Iov, care 
avea bogăţie împărătească, slava negrăită, femeie şi copii şi totuşi, în 
acelaşi chip şi-a câştigat şi el mântuirea. Ce să mai zic de Isaac, de Iacov, 
de Iosif şi de mulţi alţii? Toţi aceştia au pi acut lui Dumnezeu, nu cu forma 
cea dinafară a vieţii lor. 

Adu-ţi aminte şi de Daniil şi de cei trei tineri! Unul în groapa cu lei, 
alţii în cuptorul cel cu foc, s-au rugat şi Dumnezeu i-a auzit. De asemenea, 
Iona a fost auzit din pântecele chitului şi tâlharul pe cruce a deschis Raiul 
cu rugăciunea lui. Şi să nu las din Vechiul Testament pe Ezechia, pe 
Mânase şi pe Rahab. Vezi deci, fiule, cum toţi aceştia au bine plăcut lui 
Dumnezeu în diferite locuri şi chipuri! Socotesc, deci, că ai aflat răspuns la 
nedumerirea ta. In tot locul este mântuire pentru cel ce se străduieşte, 
pentru că Dumnezeu este pretutindeni. 

Cât despre celalalt lucru, care ai întrebat, cum adică cei drepţi nu 
sunt tuturor plăcuţi, ia aminte la cele ce îţi voi spune! Nu vezi oare ca 
Dumnezeu dă ploaie, iar unii se bucură şi alţii nu? Unul zice că-i aduce 
pagubă, altul zice: slava lui Dumnezeu că a adăpat pământul! Dacă vine 
iarna cu frig şi cu îngheţ, săracii care tremura de frig zic: "O, Doamne, de 
ce ai dat frigul?" Iar cei bogaţi atunci se bucura mai mult pentru ca sunt 
îndestulaţi cu de toate: vin, pâine, carne, căldură, haine calde şi tot ceea ce 
bucură trupul şi pentru că pot să se joace cu zăpadă. După, primăvară, vine 
vara cu căldurile mari. Atunci, unii zic: e mai bine iarna că nu sunt muşte, 
nici purici, nici ţânţari! 

Dar de ce să mai lungesc vorba? Ajunge să ne gândim la un lucru: 
Domnul şi Dumnezeul nostru S-a făcut om şi a trăit cu cei nerecunoscători, 
a făcut nemărginit bine neamului omenesc, a izgonit demonii, a curăţat pe 
leproşi, a luminat pe orbi, a întărit pe slăbănogi, a îndreptat pe şchiopi, a 
înviat morţii, a întors pe vameşi, a luminat pe desfrânate, a s ăturat cu puţină 
pâine mulţimi nenumărate de oameni şi multe altele a făcut, pe care nu-i cu 
putinţă a le descrie. Şi ce recunoştinţă a primit în schimb Domnul nostru 
pentru toate acestea? Unii ziceau ca "Omul acesta nu este de la 
Dumnezeu", alţii ca "este samaritean", iar alţii ca "are demon". Unul îl 

injură, altul îl pălmuieşte, alţii îl lovesc şi scuipă preacurata Lui faţă, iar la 
urmă îl răstignesc! 

Deci, dacă Acela Care ne-a creeat nu a plăcut la toţi oamenii, cum va 
plăcea cel drept, mai ales când oamenii sunt aşa de mulţi? 

Adu-ţi aminte de dreptul Abel, care nici un rău nu a făcut lui Cain şi 
totuşi, acesta 1-a urât şi cu ajutorul celui viclean 1-a omorât. Gândeşte-te 
dar, dacă atunci când numai aceşti doi fraţi erau pe p ământ, dreptul Abel nu 
a putut scăpa de ura celui rău, cum va putea scăpa cineva acum, cu aşa 
mulţime? Cu adevărat este cu neputinţă, că este scris: Fiule, dacă vrei să 
lucrezi pentru Domnul, pregăteşte-ţi sufletul de ispită!" 

Atunci, fratele a zis către Cuviosul: 

- De vreme ce, părinte, am început această convorbire folositoare, 
te rog să-mi mai lămureşti ceva, pentru că şi creştinii de altă dată doreau să 
vorbească cu părinţii despre cele duhovniceşti. 

- Vorbeşte, fiule, şi nu te îndoi. Dumnezeu îmi va da cuvânt pentru 
folosul sufletului tău. 

- Cum se face ca părinţii noştri din vremea de demult trăiau şi 
mureau în pace, pe când noi astăzi, precum ştiţi, mergem din necaz în 
necaz, din mâhnire în mâhnire şi cu multă tulburare ne sfârşim viaţa? 

- Oamenii de altă dată aveau multă dragoste între ei şi fiecare 
întâmpina pe aproapele său cu sinceritate şi cu dreptate. Şi aveau aşa de 
mare dragoste pentru Dumnezeu, încât niciodată nu duceau la biserică ceva, 
dacă nu era desăvârşit. Acum însă, lucrurile nu mai stau aşa, ci toate cele 
alese le dăm pântecelui, facându-1 dumnezeu şi ceea ce este stricat şi 
nefolositor, aceea ducem la biserică lui Hristos. Se ştie apoi, că în tot ce 
făceau, ei, slujeau cu adevărat lui Dumnezeu şi astfel îl aveau în ajutor şi 
împăciuitor în toate nevoile; pe când azi, precum am zis, avem pântecele 
dumnezeu şi acestuia îi slujim în toate, ceea ce nu numai că nu ne aduce 
folos şi mântuire, ci dimpotrivă, ne pricinuieşte multe dureri şi supărări. 

- Părinte, a continuat fratele, fiindcă Dumnezeu vă luminează 
mintea cea preaînteleaptă ca să-mi spuneţi cele ce trebuie, vă rog spuneţi- 
mi, are durere şi silă sufletul când se desparte de trup sau poate ieşi liniştit 
şi uşor? 

- De vreme ce n-am murit, nu ştiu bine, îi răspunse Cuviosul, 
zâmbind. Dar fii atent, sunt drepţi care au moarte amară şi păcătoşi care au 
moarte plăcută. Dar moartea amară a celui drept îi spală păcatele pe care, 
ca om, le-a făcut în viaţă, de vreme ce nimeni nu este fără de păcat, fără 
numai Dumnezeu; pe când moartea plăcută a păcătosului îi aduce o mică şi 
cuvenită răsplată pentru vre-un bine pe care 1-a făcut. Şi astfel, cel drept 
devine cu totul curat, iar cel păcătos cu totul necurat. 

De aceea, s-o ştii bine, fiule, chiar dacă moartea dreptului pare 
amară, ea este temporară, pentru că de aici înainte se bucură şi se veseleşte 
de-a pururi; pe când păcătosul, dacă temporar are o moarte plăcută, totuşi, 
veşnic va arde şi se va chinui în focul cel nestins. Exist ă desigur şi păcătoşi 
care au o moarte amară şi sunt trimişi direct în iad, precum sunt şi drepţi 
care au o moarte plăcută şi merg direct în fericire. 

Vezi, că sunt deosebite judecăţile lui Dumnezeu. Rânduieşte 
fiecăruia moarte potrivită cu viaţa lui. Totuşi, moartea nu este atât de 
înfricoşată cum este judecata care are loc în acel ceas; deoarece, când iese 
sufletul din trup, îl întâmpină mulţime de îngeri, dar se adună şi mulţime de 
demoni; îngerii îi arată faptele lui cele bune, iar diavolii pe cele rele. Şi 
totuşi, aşteaptă să vina din cer hotărârea osândirii lui şi totuşi, nădăjduieşte 
la mântuire. Suferă, îşi ridică mâinile la cer, se roagă să nu fie predat 
întunecaţilor diavoli. Dar şi îngerii au atunci luptă mare şi se bucură când 
aud hotărârea mântuirii lui. Dimpotrivă, duhurile cele rele aşteaptă şi 
doresc să audă hotărârea de osândă. Şi sufletul este predat unde hotărăşte 

Dreptul Judecător, fie îngerilor, la fericirea cea veşnică, fie diavolilor, la 
osânda şi munca veşnică. 

Aceasta este, fiul meu, teamă şi cutremurul, ca nu cumva să fie 
osândit omul la pieire. De altfel, moartea este ceva firesc, care ne aşteaptă 
pe toţi. Deci, ca să răspund la întrebarea ta de la început, sufletul este 
cuprins de spaimă şi de cutremur în aşteptarea hotărârii lui Dumnezeu, ca 
nu cumva să fie osândit. 

Terminând cuvântul, Sfântul s-a ridicat la rugăciune, pentru că 
niciodată nu amâna rugăciunea. Adeseori, în mijlocul mulţimii, se ruga cu 
mintea. In orice ceas, chiar dacă vorbea cu cineva, în adâncul inimii sale nu 
înceta a rosti stihuri din Psaltire. Dar, lucru şi mai minunat, chiar şi când 
dormea, adeseori mintea lui limpede cugeta cuvintele Domnului. 

O altă însuşire a Cuviosului Nifon era dragostea lui mare pentru 
Sfântul Apostol Pavel. Când spunea cineva un cuvânt de lauda sau altceva 
despre el, inima Cuviosului se aprindea de o deosebita râvnă şi evlavie şi 
zicea adesea: "Pavel cel mare cât cerul şi pământul, preaiubitul meu, tăria 
Bisericii, prealuminosul ochi al lui Hristos; Pavel cel preafrumos şi 
îndumnezeit, de-a pururi să fie slăvit!" Aşa grăia şi sufletul lui niciodată nu 
se sătura lăudând pe dumnezeiescul Apostol. 



MILOSTENIA ŞI RĂSPLATA EI 

Odată a venit la chilia lui un creştin, să-i ceară un sfat. După 
obişnuita salutare, a luat loc şi a întrebat pe Cuviosul: 

- Rogu-te, Părinte, spune-mi ce folos au cei ce îşi împart averea la 
săraci? 

- N-ai auzit ce zice Evanghelia? îi răspunse el. 

- Multe am auzit şi am citit, dar aş vrea să aud ceva şi din gura 
sfinţiei voastre! 

Atunci, Nifon i-a zis: 

- Dumnezeul cerului şi al pământului să te înveţe după credinţa ta, 
pentru că eu sunt neputincios şi nevrednic. Dar pentru c ă ai venit să auzi 
ceva, ia aminte şi, Dumnezeu, precum am zis, te va lumina. Şi tăcând puţin 
a început: 

"In zilele Episcopului Chiriac al Ierusalimului, trăia un om foarte 
milostiv cu numele Sezont. într-o zi, acesta, trecând prin piaţa oraşului, 
vede un sărac gol, tremurând de frig. Atunci el şi -a scos haina de pe sine şi 
a dat-o săracului, apoi s-a întors acasă. Ajuns acasă, s-a întins să se culce şi 
a avut un vis. Se părea că se afla într-o gradină încântătoare, luminată de o 
lumină curată şi nematerialnică. Era plină de flori, trandafiri, crini şi de 
copaci roditori, care revărsau din frunzele şi fructele lor o negrăită 

mireasmă. Copacii erau încărcaţi cu fructe preafrumoase, încât ramurile lor 
atârnau până la pământ şi fiecare avea o strălucire deosebită. Pe ramurile 
lor, mulţime de păsări de tot felul şi de toate culorile, cântau o cântare aşa 
de minunată, încât socoteai că vine din cer şi, toţi copacii, iarba şi florile 
aveau multă frumuseţe. 

Văzând şi auzind toate acestea, Sezont a simţit o dulceaţă de negrăit 
şi o deosebită plăcere. Pe când se uita el uimit, a venit un tânăr şi i-a zis: 
"Urmează-mă!" A început a merge după el şi îndată au ajuns la o peşteră de 
aur. Şi-a aruncat privirea dincolo de poarta şi a văzut o curte, iar înăuntru, 
un minunat palat strălucitor. Cum se uita Sezont, au ieşit din palat 
şaisprezece tineri înaripaţi, care străluceau ca soarele şi care purtau câte 
patru, de fiecare parte, un chivot aurit. 

Pe când mergeau prin curte acei îngeri ai lui Dumnezeu, Sezont a 
înţeles ca vin spre dânsul. Şi într-adevăr, s-au apropiat de poarta de aur şi s- 
au oprit înaintea lui. Au luat de pe umeri chivotul şi l-au pus pe pământ şi 
parcă aşteptau acum pe cineva să vină. Şi, cu adevărat, îndată vede Sezont 
coborând din palat un preafrumos tânăr venind spre locul unde se aflau 
îngerii. "Deschide -ţi chivotul!" Ie-a poruncit el, "şi arătaţi acestui om ce 
i-am pregătit eu pentru haina pe care mi -a dăruit-o nu demult, prin mâinile 
săracului". Aceia au deschis îndată chivotul de aur şi au început să scoată 
din el cămăşi şi haine împărăteşti, unele albe ca neaua, altele brodate, altele 
prea împodobite şi, le-au intins înaintea lui, întrebându-1: 

- Iţi plac, Sozont? Iar el a răspuns cu teamă: 

- Nu sunt vrednic să văd nici umbra lor! 

Ei, însă, continuau să-i arate alte veşminte tot mai strălucite, 
împodobite şi aurite, încât numărul lor era cu miile. După ce Domnul 
îngerilor 1-a făcut, în acest chip, să înţeleagă ce înseamnă: însutit veţi lua şi 
viaţă veşnică veţi dobândi, i-a zis: 

- Vezi, Sozont, câte bunătăţi ţi-am pregătit pentru că, văzându-mă 
gol, te-ai milostivit de Mine şi M-ai îmbrăcat? Mergi dar şi continuă să faci 
la fel! Dacă dai săracului o haină, Eu îţi pregătesc însutit. Auzind acestea, 
Sozont a întrebat cu teamă dar şi cu bucurie pe Domnul: 

- Doamne, oare la fel faci cu toţi cei care ajută pe săraci? Le 
pregăteşti însutite bunătăţi şi viaţa veşnică? 

Iar Acela i-a răspuns: 

- Tot cel ce va jertfi pentru Mine casa sau ogor, sau slava, sau tată 
sau mamă, sau fraţi sau surori, sau femeie sau copii, sau orice alt bun 
pământesc, însutit va primi şi viaţa veşnică va moşteni. De aceea, niciodată 
să nu-ţi pară rău de milostenia ta, nesocotind pe săracul căruia i-ai dat ceva! 
Ca nu cumva în loc de răsplată să ai îndoită osândă şi pagubă. Deoarece 
acela care face un bine şi se căieşte şi ocărăşte pe sărac, îşi pierde plata şi 
se afla vinovat în ziua judecaţii. 

După aceste cuvinte, Sezont s-a trezit plin de uimire pentru vedenie. 
S-a sculat îndată din pat şi a dat altă haină unuia care ştia ca are nevoie. In 
noaptea aceea a avut iar acea vedenie şi dimineaţa, fără întârziere, şi-a 
împărţit toată averea la săraci, s-a lepădat de lume şi s-a făcut monah 
îmbunătăţit. 

Aceasta s-o ţii şi tu minte, fiule, de acum înainte, a îndemnat 
Cuviosul Nifon pe cel ce venise, şi să faci tot ce poţi ca să agoniseşti însutit 
în ceruri! 



GÂNDURILE DE HULA 

- Crede-mă, părinte, i-a răspuns omul acela, ca multe sfaturi bune 
am auzit, dar niciodată nu m-am folosit aşa de mult ca acum. Sunt 
încredinţat ca Dumnezeu sălăşluieşte în sfinţia voastră şi sfinţia voastră 
sălăşluiţi în El. Dar ce să fac, deoarece diavolul nelegiuirii mă stăpâneşte? 
Fie că mănânc, fie că beau, fie că dorm, necontenit mă supără. Dar mai ales 
în vremea rugăciunii, la biserică, îmi aduce aminte erezii, nenumărate 
necuraţii şi gânduri de hula împotriva lui Hristos Dumnezeul nostru, a 
Sfintei Sale Maici şi altele asemenea. Mă luptă cu atâta silnicie, încât nu 
mai ştiu ce să fac. Mă tem să nu cadă foc din cer şi să mă mistuie. 

- Ascultă, fiule, i-a zis Cuviosul, şi poate te vei mângâia. Observă 
marea, când se porneşte furtuna se ridică valuri înfricoşate care se sparg de 
stâncile de pe ţărm. Stâncile, oare, nu sufăr nimic de mânia valurilor? 
Deloc! Valurile se lovesc de ele şi se întorc iarăşi în mare. La fel se 
întâmplă şi cu gândurile de hulă. Sunt aduse de diavol şi aruncate în inima 
omului. De ce? Ca să ducă pe robii lui Dumnezeu la deznădejdea care a 
omorât atâtea suflete şi le -a dat pierzării. Dacă diavolul nu reuşeşte să 
arunce pe om în deznădejde, se străduieşte, ca, măcar să-1 lovească cu 
gânduri de hulă vrăjmaşe. Şi dacă vede că nici aşa nu izbuteşte, atunci este 
biruit şi ruşinat şi, atacurile sale s ălbatice se întorc asupra lui. Iar omul care 
a fost încercat, nu numai că nu este vinovat, ci este încununat şi slăvit de 
Dumnezeu. 

Deci, şi tu să ai răbdare, încălzeşte-ţi râvna cu rugăciune şi post, şi 
ispititorul va fugi. Nu a spus oare Domnul că acest neam de demoni cu 
nimic altceva nu iese decât cu rugăciune şi cu post? 

Cu aceste sfaturi, 1-a întărit sufleteşte şi 1-a solobozit cu pace. Şi după 
plecarea omului, Cuviosul mi-a spus că gândurile de hulă se nasc din 
osândirea altora şi din mânie. 

ÎNFRICOŞATA MĂREŢIE A LUI DUMNEZEU 

Avea Cuviosul rânduială să se roage de la Utrenie până la ceasul al 
treilea din zi. Odată, cum stătea la această rugăciune cu mâinile ridicate, i 
s-a înălţat mintea la cer. I se părea că i se lărgise inima şi cuprinsese toată 
lumea şi toate tainele cereşti. Cugeta la negrăită plinătate a Dumnezeirii, cu 
insuflarea Duhului Sfânt. Dar, numai cât s-a gândit la înfricoşata măreţi a 
lui Dumnezeu, îndată şi-a revenit în sine. Se gândea apoi la ceea ce văzuse 
şi, cutremurat de extaz şi de spaimă, a început a alerga înfricoşat. A mers şi 
s-a ascuns în biserică strigând: "Doamne, miluieşte-mă!" 

Când s-a liniştit puţin de acea tulburare, a ieşit şi s -a întors în chilie. 
Pe drum şoptea: Cine este Dumnezeu mare ca Dumnezeul nostru? Tu eşti 
Dumnezeu Care faci minuni! De atunci, de multe ori când se ducea la 
biserică, îl vedeam mergând ca un înlemnit de spaimă. 

într-o zi, am mers după el la biserică şi am căzut la picioarele lui, 
rugându-1 să-mi spună de ce merge aşa de aplecat şi înspăimântat. Şi el, 
fiindcă îmi spunea totul, mi-a răspuns: 

"O, fiule, sufletul mi-i cuprins de mare spaimă! Mă gândesc, cu 
mintea mea desigur, cât este cu putinţă, la Făcătorul şi Dumnezeul nostru, 
şi mă văd pe mine însumi ca pe o făptură dezgustătoare ce se târăşte pe 
pământ. Deoarece, cu cât omul se apropie de Făcătorul său, cu atât se vede 
mai afundat în păcat şi stricăciune. De aceea şi Isaia, când a văzut pe 
Domnul şezând pe tron între serafimi, a strigat cu spaimă şi cu cutremur: 

Vai, ticălosul de mine, în ce stare mă aflu; că om fiind şi având buze 
spurcate şi sălăşuindu-mă în mijlocul poporului, cu ochii mei am văzut pe 
Domnul Savaot! Pentru că, fiule, aşa de mare şi înfricoşat este Dumnezeul 
nostru, încât nici cerul, nici pământul, nici veacurile veacurilor nu-L pot 
cuprinde. Şi numai gândul la El îţi produce spaimă şi cutremur". 



CONVORBIRE CU UN DIAVOL 

Odată, Cuviosul Nifon mergea pe drum. Puţin mai înaintea lui era un 
călător, care era temător de Dumnezeu. Atunci Nifon vede un diavol negru 
zburând în jurul acelui om şi semănându-i gânduri murdare. Acela însă, 
avea mintea luminată şi nu primea gândurile orbeşte, fără cercetare. De 
aceea, adeseori se întorcea şi scuipa pe diavol, ocărându-1. 

Sfântul, văzând ca diavolul necăjeşte pe om, i-a aruncat o privire 
mânioasă, zicându-i: 

- încetează odată, sălbăticiile şi stricatule, de a mai tulbura făptura 
lui Dumnezeu! Ce câştig ai tu, ticălosule, dacă pierzi, ceea ce să nu fie, 
sufletul lui? 

- îţi voi spune îndată, i-a răspuns diavolul: Desigur, n-am nici un 
folos, dar, chiar fără să vreau sunt silit să-i dau război. Vezi, avem şi noi 
şefi peste capetele noastre, care ne dau porunci şi ne controlează ca nu 
cumva să slăbim a război neamul creştinesc. Şi vai de diavolul pe care mai 
marii noştri îl găsesc lenevindu-se de la război. îl bat şi îl chinuiesc teribil. 

- Ticălosule, i-a zis Sfanţul, nu ştii că te aşteaptă focul pentru 
cumplitele tale păcate? De ce nu te ascunzi undeva într-o gaură şi să plângi 
pentru nesuferitul foc ce ţi s-a pregătit? 

Ruşinat, diavolul s-a făcut nevăzut. în acel moment trecea prin piaţă 
un monah cu chip îngeresc. Din gura lui, Cuviosul vedea ieşind fi ăcări care 
se înălţau până la cer. In urma lui mergea un înger ca un stâlp de foc şi, cu 
sabia ridicată, îi păzea sufletul şi trupul lui. Din când în când, îngerul se 
întorcea înapoi şi cu înfricoşată ameninţare, izgonea diavolii care întindeau 
curse cuviosului monah. 

- Cu adevărat, minunat este Dumnezeu întru sfinţii Săi, zise întru 
sine Nifon, văzând acea uimitoare privelişte. Dumnezeu dă îndrăzneală şi 
putere robilor Săi şi El însuşi este "puterea poporului Său". Binecuvântat 
este Dumnezeu! 



BOGATUL NEMILOSTIV ŞI PEDEAPSA LUI 

Intr-o sâmbătă seara, pe când Cuviosul Nifon se afla în biserică 
Sfântului Anastasie, vede deodată că apare în mijlocul poporului Preasfânta 
Născătoare de Dumnezeu, însoţită de Sfinţii Apostoli. Părea că cerceta să 
vadă cu ce virtuţi se împodobeşte fiecare creştin. O vede c ă se bucura şi se 
veseleşte faţă de mulţi, cunoscând că se străduiesc cu multă osteneală 
pentru mântuirea lor. Faţă de alţii, însă, lacrima, şi dădea din cap cu 
mâhnire, văzându-i că nu se îngrijesc de sufletele lor. S-a oprit lângă unul 
dintre aceştia şi a ridicat mâinile către "Cel născut dintr-însa", rugându-se 
cu lacrimi pentru pocăinţa lui. 

Nifon a fost adânc mişcat şi s-a minunat, cum Preacurata Născătoare 
de Dumnezeu nu părăseşte pe creştini nici zi, nici noapte, ci necontenit se 
străduieşte pentru drepţi şi pentru păcătoşi, ca nici unul să nu piară. 

La urmă, după ce a trecut pe la toţi, Preacurata vede la uşa un 
dregător de la care mulţime de săraci cereau ajutor, dar el nu a dat nimănui 
nimic. Atunci, Preacurata Maica Domnului s-a apropiat de îngerul lui 
păzitor şi 1-a întrebat: 

- Spune-mi, Evtheel, are omul acesta mult aur în casa lui? 

- Are, Stăpâna, pentru ca este iubitor de argint şi moare pentru un 
ban. Asupreşte fără milă pe bieţii lui slujitori, îi omoară cu foamea şi, în 
acelaşi timp, îi sileşte să muncească din greu. 

- Şi din ce pricină nu dă milostenie la săraci? 

"Vine diavolul mereu, Preabuna mea Stăpâna, şi îi zice: "în curând 
ai să îmbătrâneşti, ai să te îmbolnăveşti şi ai să zaci în pat până la cea din 
urmă suflare. Nu da deci nimic, ca atunci o să-ţi lipsească toate şi ai să zici: 
Cum de mi-am împărţit din averea mea la săraci? Insă, ai să te căieşti în 
zadar, căci va fi prea târziu atunci". Acestea i le spune, Doamna mea, 
mereu, necuratul şi înşelătorul diavol. Iar el crede tot ce-i spune şi rămâne 
împietrit şi nesimţitor faţă de nefericirea celorlalţi. 

- Aşa, a zis cu asprime Maica Domnului, atunci va patimi aşa cum 
crede! 

Şi într-adevăr, dregătorul, care credea în înşelăciunea satanei că se 
va îmbolnăvi, a căzut în dureri îngrozitoare şi era de nevindecat. Astfe 1, şi-a 
cheltuit toată averea pe la doctori. Cu toate acestea starea sănătăţii lui, nu 
numai că nu s-a îmbunătăţit, ci a mers tot mai rău şi s-a stins din viaţa ca 
fumul. A murit şi trupeşte şi sufleteşte. Astfel, s-au împlinit cu el cuvintele 
dumnezeieşti: Iată omul care nu şi-a pus nădejdea lui în Domnul; ci a 
nădăjduit în mulţimea bogăţiei lui şi s-a sprijinit în puterea mâinilor lui. De 
aceea şi noi - sfătuia pe ascultătorii săi Nifon - să luam aminte să nu fim 
batjocoriţi de cel viclean. Şi mai ales, să nu fim nemilostivi şi neînduraţi 
faţă de săraci, mai ales dacă suntem bogaţi. Ca să nu facem neîndurat pe 
Domnul Cel drept şi să nu ne păgubim şi trupul şi sufletul; căci vom pierde 
şi lumea aceasta şi împărăţia cerurilor. 



NEGRII CU SUFLETE ALBE 

Altă dată, mă aflam în chilia Cuviosului, am găsit prilejul să dezleg o 
nedumerire a mea în legătură cu oamenii de rasă neagră. Mă gândeam dacă 
este vreo legătură între suflet şi culoarea trupului lor. Nu cumva sunt 
lepădaţi de Dumnezeu? Deoarece, îmi închipuiam că nu există în neamul 
lor oameni care să se nevoiască şi să se mântuiască. Nu auzisem niciodată 
despre vreun negru care să fi plăcut lui Dumnezeu. 

- îţi voi răspunde, mi-a zis Sfântul. Etiopenii, după neam, se trag din 
Sim. Şi din neamul lor sunt mulţi pe care Dumnezeu i-a chemat în 
împărăţia Lui. Ba şi cu minuni au strălucit unii dintre ei. îţi voi povesti trei 
pilde: 

"Demult, a trăit un astfel de negru, care era tâlhar. Era bărbat înalt la 
trup şi înfricoşat la vedere. Jefuia în părţile Panerului şi era aşa de grozav 
încât, când răcnea, mureai de frica. Dar într-o noapte a avut un vis 

înfricoşat: se părea că se află într-o câmpie foarte întinsă, stând în mijlocul 
ei. La un moment dat, îşi întoarce privirea şi vede un râu de foc care curgea 
cu mare zgomot, mistuind în curgerea lui tot ce întâlnea. 

S-a apropiat câţiva paşi să vadă. Deodată, au ţâşnit patru flăcări care 
l-au apucat de par şi-1 trăgeau vrând să-1 arunce în răul de foc ca să-1 
mistuie. I s-a părut ca, atunci când îl trăgeau, un glas i-a zis: "Ticălosule, 
dacă te pocăieşti şi te faci monah, nu te mai aruncăm aici". S-a trezit 
înspăimântat. II cuprinsese groaza şi spaima de înfricoşata privelişte. Ce s ă 
însemneze aceasta? se întreba el. Şi fiindcă nu putea să-şi explice, s-a 
hotărât să meargă la un monah pustnic să-1 întrebe ce este acest râu de foc 
pe care 1-a visat. 

S-a lăsat deci de tâlhărie şi a apucat drumul care ducea la Panefo. Nu 
a mers mult şi a văzut o chilie pustnicească. S-a apropiat şi a bătut la uşă. 
îndată i-a deschis un bătrân, zicându-i: 

-Bine ai venit tinere! Cum de te-ai ostenit atâta? Nu cumva te-ai 
speriat de râul de foc şi de cele patru flăcări care te-au apucat ca să te 
arunce într-însul? Grozavă este, fiule, ameninţarea râului de foc! Vrei să te 
izbăveşti de grozăvia lui? Pocăieşte-te de tâlhăriile tale cele rele şi te fă 
monah, şi atunci te vei mântui. 

Tâlharul a ascultat uimit cuvintele pustnicului şi a căzut îndată la 
picioarele lui, rugându-1: "Fie-ţi milă, părinte, de cel negru cu trupul şi cu 
sufletul! Miluieşte-mă pe mine ticălosul şi fă cu mine ceea ce îţi porunceşte 
Dumnezeu! 

Deci, a stăruit să se roage cu lacrimi până când, acel sfânt bătrân, 1-a 
tuns monah. După ce a învăţat toate poruncile vieţii monahiceşti, bătrânul 
1-a lăsat în chilia să şi, plecând, s-a afundat mai adânc în pustie, pentru a 
trăi la un loc cu fiarele. 

Iar acel negru, atât de mult s-a nevoit şi a ajuns la aşa măsură a 
virtuţii, încât, când se ruga, se vedea ca un stâlp de foc care lumina. Mii şi 
nenumăraţi diavoli se aruncau asupra lui, dar nu aveau nici o putere. 
Rugăciunea lui îi ardea şi îi nimicea cu totul. înţelepciunea lui Dumnezeu îi 
luminase mintea. Scria cărţi şi trimitea scrisori părinţilor schitului şi la 
mulţi alţii. Pe toţi îi folosea, învătându-i înalta şi luminata învăţătură a lui 

5 5 5 7 5 * 5 

Hristos. Şi când a murit acest negru, sfintele lui moaşte au izvorât mult mir, 
care, după adeverirea multora, vindeca pe demonizaţi şi pe toţi bolnavii. 
Dar ajung acestea despre el. 

Un alt negru, bătrân şi sărac, trăia vagabond într-un oraş. Gura lui 
necontenit şoptea ceva şi, de aceea, mulţi ziceau ca este nebun. Odată s-a 
abătut mare seceta peste acele locuri. Pământul este ars, animalele mureau 
şi toată verdeaţa se îngălbenise. Locuitorii oraşului cu episcopul lor făceau 
necontenit slujbe şi privegheri, dar în zadar. In cele din urma episcopul 
vede într-o noapte, în vis, un înger cere îi zice: 

-Dumnezeu îţi porunceşte să iei pe toţi clericii tăi şi să mergi la poarta 
cetăţii. Pe cine vei vedea acolo mai întâi venind dinspre sat spre oraş, pe 
acela să-1 rogi mult până când îl vei convinge să se roage lui Dumnezeu 
pentru voi ca să va trimită ploaie. 

Zicând acestea, îngerul a dispărut. A doua zi dis-de-dimineaţa, după 
slujba Utreniei, episcopul a mers cu clerul său la poarta pe care i-a indicat- 
o îngerul. N-a trecut mult timp şi au văzut venind spre oraş un negru foarte 
bătrân, care ducea în spate o sarcină de lemne. 

-Bătrânule, 1-a rugat îndată episcopul, roaga-te Milostivului 
Dumnezeu, să se milostivească şi să trimită puţină ploaie peste acest 
pământ uscat! 

Fără să mai aştepte alt cuvânt, bătrânul negru a ridicat mâinile şi s-a 
rugat. Şi, numaidecât, a început să tune şi să fulgere cu putere; s-a pornit 
vânt, s-au adunat nori pe cer şi a început să plouă cu găleata. Toate acestea 
s-au petrecut cât ai clipi din ochi, numai cu rugăciunea acelui negru. Aşa de 
tare a plouat, încât erau în primejdie şi casele să se înece de atâta ploaie. 
Atunci, episcopul a rugat iarăşi pe bătrân să se roage pentru oprirea ploii. 
Şi, acela şi-a ridicat a doua oară mâinile spre cer şi potopul s-a oprit. Când 
toate s-au liniştit, episcopul a rugat pe bătrân să-i spună cine este şi cum 
trăieşte, de are aşa de mare îndrăzneală înaintea lui Dumnezeu; iar bătrânul, 
a răspuns cu smerenie: 

- Mă vezi că sunt un biet negru şi cauţi la mine virtute? 

- Pentru numele Domnului a stăruit episcopul, spune-mi tot adevărul, 
pentru slava lui Dumnezeu. 

- Nu am făcut, preasfmte, nimic bun. Iată, de când m-am făcut creştin, 
n-am mâncat, în dar, pâine de la om. In fiecare zi merg la pădure şi adun o 
mică sarcină de lemne. O iau în spate şi, mergând la oraş, o vând. Din ceea 
ce câştig păstrez câţiva bănuţi, cât îmi trebuie pentru hrana zilei, iar restul îl 
dau fraţilor mei, săracilor. Când ninge şi nu pot merge la munte, aştept 
până se face iarăşi vreme buna. Atunci, după obicei, merg la pădure, adun 
mica mea sarcina de lemne ca s-o vând şi să mă bucur, ca întotdeauna, cu 
săracii mei. Apoi, bătrânul şi-a luat sarcina de lemne în spate, s-a închinat 
episcopului şi clerului şi s-a dus în oraş să le vândă. 

Dar, să mă opresc şi cu aceasta. Să-ţi povestesc acum, fiule, viaţa 
unuia, ca să te încredinţezi, că pe toţi oamenii i-a chemat Dumnezeu în 
împărăţia Sa. 

Când trăia iubitorul de Hristos, împăratul Constantin, am vizitat 
ţinutul de lângă mare unde se afla o chinovie. Cum vorbeam cu fraţii 
despre lucruri duhovniceşti, a venit vorba despre negri, c ă, pe foarte mulţi 
dintre ei i-a proslăvit Dumnezeu. Atunci, un frate cu numele Hariside, mi -a 
zis: 

"Eu am cunoscut un negru care a fost mare ascet. Şi, fiindcă toţi 
doreau să afle despre nevoinţele sale aspre, Hariside a început aşa: mă 
găseam şi lucram la o vie a obştii noastre. într-o zi, văd un negru şezând 
lângă un butuc de viţă. Avea lângă el un vas plin cu apa şi puţine ierburi 
sălbatice pe care le mânca. L-am observat mai multe zile, mereu, şi m-am 
minunat de viaţa lui aspră; pentru că într-o lună de zile nu a schimbat apa 
din vas deşi, se stricase şi se împuţise. De mai multe ori l-am rugat să mă 
lase să-i schimb apa şi să-i aduc puţină pâine, dar nu a fost cu putinţă. 
Stătea mereu în acelaşi loc în tăcere şi toată noaptea cânta şi se ruga. In 
timpul verii, când se încălzea foarte tare, mergea la malul mării, stătea pe o 
piatră şi-1 ardea soarele toată ziua. Când mergea cineva să-1 vadă, el o făcea 
pe nebunul şi zicea: "Da, da, ştiu că ai venit să mă omori, dar te vede 
Dumnezeu de sus" şi arăta cu degetul spre cer. 

Acestea sunt, fiule isprăvile negrilor, a spus Nifon terminând 
cuvântul. De aceea, să nu socoteşti că ei sunt lepădaţi de Dumnezeu, ci 
precum via face struguri şi albi şi negrii, tot aşa şi Dumnezeu a creat pe 
oameni, unii albi, alţii negri, alţii galbeni. Asemenea aş zice, că şi pământul 
este de multe feluri. Acestea i le -a spus robul lui Dumnezeu şi s-a ridicat la 
rugăciune. Şi-a întins mâinile spre cer şi a început să se roage. 



RUGĂCIUNE PENTRU SFÂRŞITUL VIEŢII 

"Doamne, Dumnezeul Puterilor, Cel mare şi înfricoşat, cel bogat şi 
prea bun, cel prea milostiv şi îndurat, pleacă-Te şi mă auzi pe mine 
învechitul şi păcătosul. Tu, Care ai mântuit pe Iona din pântecele chitului şi 
pe Daniil din gurile leilor, mântuieşte-mă şi pe mine în ceasul morţii de 
întunericul cel adânc al tuturor răutăţilor. Să nu îngădui diavolului să vină 
la patul morţii robului Tău. Să nu vadă, Doamne, sufletul meu întunericul 
diavolilor, nici în veacul de acum, nici în cel ce va să fie, nici la ieşirea 
sufletului, nici când se urcă el în văzduh. 

Să nu batjocorească, blestematul balaur, ticălosul meu suflet, când va 
ieşi din acest ticălos trup. Să nu-1 răpească, Domnul meu, Hristosul meu, 
Iisusul meu, Dumnezeul meu, Lumina mea, să nu-1 răpească duhul cel 
întinat şi împuţit şi să-1 târască în prăpastia pierzării. Să nu vadă ochii mei, 
Stăpâne şi Dumnezeule al cerului şi al pământului, urâtul şi întunecatul lui 
chip. 

Ci, în ceasul sfârşitului meu, împărate al meu, Preasfinte, întreit 
Sfinte şi Preaslăvite, trimite -mi milă Ta şi adevărul Tău. Trimite, 
Dumnezeul meu, în acea zi la robul Tău, pe Arhistrategul Mihail; trimite - 
mi pe Gavriil, pe Uriil, pe Rafail, pe marii şi străluciţii voievozi cu 
preacuratele şi prea fericitele lor oştiri, ca să zdrobească pe nesăturatul 

balaur al iadului, care scrâşneşte cu dinţii, poftind să răpească şi să înghită 
pe cel ce trăieşte în evlavie. Afundă-1, Dumnezeul meu, în ceasul sfârşitului 
meu, cu toată întinata lui oştire în adânc, în tartar, în întuneric şi în 
scrâşnirea dinţilor. 

Trimite, Doamne Iisuse Hristoase, fericirea mea, învierea mea, 
trimite în ceasul acela pe Iubitorul de oameni şi Milostivul Dumnezeu, 
Duhul Adevărului, să ia duhul meu în negrăită dulceaţă şi în sfinţenia Lui 
cea veşnică. Trimite-L să mă întărească cu sabia ce va merge înainte şi va 
nimici pe viclenii stăpânitori ai întunericului, pe necuraţii diavoli. Pentru ca 
să cadă în foc, în întuneric, în haos, în iad, această urâciune a fărădelegii şi 
eu să pot trece, fără durere, vămile văzduhului şi să ajung la Tine, Lumina 
cea în trei străluciri. 

Să cad la milostivirea Ta, să sărut preacuratele Tale picioare, să mă 
umplu de dumnezeire, de Duhul Tău cel Sfânt şi să mărturisesc nemăsurata 
minune pe care ai săvârşit-o pentru mine: cum m-ai adus la pocăinţă, cum 
m-ai învăţat şi cum, din adâncurile pământului iarăşi m-ai scos. Pe toate le 
voi spune înaintea sfinţilor îngeri, cuprins de strălucirea dulceţii şi de 
fericirea dumnezeieştii bucurii şi -Ţi voi cânta atunci marea cântare a 
cântărilor, răpit de negrăită mireasmă a harului şi a dumnezeieştii Tale 
frumuseţi. 

Auzi-mă, Dumnezeul meu, deşi în fiecare zi fac fărădelegi înaintea 
ochilor Tăi; auzi-mă, împăratul meu, Mântuitorul meu, şi mă învredniceşte 
să intru în slava Ta, precum Te rog ziua şi noaptea şi cer de la măreţia Ta 
cea fără de moarte şi dătătoare de viaţa. Cu căldură Te rog iarăşi şi mereu, 
Doamne Iisuse Hristoase, trimite în ceasul sfârşitului meu pe Prealuminata 
Fecioară, pe Biserica cea prea curată, pe păzitoarea cea sfântă a bogăţiei 
Tale, să mă întărească, Hristoase al meu. 

Trimite-mi în ceasul acela pe Sfântul Inaintemergatorul şi 
Botezătorul Ioan, steaua cea luminoasă, pe Apostoli, pe prooroci şi pe 
mucenici, pe mărturisitori şi pe evanghelişti, pe cuvioşi şi pe drepţi, ca s ă 
slăvească făptura Ta. Da, Nemuritorule Doamne, ascultă-mă pe mine 
păcătosul şi mă învredniceşte să dobândesc slava Ta cea negrăită, veşnică 
şi întreită. 

Ci, Doamne dă odihnă şi la tot robul Tău în ceasul sfârşitului lui şi 
ascultă această rugăciune spre ruşinea necuraţilor demoni. Pierde-i, 
Stăpâne, cu mâna Ta cea atotputernică; pierde-i, Atotputernice, cu sabia Ta, 
arde-i, Atotputernice, Preaînalte, şi înfricoşate, cu trăsnetul mistuitor al 
puterii Tale. Să fie Doamne această rugăciune pentru toţi cei care se află în 
ceasul sfârşitului, răcorire şi odihnă, somn şi linişte, mireasmă şi bucurie, 
întărire şi scăpare, sprijin şi ajutor. Da, Doamne al părinţilor celor sfinţi, 
care bine au plăcut ţie din adâncurile veacurilor şi până astăzi, nu trece cu 
vederea cererea mea, Sfinte; nu te întoarce de la rugăciunea mea Milostive, 

ci, fa această rugăciune a mea sabie cu două ascuţişuri, dumnezeiască, 
cerească, ucigătoare pentru demoni, cu urgie împotriva duhurilor răutăţii, 
dar plină de bunătate, de iertare, de milostivire şi bunăvoinţă, pentru ca 
această rugăciune să covârşească mulţimea păcatelor celor ce se află în 
ceasul sfârşitului şi să le uşurezi povara lor, să le miluieşti, Sfinte sufletul 
lor şi să le sfinţeşti suişul lor spre Tine. 

Incununează-i cu milostivirea Ta, scrie-i în cartea aleşilor Tăi, 
dăruieşte-le desfătarea raiului. Şterge nelegiuirile lor cu nemărginita 
bogăţie a darului milostivirii Tale; iartă-i, miluieşte-le sufletul lor şi-i 
mântuieşte. Milosti veste -Te, ajută, miluieşte, acoperă şi-i păzeşte după 
mare milă Ta. Arată-Ţi, iubirea Ta de oameni; trimite-le înger de pace şi 
preacurata Ta dragoste; deschide -le braţele Tale cele pământeşti, 
înmiresmează-i cu nespusele Tale miresme, ca să fugă de la ei ruşinaţi 
urâţii şi înşelătorii diavoli. Fă-i cenuşă în focul gheenei pe cei ce îndrăznesc 
să chinuie şi să înspăimânte bietul suflet. 

Să se împlinească aceasta ori de câte ori se va auzi săraca mea 
rugăciune. Da, Stăpâne Iisuse Hristoase, Lumina lumii, auzi -mă ca un 
Preabun şi dă har şi milă acestei rugăciuni. Fii, Tu însuţi ajutor, 
acoperământ şi mântuire celui ce va chema numele înnoroiatului Nifon. 
Auzi-mă, Doamne, auzi-mă Iubitorule de oameni Sfinte şi dăruieşte -mi 
cererea care cheamă Preaputernic numele TĂu. Amin". 

Când a terminat această rugăciune, deodată a strălucit în jur o 
minunată lumina, şi în mijlocul luminii s-a arătat Iisus Hristos, umplându-i 
inima de bucurie, pentru că 1-a sărutat cu dumnezeiască sărutare de trei ori, 
în timp ce Cuviosul, la fiecare sărutare, zicea plin de bucurie: Amin, Amin, 
Amin. 

Atunci i-a vorbit Domnul: 

"Bine, slugă bună şi credincioasă, am auzit rugăciunea Ta şi-ţi voi 
da din belşug tot ceea ce ai cerut pentru mântuirea creştinilor. Celui ce va 
pomeni numele Tău în rugăciunea sa, acasă sau în biserică, îi voi sta în 
ajutor în toate primejdiile şi necazurile şi îndeosebi în clipele cele din urma 
ale vieţii sale. Pe cei ce mă vor slăvi pentru numele Tău, îi voi milui cu 
îmbelşugare şi, pe cei ce mă vor chema prin tine, îi voi întări, le voi da 
putere, voi zdrobi sub picioarele lor, cu dumnezeiasca Mea putere, toată 
împotrivirea diavolească. Iar când va sosi ceasul ca şi tu să părăseşti 
aceasta viaţa, Eu însumi voi veni la tine cu sfintele oştiri cereşti. Cu manile 
Mele voi lua sufletul Tău şi te voi odihni cu pace, în şanurile lui Avraam". 

Cu aceste cuvinte, Domnul 1-a sfinţit, îmiresmând toate simţurile lui 
cu preacuratul şi preasfântul S ău Har. Plin de bucurie şi de veselie, Nifon a 
început a slăvi pe Dumnezeu, zicând: 

"Iisuse Cel Preadulce şi frumos, ai venit la smerită Ta făptură, 
Viaţa, bucuria şi mireasma preacuraţilor îngeri, ai venit să bucuri pe 

netrebnicul Tău rob. Bine ai venit, Cela ce toate le plineşti! Cel ce eşti mai 
presus decât toată bucuria. Binecuvântat şi preamărit este Cel ce vine! 
Pomeneşte-mă întru slava Ta, în raiul cel preafrumos, pomeneşte -mă în cer, 
în cântările îngerilor, pomeneşte-mă; o, Tu, Cel binecuvântat de heruvimi şi 
de serafimi, mare şi prealuminat, Preasfântă strălucire şi desăvârşită pecete 
a Tatălui, pomeneşte-mă. O, nesfârşit ocean al iubirii celei fără de moarte, 
câtă vreme voi mai sufla să mă miluieşti. Doamne Iisuse Hristoase, să nu te 
depărtezi de la mine, acoperă-mă şi-mi arata calea care duce la veşnicieie". 

Când Sfântul Nifon a încetat această cântare de lauda, Domnul 1-a 
privit cu dumnezeiasca dragoste şi 1-a binecuvântat: 

"Pace ţie, Nifone, fiul Meu. Şi S-a înălţat la ceruri". 

După ce şi-a terminat rugăciunea, Cuviosul a ieşit să vină la mine. 
Era plin de o dulce bunătate şi chipul lui strălucea. In jurul lui se revărsa 
mireasmă Duhului Sfanţ, încât am crezut ca mă aflu în Rai. 

Aceasta mare şi minunată rugăciune m-am străduit să o scriu cu 
multă grija, precum a spus-o Cuviosul, pentru ca toţi păcătoşii să aibă 
mângâiere şi uşurare când li se va citi la ieşirea sufletului. El însuşi mi -a 
spus că rugăciunile sfinţilor sunt de mare ajutor la vreme de primejdie, 
întristare şi nevoie, dacă sunt rostite cu credinţă neîndoită. Deoarece, sunt 
pline de Duhul Sfânt, de cunoştinţă, de pricepere şi înţelepciunea lui 
Dumnezeu. 



IARĂŞI MILOSTENIA 

Odată, cum mergeam cu Sfântul Nifon prin piaţa oraşului, văd la 
dreapta mea pe un om care aştepta ceva. Veneau după el mulţi săraci 
cerându-i ajutor. Iar el; facându-se că-i alungă, le punea repede în mână 
milostenia sa. Aşa se ascundea de oameni. Cum l-am observat, l-am tras de 
mână pe Cuviosul şi i-am spus despre virtutea acestui om. Iar el, mi-a zis: 

Este mare înaintea lui Dumnezeu. II cunosc, pentru că de mai multe 
ori m-am întâlnit cu el. Apoi, după câteva zile iarăşi l-am întrebat despre 
această virtute şi el mi-a povestit aceasta străină minune: 

Eram copil, cam de 12 ani, mi-a zis el şi m-am dus la biserică 
Sfântului Apostol Toma, să mă rog. Aici am găsit un preot învăţând 
poporul şi, între altele, a vorbit şi despre milostenie. Zicea că cel ce dă 
milostenie la săraci este ca şi cum ar pune în mâna Domnului ceea ce 
dăruieşte. Când am auzit acest cuvânt m-am mirat şi am judecat pe omul lui 
Dumnezeu, zicând că este mincinos. Pentru că, gândeam, de vreme ce 
Domnul este în ceruri de -a dreapta Tatălui, cum poate să fie pe pământ ca 
să ia ceea ce dăm la săraci. 

Deci, pe când mergeam şi mă gândeam la cele auzite, văd din 
întâmplare un sărac zdrenţăros care avea deasupra capului lui, o, minune, 
chipul Domnului nostru Iisus Hristos. Şi cum mergea săracul, s -a întâlnit cu 
un om milostiv, care i-a dat o bucată de pâine. Dar când acel iubitor de 
săraci a întins mâna să către cerşetor, a întins şi Domnul din icoană mâna 
Sa, a luat pâinea şi a mulţumit, apoi a dat-o săracului. Insă nici acesta, nici 
cel milostiv nu au văzut nimic. M-am minunat şi am crezut. De aici ştiu că 
cel ce dăruieşte fraţilor celor nevoiaşi, pune darul său cu adevărat în 
mâinile lui Hristos. Această icoană a lui Hristos o văd deasupra tuturor 
săracilor şi de aceea mă străduiesc să fac cât pot milostenie, care atât de 
mult îi place Domnului. 



LA MĂNĂSTIRI 

Odată, Cuviosul s-a hotărât să meargă să se închine la cinstita 
biserică a Marelui Mucenic Foca. Voia să vadă şi pe monahii acelei 
mănăstiri şi să se învrednicească de rugăciunile lor. M-a luat şi pe mine; am 
coborât la ţărm şi ne-am urcat într-o corabie care mergea în acea parte. 
Corăbierii însă, imediat au început să cânte şi să vorbească între ei lucruri 
urâte. Eu mă simţeam foarte indispus, dar Cuviosul se aşezase de -a dreapta 
corabierilor şi zâmbea bucuros. In toată călătoria nu a vorbit deloc, nici nu 
l-am văzut rugându-se ca de obicei, ci numai mişca buzele şi zâmbea. 

Când corăbierii au pus masa, ne -au chemat şi pe noi să mâncăm cu 
ei, iar Cuviosul, nevoind să-şi arate nevoinţa sa, a mâncat şi a băut ceea ce 
i-au dat. De astfel, aşa obişnuia peste tot să mănânce tot ce i se punea 
înainte, precum spune Fericitul Apostol Pavel. Când, îns ă, se afla singur în 
chilia sa, avea rânduială deosebită. Mai pe urma, l-am întrebat ce văzuse pe 
mare de zâmbea aşa bucuros, deşi corăbierii cântau cântece urâte. 

"Spune-mi, a răspuns, cum să nu mă bucur şi să nu mă veselesc, de 
vreme ce, de când am intrat în corabie, Domnul nu S-a depărtat deloc de 
lângă noi? Necontenit L-am văzut călătorind împreună cu noi. Am ajuns la 
biserică Sfântului Foca şi ne-am închinat, apoi am vizitat câteva mănăstiri. 
Ne-am bucurat de bisericile văzute şi de rugăciunile cuvioşilor părinţi. 
Apoi ne-am întors în oraşul nostru. 

Trebuie să mai spun ca în Constantinopol nimeni nu -l cinstea ca 
sfânt. Aşa se ruga şi el, să-1 socotească oamenii ca pe un nimic. Şi 
Dumnezeu i-a ascultat rugăciunea. Cei mai mulţi, nu numai că nu-1 
socoteau sfânt, ci şi râdeau de el în chip necuviincios. El, însă, nu se 
supăra, ci, se ruga pentru ei, zicând: 

"Doamne miluieşte pe cei ce mă batjocoresc şi mă ocărăsc. Tu ştii 
ca vicleanul diavol îi îndeamnă la rău, pentru ca să mă facă şi pe mine să 

supăr necontenit preasfânt numele Tău. Rogu-Te, Atotputernice 
Dumnezeule şi Doamne al milei, iartă şi binecuvântează pe cei ce mă 
dispreţuiesc. Fa-i pe ei duhovniceşti, sfinţi mari, dă-le lor bunătate şi 
blândeţe, dăruieşte-le pace, luminează-i şi-i învredniceşte să se bucure de 
slava Ta cea veşnică, Iubitorule de oameni". 

Aceste rugăciuni îl bucurau şi-1 veseleau. Faţa lui inflorea ca 
trandafirul şi adesea zicea: 

"Cel ce fuge de dispreţul, batjocură şi ura oamenilor, nu trăieşte în 
duhul lui Dumnezeu, nici nu va moşteni împărăţia cerurilor. Să ştie bine 
acest lucru cel ce voieşte să se mântuiască. Să nu fugim din locul unde 
oamenii ne nesocotesc şi ne dispreţuiesc, ci, să stăm cu răbdare şi 
Dumnezeu ne va da negrăită slavă. Dimpotrivă, să fugim de locul unde 
întâlnim laudă şi cinste. Numai aşa ne vom putea mântui şi câştiga Raiul. 
Ocara este tot aşa de trebuitoare, robilor lui Dumnezeu, precum Evanghelia 
este necesară Bisericii. Nu ne foloseşte să fim slăviţi de oameni". 



VEDENIE DESPRE ÎNFRICOŞATA JUDECATA 

Intr-o seara, după ce şi-a terminat obişnuita rugăciune de noapte, 
Cuviosul s-a întins să doarmă pe patul de pietre ca întotdeauna. Era miezul 
nopţii şi el încă veghea, privind cerul înstelat şi luna. Singur îşi socotea 
păcatele sale şi se tânguia cu mintea, gândindu-se la înfricoşatul ceas al 
judecaţii. 

Deodată, vede că se trage tăria cerului ca o perdea şi apare Domnul 
nostru Iisus Hristos într-o slavă negrăită. în jurul lui, în văzduh, stăteau 
toate ostile cereşti; îngeri, heruvimi şi serafimi, erau în minunate şi 
înfricoşate cete, rânduite fiecare după felul, frumuseţea şi strălucirea lor. 
Domnul S-a adresat conducătorului unei cete şi acela s-a apropiat luminos, 
cu teamă şi respect. 

„Mihaile, mai marele Aşezământului, pregăteşte cu ceata ta, tronul de 
foc al slavei Mele şi mergi în valea lui Iosafat. Acolo să-1 aşezi ca prim 
semn al venirii Mele. Pentru că s-a împlinit ceasul când fiecare va lua plată 
după faptele sale. Grăbeşte-te, că a sosit ceasul! Voi judeca pe cei ce s-au 
închinat la idoli şi s-au lepădat de Mine, Făcătorul lor. Pe cei ce s-au 
închinat la pietre şi la lemne, pe care le-am dat spre trebuinţele lor. Pe toţi îi 
voi sfărâma ca pe „vasele olarului". Tot aşa şi pe duşmanii Mei, pe ereticii 
care au îndrăznit să coboare pe Duhul Mângâietor în rândul făpturilor. Vai 
de ei, ce foc îi aşteaptă! 

Acum mă voi arăta şi iudeilor, care M-au răstignit şi n-au crezut în 
dumnezeirea Mea. Mi S-a dat toată stăpânirea şi puterea şi sunt Judecător 
drept. Atunci când eram pe Cruce, ziceau: „Hoo! Tu Cel ce dărâmi 

Biserica... mântuieşte-Te pe sine- Ţi... "Acum a Mea este răzbunarea, le 
voi răsplăti! Voi judeca, voi cerceta, voi pedepsi aspru neamul jidovesc, cel 
stricat şi viclean, pentru că nu s-a pocăit. Le-am dat vreme de pocăinţa, dar 
au nesocotit-o; vor lua acum răzbunare. 

Le voi răsplăti şi sodomiţilor, care au spurcat pământul şi văzduhul cu 
nelegiuirea lor. I-am ars atunci şi iarăşi îi voi arde, pentru că au urât 
plăcerea Duhului Sfanţ şi au iubit plăcerea diavolului. Voi pedepsi pe toţi 
desfrânaţii, neruşinaţii şi întunecaţii care se aseamănă cu armăsarii. Nu s-au 
îndestulat cu căsnicia lor legiuită, ci s-au bălăcit în fărădelege şi satana i-a 
aruncat în prăpastia de foc. Nu au auzit că înfricoşat lucru este a cădea în 
mâinile Dumnezeului Celui viu? Nu s-au temut că voi vărsa peste ei mânia 
Mea; i-am chemat la pocăinţa, dar nu s-au pocăit. 

Voi judeca pe toţi tâlharii care au făcut noian de rele, precum şi pe 
ucigaşi şi pe toţi care au făcut mulţime de păcate. Eu le-am dat timp să se 
pocăiască, dar ei n-au luat în seamă. Unde sunt faptele lor cele bune? 
Le-am dat pilda şi icoana pe fiul cel desfrânat şi pe mulţi alţii, să nu se 
deznădăjduiască de păcatele lor. Ei însă, au dispreţuit poruncile Mele şi 
s-au lepădat de Mine. S-au îndepărtat de Mine şi au iubit stricăciunea; pe 
Mine M-au nesocotit şi s-au făcut robi păcatului. Să meargă, deci, în focul 
pe care ei singuri şi l-au aprins. 

Dar, şi pe cei care au murit, ţinând minte răul, îi voi trimite într-o 
înfricoşată muncă. Pentru că n-au dorit pacea Mea, ci au fost mânioşi, 
răutăcioşi şi răzbunători. Pe lacomi, pe cei ce au luat dobândă şi pe toţi 
iubitorii de argint, care este închinare la idoli, îi voi nimici şi distruge cu 
toată mânia Mea, pentru că şi-au pus nădejdea în bani şi pe Mine M-au 
nesocotit, ca şi cum nu M-aş îngriji de ei. Pe acei mincinoşi creştini care au 
învăţat că nu este învierea morţilor sică există metempsihoză (reîncarnarea 
sufletelor) acum, aici pe pământ, îi voi topi pe toţi în gheena ca ceara; 
atunci se vor convinge de învierea morţilor. Magii, vrăjitorii şi toţi care se 
ocupă cu magia vor fi zdrobiţi. 

Vai şi de cei care au petrecut cu chitare şi instrumente; au cântat, s -au 
îmbătat, au jucat, au vorbit necuraţii şi s-au dedat la rele! I-am chemat şi nu 
M-au ascultat, ci M-au luat în râs. Acum viermele le va roade inima. Le-am 
dat la toţi milă şi pocăinţa, dar nici unul nu a luat aminte. Voi inchide în 
întuneric şi pe cei ce au nesocotit Sfintele Scripturi, pe care le -a scris Duhul 
Meu prin mijlocirea sfinţilor. Voi judeca şi pe cei ce se ocupa cu 
superstiţiile şi se încred în cuţite, găleţi, furci şi altele asemenea. Atunci vor 
înţelege, ca trebuia să nădăjduiască în Dumnezeu şi nu în creaturile Lui. Se 
vor tulbura şi împotrivi atunci, dar nu vor avea nici o putere deoarece," a 
Mea este răzbunarea, Eu le voi răsplăti". 

Voi pedepsi pe împăraţii şi pe conducătorii care M-au amărât 
necontenit cu nedreptăţile lor. Au judecat nedrept şi cu mândrie, 

dispreţuind pe oameni. Şi aceştia vor plăti. Dreapta Mea putere nu primeşte 
mita. Ii voi pedepsi după fărădelegile lor. Atunci vor înţelege că sunt mai 
înfricoşat decât toţi împăraţii pământului. Vai de ei, ce iad îi aşteaptă 
pentru că au fost cruzi şi au vărsat sânge nevinovat, sângele copiilor şi al 
soţiilor lor. Ce ce urgie voi pedepsi pe acei slujitori care n-au fost păstori 
adevăraţi ai Bisericii; care Mi-au părăginit via Mea şi Mi-au risipit oile! Că 
au păstorit aur şi argint şi au căutat preoţia pentru interes. Ce pedeapsă vor 
lua! Ce tânguire! Voi vărsa peste ei toată mânia Mea şi urgia, şi-i voi 
zdrobi. S-au străduit să câştige oi şi boi care pier, iar de turma mea cea 
cuvântătoare nu s-au îngrijit. Voi pedepsi cu toiag fărădelegile lor şi cu bici 
nedreptăţile lor. Dar şi preoţii care glumesc, râd şi se ceartă în biserică, îi 
voi arunca în foc şi în tartar! 

Am venit şi vin. Cine poate să-mi stea împotrivă? Dar vai şi amar de 
cel păcătos care va cădea în mâna Mea! Pentru că fiecare se va înfăţişa 
înaintea Mea „gol şi descoperit". Cum va îndrăzni atunci să se arate 
neruşinarea păcătoşilor? Cum vor privi faţa Mea? Unde-şi vor ascunde 
ruşinea? Se vor umplea de ruşine înaintea Mea şi a preacuratelor puteri 
cereşti. 

Voi judeca şi pe monahii care şi-au neglijat canonul şi au nesocotit 
făgăduinţele pe care le -au făcut înaintea lui Dumnezeu, a îngerilor şi a 
oamenilor. Una au făgăduit şi alta au făcut. Din înălţimea norilor îi voi 
arunca în prăpastia iadului. Nu le -a fost de-ajuns pieirea lor, ci au produs şi 
altora sminteală ucigătoare. Mai bine le-ar fi fost să nu se fi lepădat de 
lume, decât să se lepede şi să trăiască rău, în desfrânare." A Mea este 
răzbunarea, Eu le voi răsplăti tuturor celor ce nu au voit sase pocăiască. Ii 
voi judeca pe toţi ca un Judecător drept. 

Cuvintele acestea pe care Domnul le-a rostit cu glas de tunet către 
Arhanghelul Mihail au umplut de spaimă nenumăratele puteri îngereşti. 

Apoi a poruncit să-i aducă cele şapte veacuri de la facerea lumii. 
Mihail a primit poruncă să îndeplinească şi acest lucru. De aceea a mers 
degrabă la casa testamentului şi le-a adus. Erau ca nişte cărţi mari, pe care 
le-a pus în faţa Judecătorului. Apoi a stat de o parte privind cu respect, cum 
răsfoieşte Domnul istoria veacurilor, şi a luat primul veac, 1 -a deschis şi a 
zis: „Aici scrie, în primul rând: Tatăl, Fiul şi Duhul Sfânt, un Dumnezeu în 
trei feţe. Din Tatăl S-a născut Fiul şi Făcătorul veacurilor, deoarece cu 
Cuvântul Tatălui, prin Fiul, s-au făcut veacurile, s-au creat netrupeştile 
puteri, s-au întărit cerurile, pământul, adâncurile, marea, râurile şi toate cele 
ce sunt într-însele". 

Apoi, după ce a citit puţin mai jos, a zis: „Chip al Nevăzutului 
Dumnezeu este primul om, Adam, cu femeia lui, Eva. Atotputernicul 
Dumnezeu şi Făcătorul tuturor celor văzute şi celor nevăzute, a dat lui 
Adam o porunca. Aceasta este legea care trebuia ţinută cu toată puterea şi 

scumpătatea, spre cinstea Făcătorului său şi ca să nu uite că Dumnezeu se 
află deasupra lui." 

După puţin, a citit mai departe: „Nelegiuirea în care a căzut chipul 
lui Dumnezeu prin înşelăciune sau mai bine zis din neatenţie şi din 
neglijenţă. A căzut omul şi, a fost izgonit din rai, cu dreaptă judecată şi 
hotărâre a lui Dumnezeu. Nu putea să stea în acele bunătăţi începătorul 
nelegiuirii!" Mai jos a citit: „Cain s-a aruncat asupra lui Abel şi 1-a omorât, 
după voia diavolului. Se cade să ardă în focul gheenei, pentru că nu s-a 
pocăit. Iar Abel va trai în veşnicie". 

In acelaşi chip a răsfoit cele şapte cărţi ale veacurilor. In sfârşit, a 
luat a şaptea carte şi a citit: „începutul veacului al 7 -lea înseamnă sfârşitul 
veacurilor. începe să se generalizeze răul, desfânarea, nemilostivirea. 
Oamenii veacului al 7-lea sunt răi, invidioşi mincinoşi, cu dragoste 
făţarnică, iubitori de stăpânire şi de argint, robiţi de p ăcatele sodomiceşti şi 
de celelalte păcate." 

A mers puţin mai departe, a citit ceva şi, îndată şi-a ridicat în sus 
privirea mâhnită; a sprijinit o mână pe genunchi şi cu celaltă şi-a acoperit 
faţa şi ochii şi a stat aşa cugetând în sine multă vreme, apoi a şoptit: „într- 
adevăr, acest veac a întrecut cu nedreptatea şi cu răutatea pe toate 
celelalte". 

A citit mai jos: „Păgânii cu idolii lor au fost nimiciţi cu lemnul, cu 
suliţa şi cu cuiele care au pironit trupul Meu, de viaţa purtătorul" A tăcut 
câteva clipe şi iarăşi S-a aplecat asupra cărţii: „Doisprezece comandanţi ai 
Marelui împărat, albi ca lumina, au tulburat marea, au închis gurile fiarelor, 
au înecat balaurii cei gânditori, au luminat pe orbi, au săturat pe cei 
flămânzi şi au sărăcit pe cei bogaţi. Au pescuit multe suflete moarte, 
dându-le din nou viaţa. Mare este plata lor. . ." şi apoi, după puţin a adăugat: 
„Eu, Iubitorul de oameni, am ales şi mărturisitori, care au fost biruitori cu 
ajutorul Meu". Prietenia lor a ajuns până la cer şi iubirea lor până la tronul 
Meu! Dorul lor până la inima Mea şi jertfa lor mă arde cu putere. Slava şi 
puterea Mea este cu ei!" 

După ce a întors multe file, a şoptit cu un zâmbet de mulţumire: 
„Omul care a ţinut cu cinste cârma celor şapte coline (Constantinopolul) şi 
a devenit împăratul lor a fost slujitorul dragostei Mele. I se cuvine 
împărăţia cerurilor pentru că a fost râvnitor şi următor Domnului Său . 

Apoi, trecând peste multe file, a zis: „O, Preafrumoasă şi Preacinstită 
Mireasă! Câţi vrăjmaşi s-au străduit să te murdărească. Dar nu M-ai trădat 
pe Mine, Mirele Tău! Nenumărate erezii te-au ameninţat, dar piatra pe care 
ai fost zidită nu s-a mişcat, pentru că „porţile iadului nu au biruit-o". 

Mai jos erau scrise toate păcatele oamenilor, pe care moartea le -a 
găsit neşterse prin pocăinţa. Şi erau aşa de multe, ca nisipul mării... Le-a 

citit Domnul nemulţumit şi a dat din cap suspinând. Nenum arata mulţime a 
îngerilor stătea tremurând de frica dreptei mânii a Judecătorului. 

Când Domnul a ajuns la jumătatea acestui veac, a zis: „Sfârşitul lui 
este plin de putoarea păcatului, de lucrurile omeneşti, care sunt toate 
mincinoase şi întinate: invidie, ură, minciună, hulă, duşmănie, chefuri, 
beţii, desfânări, ucideri, avorturi, lăcomie, iubire de argint, ţinere de minte a 
răului. Dar ajunge! II voi curma la jumătate! Să înceteze stăpânirea 
păcatului! Şi zicând aceste cuvinte pline de mânie, Domnul a dat 
Arhanghelului Mihail semnalul pentru judecată. Imediat, acela cu ceata lui 
au luat prea strălucitul şi negrăitul tron şi au plecat. 

Era aşa de numeroasă ceata aceea încât pământul nu o încăpea. Şi 
fugind, strigau cu glas de tunet: Sfânt, Sfânt, Sfânt Domnul Savaot! Plin 
este cerul şi pământul de slava Lui şi de acest înfricoşat strigat se cutremura 
cerul şi pământul. Sfânt, Sfânt, Sfânt, mare şi înfricoşat, minunat şi 
proslăvit este Domnul în vecii vecilor. 

Apoi a pornit Gavriil, cu ceata lui cântând; a urmat al treilea mare 
Arhistrateg, Rafail cu ceata lui, înălţând cântarea: Unul Sfânt, Unul Domn 
Iisus Hristos, întru slava lui Dumnezeu Tatăl. Amin. 

In sfârşit, s-a pornit şi ceata a patra. Comandantul ei era alb şi 
luminos ca zăpada, cu privirea dulce. Şi fugind, cânta cu putere: 
Dumnezeu, Domnul dumnezeilor a vorbit şi a chemat pământul de la 
răsăritul soarelui până la apus. Din Sion măreţia frumuseţii Lui. Dumnezeu 
arătat vine, Dumnezeul nostru şi nu va tăcea. Foc înaintea Lui va merge şi 
în jurul Lui vifor mare! Şi continua restul psalmului. Iar comandanţii îi 
răspundeau: Vine Dumnezeu să judece pământul, că Tu stăpâneşti peste 
toate neamurile. Conducătorul acelei oşti se numea Uriil. După puţin, au 
adus înaintea Domnului Prea Cinstita Lui Cruce, care strălucea ca un fulger 
înfricoşat şi revărsa o negrăită mireasmă. In urma lui veneau cu multă 
cinste cetele Stăpâniilor şi ale Puterilor. Priveliştea era de o măreţie 
uimitoare. Nenumăratele Puteri cântau cu o deosebită armonie. Unii ziceau 
cu multă teamă: Inalţa-Te-voi Dumnezeul meu şi împăratul meu şi voi 
binecuvânta Numele Tău în veci! Alţii ziceau: înălţaţi pe Domnul 
Dumnezeul nostru şi va închinaţi aşternutului picioarelor Lui, ca Sfânt este. 
Aliluia, Aliluia, Aliluia! 

Apoi a dat dumnezeiască poruncă să vina iarăşi puternicul comandant 
Mihail, să stea lângă tronul Domnului. In acea clipa, a apărut un înger care 
ţinea o trâmbiţă. A luat-o Judecătorul în mana Sa, a trâmbiţat de trei ori şi a 
zis trei cuvinte; apoi a dat-o lui Mihail. „Mergi la Golgota, unde Mi -am 
întins preacuratele mâini şi trâmbiţează şi acolo de trei ori!" 

îndată ce a plecat Mihail, Domnul a chemat ceata încep ătoriilor şi a 
zis, adresându-se comandantului ei: „Iţi poruncesc să iei dumnezeiasca ta 
ceată şi să vă împrăştiaţi în toată lumea, ca să aduceţi pe nori pe sfinţi, de la 

răsărit şi de la apus, de la miazănoapte şi de la miazăzi. Să-i aduceţi pe toţi 
ca să mă întâmpine, când va suna trâmbiţa. 

După toate acestea, Dreptul Judecător a aruncat o privire spre pământ 
şi a văzut negură şi întuneric, jale şi vai şi multă tânguire, din înfricoşata 
tiranie a satanei. Turbează şi urla balaurul. A dărâmat totul şi le zdrobeşte 
ca pe iarba. Pentru că vede pe îngerii lui Dumnezeu că îi pregăteşte focul 
cel veşnic. 

Dacă a văzut toate acestea, Judecătorul a chemat un înger de foc cu 
înfăţişare aspra şi înfricoşată, fără milă; era conducătorul cetelor îngerilor, 
care supraveghează focul iadului şi i-a zis: 

„Ia cu tine toiagul meu, care leagă şi zdrobeşte. Ia şi nenumărată 
mulţime de îngeri din ceata ta şi pe cei mai înfricoşaţi care execută 
pedepsele celor din iad. Să mergeţi la marea cea gânditoare ca să găsiţi 
urmele domnului întunericului. Apucă-1 cu putere şi-1 ţine bine, lovindu-1 
fără milă cu toiagul, până când va preda ceata duhurilor celor rele. Leagă-i 
apoi tare pe toţi cu puterea toiagului Meu, după porunca Mea şi, apoi 
aruncă-i în chinurile iadului cele mai groaznice şi fără milă". 

Când toate au fost gata, s-a făcut semn Arhanghelului care ţinea 
trâmbiţa, să trâmbiţeze puternic. Imediat s-a făcut o tăcere de moarte ca şi 
cum s-ar fi liniştit toate. 

La prima trâmbiţare s-au alcătuit toate trupurile morţilor. La a doua, 
Duhul Domnului a pus sufletele în trupurile moarte. Spaimă şi cutremur a 
cuprins toate; cele cereşti şi cele pământeşti tremurau. Atunci a sunat a treia 
oară şi cea mai înfricoşată trâmbiţă, care a zguduit toată lumea, când morţii 
au înviat din morminte „într-o clipa". înfricoşată privelişte! Erau mai mulţi 
decât nisipul marii. In acelaşi timp se coborau din ceruri ca o ploaie dens ă 
spre Tronul Judecăţii cetele îngereşti, zicând cu glas de tunet: Sfânt, Sfânt, 
Sfânt Domnul Savaot, plin este tot pământul de frica şi de cutremur! 

Tot pământul şi mulţimea nenumărată a cetelor îngereşti stăteau 
aşteptând. Tremurau plini de spaimă în faţa înfricoşatei stăpâniri 
dumnezeieşti, care se cobora pe pământ. Şi pe când toţi priveau în sus, au 
început cutremure, tunete şi fulgere în Valea Judecăţii şi în văzduh şi toţi 
au fost cuprinşi de groază. Atunci tăria cerului s-a strâns ca o carte şi a 
apărut cinstita Cruce strălucind şi scânteind ca soarele. îngeri o ţineau 
înaintea Domnului nostru Iisus Hristos şi Judecătorul lumii, care venea. 
Apoi se auzea un imn, o cântare străină: Binecuvântat este cel ce vine întru 
numele Domnului, Dumnezeu este Domnul, Judecător, Stăpânitor şi Domn 
al păcii. 

îndată ce s-a terminat această puternică slavoslovenie, a apărut 
Judecătorul pe nori, şezând pe tron de foc. Cu preacurata Lui strălucire 
învăpăia cerul şi pământul. 

Atunci, din mulţimea morţilor care înviaseră, unii au început să 
strălucească ca soarele şi îndată au fost răpiţi de nori în văzduh pentru 
întâmpinarea Domnului lor. Cei mai mulţi, însă, au rămas jos. Nimeni nu 
i-a luat la cer. Se tânguiau cu amar că nu s-au învrednicit şi ei să fie răpiţi 
de nori şi mâhnirea şi durerea umpleau de amărăciune sufletele lor. Au 
căzut toţi în genunchi în fata Judecătorului şi apoi s-au ridicat. 

înfricoşatul Judecător se aşezase deja pe Tronul judecăţii şi în jurul 
Lui se adunaseră toate puterile cereşti cu frica şi cu cutremur. Cei ce 
fuseseră răpiţi pe nori pentru întâmpinarea Lui, stăteau de-a dreapta; ceilalţi 
se aflau de-a stânga Judecătorului. Cei mai mulţi dintre aceştia erau iudei, 
conducători, Arhierei, preoţi, împăraţi, mulţime de monahi şi de mireni. 
Stăteau ruşinaţi şi se jeleau de pierzarea lor. Feţele lor erau ticăloşite şi 
suspinau cu adâncă mâhnire. O tânguire de moarte s-a lăsat peste toţi şi nici 
o mângâiere nu le venea de nicăieri. 

Dar cei ce stăteau de-a dreapta Judecătorului erau veseli, luminoşi ca 
soarele, cinstiţi, slăviţi, albi ca lumina, parcă aprinşi de o dumnezeiască 
lumină. Ca să îndrăznesc s-o zic, semănau cu Domnul şi Dumnezeul lor. 

Deodată, înfricoşatul Judecător şi-a aruncat privirea într-o parte şi în 
alta. S-a uitat de-a dreapta bucuros şi a zâmbit. Când însă, s-a întors spre 
stânga, s-a tulburat; s-a mâniat tare şi şi-a întors îndată faţa. Atunci, cu glas 
puternic şi dumnezeiesc a zis celor de -a dreapta: 

- Veniţi, binecuvântaţii Părintelui Meu, de moşteniţi împărăţia care a 
fost gătită vouă de la întemeierea lumii. Căci am flămânzit şi Mi-aţi dat să 
mănânc, am însetat şi Mi-aţi dat să beau, străin am fost şi M-aţi primit, gol 
şi M-aţi îmbrăcat, bolnav şi M-aţi cercetat, în temniţă şi aţi venit la Mine. 

Atunci, aceia s-au mirat şi au întrebat: 

- Doamne, când Te-am văzut flămând şi ţi-am dat să mănânci, sau 
însetat şi Te-am adăpat? şi când Te-am văzut străin şi Te-am primit, sau gol 
şi Te-am îmbrăcat, şi când Te-am văzut bolnav şi în temniţă? 

Amin zic vouă, întrucât aţi făcut unuia din aceşti fraţi ai Mei mai 
mici, Mie Mi-ati făcut. 

Apoi S-a întors şi către cei „de-a stânga" şi le-a zis cu asprime: 

- Duceţi-vă de la Mine, blestemaţilor, în focul cel veşnic care este 
gătit diavolului şi slugilor lui. Căci am flămânzit şi nu Mi-aţi dat să 
mănânc, am însetat şi nu Mi-aţi dat să beau, străin am fost şi nu M-aţi 
primit, gol şi nu M-aţi îmbrăcat, bolnav şi în temniţă şi nu M-aţi cercetat. 

- Doamne, i-au răspuns aceia, nedumeriţi, când Te-am văzut bolnav 
şi în temniţă şi nu ţi-am slujit ţie? 

- Amin zic vouă, le-a răspuns Domnul, întrucât nu aţi făcut aceasta 
unuia dintre aceşti mai mici, nici Mie nu Mi-aţi făcut. Pieriţi din ochii Mei, 

blestemaţi ai pământului! In tartar, în scrâşnirea dinţilor, acolo va fi 
plângere şi tânguire fără de sfârşit! 

Cum a rostit Judecătorul această hotărâre, dinspre răsărit s-a pornit 
un uriaş râu de foc care curgea vijelios spre apus. Era lat ca o mare întinsă. 
Văzându-1, păcătoşii din stânga s-au îngrozit şi au început să tremure de 
spaimă în deznădejdea lor. Atunci, nemitarnicul Judecător a poruncit ca 
toţi, drepţi şi păcătoşi, să treacă prin răul cel arzător, pentru ca să fie 
încercaţi prin foc. 

Au început cei din dreapta, care au trecut toţi şi au ieşit ca aurul 
curat. Lucrurile lor nu au ars, ci s-au arăta, prin încercare, mai luminoase şi 
mai limpezi, iar ei s-au umplut de bucurie. 

Apoi au început să treacă şi cei din stânga prin foc, ca să fie încercate 
şi lucrurile lor. Dar fiindcă erau păcătoşi, flăcările au început să-i ardă, 
ţinându-i în mijlocul râului. Şi lucrurile lor au ars ca pleava, iar trupurile au 
rămas întregi, ca să ardă ani şi veacuri nesfârşite, împreună cu diavolii. 
Niciunul nu a reuşit să iasă din acel râu de foc. Pe toţi i-a ţinut focul, pentru 
că erau vrednici de osândă şi de pedeapsă. 

După ce păcătoşii au fost predaţi iadului, înfricoşatul Judecător S-a 
ridicat de pe tron şi a pornit către dumnezeiescul palat, împreună cu toţi 
Sfinţii Săi. II înconjurau cu multă frică şi cutremur Puterile cereşti, cântând: 
Ridicaţi căpetenii porţile voastre şi vă ridicaţi porţile cele veşnice şi va 
intra împăratul slavei, Domnul şi Dumnezeul dumnezeilor, împreună cu 
toţi Sfinţii Lui, care se vor bucura de veşnică moştenire. 

Alta ceata răspundea şi zicea: 

„Binecuvântat este Cel ce vine întru numele Domnului, cu cei pe 
care i-a învrednicit Harul Său să se numească fii ai lui Dumnezeu. 
Dumnezeu este Domnul, împreună cu fiii Noului Sion şi S-a arătat noua". 
Şi Arhanghelii, care mergeau după Domnul, îl slavosloveau, cântând pe 
rând o cântare cerească: Veniţi să ne bucurăm de Domnul şi să strigăm lui 
Dumnezeu, Mântuitorul nostru, să întâmpinăm faţa Lui cu mărturisire şi în 
psalmi să-i cântam lui. 

Iar alta ceata răspundea armonios: Dumnezeu mare este Domnul şi 
împărat mare peste tot pământul. Că în mâna Lui sunt marginile 
pământului şi înălţimile munţilor ale Lui sunt. Acestea şi multe alte cânt ări 
armonioase cântau îngerii, încât toţi care le auzeau se bucurau de o negrăită 
bucurie. Astfel cântând, au intrat Sfinţii cu Domnul Iisus Hristos la osp ăţul 
cel ceresc din dumnezeiescul palat şi inimile lor săltau de bucurie. Şi îndată 
porţile palatului s-au închis. 

Atunci, împăratul ceresc a chemat pe mai marii îngerilor. Primii au 
venit Mihail, Gavriil, Rafail, Uriil şi conducătorii cetelor. Au urmat apoi 
cei doisprezece luminători ai lumii, Apostolii. Lor le -a dat Domnul slavă 
strălucită şi douăsprezece tronuri ca de foc, ca să stea cu multă cinste lângă 

învăţătorul lor, Hristos. Chipul lor scânteia de o negrăită lumină veşnică şi 
hainele lor străluceau şi erau luminoase ca chihlimbarul; şi căpeteniile 
îngerilor îi cinsteau. Apoi li s-au dat şi douăsprezece coroane minunate, 
împodobite cu pietre de mult preţ, care străluceau cu o lumina orbitoare şi 
îngeri slăviţi le ţineau deasupra capetelor lor. 

Au venit apoi înaintea Domnului cei şaptezeci de Apostoli. De 
asemenea şi aceştia au primit cinste şi slavă, dar cununile celor doisprezece 
erau mai minunate. 

Acum a venit rândul mucenicilor. Aceştia au primit cinstea şi slava 
marilor oşti îngereşti care s-au prăbuşit din cer împreună cu Lucifer. Adică, 
Mucenicii au devenit îngeri şi conducători ai cetelor îngereşti. îndată li s-a 
adus o mulţime de coroane care au fost puse pe sfintele lor capuri. Cum 
străluceşte soarele, aşa străluceau şi coroanele. Astfel, Sfinţii Mucenici, 
îndumnezeiţi, se bucurau de o nespusă bucurie. 

Apoi a intrat ceata sfântă a Ierarhilor, preoţilor, diaconilor şi a 
celorlalţi clerici. Au fost încununaţi şi ei cu cununi veşnice, potrivit cu 
râvna, răbdarea şi lucrarea lor. Cunună de cunună se deosebea în slava ei, 
precum se deosebeşte stea de stea. Şi mulţi preoţi şi diaconi erau mai slăviţi 
şi mai luminoşi decât mulţi arhierei. Lor li s-a dat şi câte o biserică, pentru 
ca să aducă pe jertfelnicul cel înţelegător, Sfânta Jertfă şi slujbe bine 
plăcute lui Dumnezeu. 

A intrat apoi cuvioasa ceată a monahilor. Chipul lor revărsa o tainică 
mireasmă şi scânteia ca soarele. Domnul i-a împodobit cu şase aripi şi prin 
puterea Sfântului Duh au devenit asemenea cu înfricoşaţii Heruvimi şi 
Serafimi şi au început să cânte cu glas de tunet: Sfânt, Sfânt, Sfânt Domnul 
Savaot, plin este tot pământul de slava Lui! Slava lor este mare, negrăită, şi 
cununile lor felurit împodobite şi luminoase; potrivit cu luptele şi cu 
sudorile lor, au primit şi cinstea. 

A urmat apoi ceata proorocilor. Lor le -a dăruit împăratul Cântarea 
Cântărilor, Psaltirea lui David, timpane şi hore, lumină nematerialnică, 
strălucitoare, negrăită bucurie şi slavoslovia Duhului Sfânt. Atunci, 
Stăpânul dumnezeiescului ospăţ le-a cerut să cânte ceva. Şi au cântat o 
cântare aşa de melodioasă, încât toţi săltau de fericire. După ce sfinţii au 
primit aceste daruri din Preacuratele mâini ale Mântuitorului, aşteptau 
acum pe acelea pe care ochiul nu le-a văzut şi urechea nu le-a auzit şi le 
inima omului nu s-au suit. 

A intrat apoi toată ceata oamenilor care s-au mântuit în lume: săraci şi 
domni, împăraţi şi supuşi, robi şi liberi. Au stat toţi înaintea Domnului, 
Care a despărţit dintre ei pe cei milostivi şi curaţi şi le-a dat desfătarea 
Raiului din Eden, palate cereşti şi luminoase, cununi de mult preţ, sfinţenie 
şi bucurie, sceptruri şi tronuri şi îngeri ca să-i slujească. 

Apoi au venit toţi cei ce din dragoste pentru Hristos s -au făcut „săraci 
cu duhul". Acum au fost slăviţi foarte mult. Din însăşi mâna lui Hristos au 
primit cunună strălucită şi moştenirea împărăţiei cerurilor. Apoi „cei ce 
plâng păcatele lor" şi-au primit marea mângâiere a Sfintei Treimi. Pe urmă, 
„cei blânzi" şi fără răutate, care au moştenit cerescul pământ, unde se află 
dulceaţa şi mireasma Duhului Sfânt. Şi ei au fost cuprinşi de o negrăită 
bucurie şi plăcere, văzând că s-au învrednicit să moştenească pământul cel 
fericit; cununile lor ca de trandafiri, scânteiau. 

Au urmat cei „flămânzi şi însetaţi de dreptate". Lor le -a dat plata 
dreptăţii ca să se sature şi cu buna lor aşezare s-au bucurat, văzând că 
împăratul Hristos este înălţat şi slăvit de îngeri. 

Apoi au intrat „cei prigoniţi pentru dreptate". Lor le -a dăruit sfânta 
slavoslovie şi preaminunată viaţă. S-au aşezat pentru ei tronuri minunate, 
pe care să stea în împărăţia cerurilor. Coroanele lor erau de aur sfânt şi 
nematerialnice şi străluceau aşa de tare, încât de slava lor să se bucure şi 
cetele îngereşti. Au intrat apoi, ceata celor „prigoniţi pentru Hristos", 
Marele Dumnezeu şi Mântuitorul sufletelor noastre. Pe ei i-a aşezat pe 
tronuri de aur şi au fost lăudaţi de Dumnezeu. 

După aceştia a intrat marea mulţime de păgâni, care nu au cunoscut 
legea lui Hristos, dar din fire au ţinut -o, ascultând de glasul conştiinţei lor. 
Mulţi străluceau ca soarele de nevinovăţia lor şi curăţia lor şi Domnul le -a 
dat Paradisul şi cununi luminoase şi împletite cu trandafiri şi crini. Dar 
pentru că au fost lipsiţi de Dumnezeiescul Botez erau orbi. Pentru că 
Sfântul Botez este lumina şi ochiul sufletului. Şi nu vedeau deloc slava Iu i 
Dumnezeu. De aceea cine nu este botezat, deşi moşteneşte bucuria Raiului 
şi simte ceva din mireasma şi dulceaţa lui, nu vede nimic. 

După aceştia, a văzut Cuviosul Nifon o ceata de sfinţi care erau 
copiii creştinilor. Toţi păreau să fie ca de treizeci de ani. Mirele i-a privit cu 
faţa veselă şi le-a zis: 

- Haina Botezului este într-adevăr fără pată, fapte însă deloc. Vouă 
ce să va fac? 

Atunci ei au răspuns cu îndrăzneală: 

- Doamne, am fost lipsiţi de bunătăţile Tale cele pământeşti, cel puţin 
să nu ne lipseşti de cele cereşti! 

A zâmbit Mirele şi le-a dat bunătăţile cele cereşti. Au primit şi 
cununa nevinovăţiei şi a nerăutăţii şi toate ostile cereşti i-au admirat. Era 
minunat să auzi pe sfinţii îngeri, care bucurându-se nespus de vederea 
tuturor cetelor sfinţilor, cântau dulci cântări. 

După toate acestea, vede Nifon că vine înaintea Mirelui o 
dumnezeiască Mireasă. In jurul ei se revărsau miresme cereşti şi mir 
dumnezeiesc. Pe preafrumosul ei cap purta o neasemuită diademă 
împărătească, care scânteia. îngerii o priveau uimiţi şi sfinţii copleşiţi. 

Harul Sfântului Duh o îmbrăca în haină aurită şi preaînfrumuseţată. Intrând 
în dumnezeiescul palat, o însoţeau o mulţime nenumărată de fecioare, care 
cântau cu slavoslovenii şi imne măreţia lui Dumnezeu. 

Când a ajuns lângă Mirele Hristos, marea împărăteasă s-a închinat de 
trei ori împreună cu toate sfintele fecioare. Atunci „Cel Preafrumos" a 
văzut-o şi s-a bucurat. Şi-a plecat capul şi a cinstit-o ca pe Preacurata Sa 
Maica. Aceasta s-a apropiat cu multă evlavie şi cinste şi a sărutat 
nemuritorii şi neadormiţii Săi ochi, precum şi îndureratele Sale mâini. 
După dumnezeiasca sărutare, Domnul a dat fecioarelor haină strălucitoare 
şi cununi prea luminoase şi apoi au venit toate puterile cereşti cântând şi 
fericind-o şi slăvind-o. 

Atunci, Mirele s-a ridicat de pe Tronul Său, având de-a dreapta să pe 
Maica Sa, iar la stânga, pe cinstitul Proroc şi Inaintemerg ătorul Său, a ieşit 
din palat şi a mers la dumnezeiescul osp ăţ, unde se aflau bunătăţile pe care 
ochiul nu le-a văzut, urechea nu le-a auzit şi la inima omului nu s-au suit, 
pregătite pentru toţi cei ce au iubit pe Dumnezeu. In urmă veneau toţi 
sfinţii. Aceştia, cum au văzut bunătăţile, s-au umplut de o nespusă bucurie 
şi au început să umble prăznuind la minunatul ospăţ. Dar pe acestea robul 
lui Dumnezeu Nifon nu a mai putut să le descrie. Deşi l-am silit de multe 
ori, nu mi-a spus măcar cât de puţin. 

- Nu pot, fiule, zicea suspinând, să înfăţişez cu limba sau să 
asemuiesc cu vreun lucru pământesc lucrurile acelea. Erau mai presus de 
orice cugetare şi închipuire, dincolo de toate cele văzute şi nevăzute. 

Deci, după ce Domnul a împărţit sfinţilor toate bunătăţile cele 
negrăite şi nemaiauzite, a poruncit Heruvimilor să înconjoare veşnicul 
ospăţ, aşa cum zidul înconjoară un oraş. A poruncit apoi ca Serafimii să 
înconjoare pe Heruvimi, Domniile pe Tronuri, încep ătoriile pe Domnii, 
Stăpâniile pe începătorii şi în sfârşit Puterile cerurilor pe Stăpânii. Precum 
un zid înconjoară un oraş, aşa şi cetele cereşti se înconjurau una pe alta. 

De-a dreapta ospăţului veacurilor stătea cu mare cinste Arhanghelul 
Mihail cu ceata lui; la stânga Gavriil cu ceata lui, Uriil stătea şi Rafail la 
răsărit. Toate acestea s-au făcut cu porunca Domnului nostru Iisus Hristos, 
a Marelui Dumnezeu şi a Mântuitorului tuturor sfinţilor. Aceste patru cete 
erau foarte mari şi împreună cu cetele preacuratelor Puteri înconjurau 
ospăţul lui Dumnezeu cu mare strălucire. 

Când toate acestea s-au terminat, atunci însuşi Dumnezeu Omul Iisus 
s-a supus „Celui ce-I supusese toate" şi I-a predat toată stăpânia şi domnia 
şi puterea, care o luase de la El. Apoi El a intrat la dumnezeiescul osp ăţ, ca 
Moştenitor al Tatălui, împărat şi Arhiereu împreună moştenitor cu toţi 
sfinţii. 

La sfârşitul tuturor tainelor pe care le-a văzut Sfântul Nifon, a văzut şi 
cea mai înfricoşată descoperire. însuşi Tatăl Fiului Unul-Născut, 

Născătorul, Lumina cea neapropiată şi negrăită, a răsărit deodată, luminând 
deasupra preacuratelor Puteri, deasupra tuturor cerurilor şi a cete lor cereşti. 
Lumina peste preacuratul ospăţ cum luminează soarele lumea. Aşa 
strălucea Tatăl milostivirilor. Şi precum buretele absoarbe şi ţine vinul, aşa 
şi sfinţii se umpleau de nespusa Dumnezeire a Tatălui şi împăratului, 
neîntrerupt cu El în veci. De acum nu mai era pentru ei nici noapte, nici zi. 
Există numai Dumnezeu şi Tatăl, Fiul şi Duhul, lumina şi hrana, viaţa şi 
strălucire, bucurie, veselie şi desfătare în Duhul Sfânt. 

Apoi s-a făcut o adânca tăcere. Ochii Sfântului Nifon au primit o 
lumină curată, neamestecată ca să vadă. Primei cete, care înconjură ospăţul, 
i s-a rânduit să săvârşească o cântare neîntreruptă şi nesfârşită. Ea a fost 
cuprinsă de o negrăită şi nespusă bucurie. îndată dumnezeiasca şi 
înfricoşata ceată a început o negrăită slavoslovenie. Inimile sfinţilor s ăltau 
de bucurie şi desfătare. De la prima cântare de slavoslovenie a trecut la 
ceata a doua a serafimilor. A început atunci şi aceea să cânte cu multă 
măiestrie o cântare tainică. Ca o înşeptită dulceaţă răsuna slavoslovia şi în 
urechile sfinţilor, care se bucurau negrăit cu toate simţurile lor. Ochii 
vedeau lumina cea neapropiată, mirosul lor mirosea mireasmă Dumnezeirii, 
urechile lor auzeau dumnezeiasca cântare a preacuratelor Puteri, gura lor 
gusta Trupul şi Sângele Domnului Iisus Hristos, nou, întru împărăţia 
Cerurilor, mâinile lor pipăiau veşnicele bunătăţi şi picioarele lor săltau la 
ospăţ. Astfel, toate simţurile lor se saturau de negrăită bucurie. 

După puţin, a doua ceata a transmis acea dumnezeiască cântare cetei 
a treia, la a patra şi până la cea din urmă, producând cu dulceaţa cântării, 
plăcere şi bucurie în inimile sfinţilor. Şi era uimitor că cetele nu cântau 
mereu aceeaşi cântare, ci era o felurime nemărginită de cântări şi noutate în 
cântările pe care le cântau. Când cele şapte cercuri ale cetelor au completat 
preacurata lor slavoslovie, a început ceata Arhanghelilor cântarea cea întreit 
sfântă: a cântat Mihail şi a răspuns Gavriil; apoi a cântat Rafail şi a răspuns 
Uriil. Se auzea o armonie extraordinară. Cei patru stâlpi de foc, 
Arhanghelii, erau mai presus; cântarea lor era înflăcărată şi pătrunzătoare. 

Mişcaţi de acea negrăită dulceaţă au început atunci şi toţi sfinţii de la 
cerescul ospăţ să cânte măreţiile lui Dumnezeu. Astfel pretutindeni, 
înlăuntru şi afară răsuna cântare îngerească. Cântare Preasfântă care 
înflăcăra sfintele inimi cu o fericită plăcere în vecii nesfârşiţi. După ce le-a 
văzut pe toate acestea de trei ori Fericitul Nifon când se afla în mare răpire 
şi vedere, a auzit glasul lui Dumnezeu, zicându-i: 

„Nifone, frumoasă a fost proorocească ta vedenie. Scrie dar cu 
amănuntul toate cele ce ai văzut şi auzit, pentru ca aşa se vor întâmpla. Ţi 
le-am arătat ţie pentru că îmi eşti prieten credincios, fiu al Meu iubit şi 
moştenitor al împărăţiei Mele. Incredinţează-te deci acum, când te-am 
învrednicit să vezi înfricoşatele taine, de marea Mea iubire de oameni faţă 

de cei ce se închină cu smerenie împărăţiei şi Stăpânirii Mele. Pentru că Eu 
mă bucur să privesc spre cel blând şi smerit şi care se cutremură de 
cuvintele Mele. 

După ce i-a spus aceasta, Domnul 1-a eliberat de acea înfricoşată şi 
prea minunată vedenie care îl stăpânise timp de două săptămâni. Când şi-a 
venit în sine, stătea îngrozit şi se tânguia îndurerat. Lacrimile îi curgeau 
şiroaie şi zicea: 

„Vai de mine ticălosul! Ce-1 aşteaptă pe bietul meu suflet! Vai de 
mine mişelul! Oare în ce stare mă voi afla acolo, eu păcătosul? Cum mă voi 
îndreptăţi faţă de Judecătorul? Ce scuză voi aduce pentru păcatele mele şi 
unde voi ascunde mulţimea fărădelegilor mele? O, intinatule şi 
ticălosule! . . . Suspin nu am, nici lacrimi şi nici pocăinţa nu aflu; milostenie 
deloc, nerăutatea şi blândeţea se află foarte departe de mine. Vai mie! Ce să 
fac eu nevrednicul şi intinatul? De unde să încep să-mi mântuiesc sufletul? 
Haina Botezului am întinat-o, botezul l-am murdărit, sufletul mi l-am 
înnoroiat, mintea mi-am întunecat-o, viaţa mi-am cheltuit-o „în petreceri şi 
beţii". O, păcătosul de mine! Nu ştiu ce voi face. Ochii mei privesc 
lucrurile cele de ruşine, urechile ascultă cântece lumeşti, mirosul adulmecă 
după miresme, gura îmi este pornită spre lăcomie. Vai mie, ticălosul! 
Mâinile mele se bucură în păcate; trupul meu doreşte să se tăvălească în 
noroiul fărădelegii şi caută paturi moi şi mâncare aleasă. 

O, o, nelegiuitul, întunecatul şi împuţitul! Unde s ă merg nu ştiu! Cine 
mă va scoate din acel foc amar? Cine mă va izbăvi din întunericul cel mai 
dinafară al înfricoşatului tartar? Cine mă va izbăvi de scrâşnirea dinţilor? 
Vai, vai mie scârbosul şi nelegiuitul! Mai bine era să nu mă fi născut! . . . 

O, de ce slavă mă lipsesc eu înnegritul! De ce cinste şi de ce cununi! 
Ce bucurie şi veselie voi pierde fiindcă m-am robit de păcat! Ticăloase 
suflete, unde îţi este umilinţa, unde luptele, unde virtuţii le? Vai ţie 
întinatule! In ce loc te vei afla în ziua aceea? Ai făcut vreun bine ca să placi 
lui Dumnezeu? Vei merge în văpaie. Cum vei răbda vaiul şi scrâşnirea? O, 
întinate suflete, cum ai poftit să te tăvăleşti mereu în necuraţie, cum ai slujit 
necontenit pântecelui? 

Nelegiuitule şi stricatului, ce ruşine vei suferi în faţa lui Dumnezeu? 
Cu ce ochi te vei uita la dumnezeiasca Sa faţă? Spune-mi! Spune-mi! Ai 
văzut acele prea minunate privelişti pe care Domnul le va înfăptui cândva. 
Spune-mi deci, o, suflete, ai vreo faptă vrednică de acea slavă? Cum vei 
intra acolo, după ce ai întinat dumnezeiescul Botez? Vai de tine, ticăloase 
suflete al meu. Vei moşteni focul cel veşnicie şi unde va fi atunci p ăcatul şi 
tatăl lui ca să te mântuiască? Ci, Doamne Dumnezeul meu, mântuieşte-mă 
de foc, de scrâşnirea dinţilor de tartar. . . 

Cu aceste cuvinte se ocăra pe sine Fericitul, rugându-se. în zilele 
următoare, îl vedeam că se plimbă târându-şi picioarele, ofta cu amare 

suspinuri, tânguire şi lacrimi. Se gândea la lucrurile minunate pe care le 
văzuse şi făcea tot ce se putea ca să le câştige. 

Adeseori, când se gândea mai adânc şi mai curat la vedenia sa, ieşea 
din sine. Ardea după vederea Duhului Sfânt şi zicea: 

„O, ce bucurie, ce slavă, ce strălucire aşteaptă pe sfinţi în ceruri! Cum 
mă mai tem să nu fiu lipsit de ele!" 

Suspina adânc şi adăuga: „Doamne, ajută-mă şi mântuieşte 
întunecatul meu suflet!" 



CERBOAICA SĂLBATICA 

Ce să spunem despre virtuţiile Cuviosului? îi dăduse Dumnezeu 
atâta credinţă şi dragoste, încât ruga cu îndrăzneală pe Preamilostivul 
Dumnezeu şi pentru idolatrii elini, pentru eretici şi evrei, ca s ă le deschidă 
ochii sufletului să vadă şi să înţeleagă întreită lumină a Sfintei Treimi. 
Atâta smerenie şi blândeţe îi dăduse harul Sfântului Duh, încât se socotea 
că întinează lumea cu persoana sa. De aceea, când vorbea cu cineva despre 
ceva de suflet folositor sau orice altceva, se socotea pe sine în mintea s ă 
sub picioarele celui cu care vorbea. Vorbea cu inimă zdrobită şi cu duh 
umilit. Dacă vreodată părea mânios, cu greu rostea cuvânt aspru, dar cu 
inima era plin de duhovnicească miere. 

Ascultaţi o dovadă minunată a virtuţii sale, pe care am văzut-o cu 
ochii mei: 

Am mers odată în vizită la casa unui demnitar care avea mare evlavie 
către Cuviosul Nifon. Acela, precum se obişnuieşte la oamenii mari, avea o 
mulţime de cerbi, între care era şi o cerboaică sălbatică din fire şi agresivă. 
Dacă se întâlnea cu vreun om, se ridica în doua picioare şi îl lovea cu 
picioarele dinainte şi cu capul. Deci, precum am zis, am mers odată la acel 
om bogat pentru folos sufletesc. Cum am intrat în curte, ne -am întâlnit cu 
animalul care se afla tocmai pe unde trebuia să trecem noi. 

Când ne-a văzut ca venim, s-a aruncat asupra mea, căci mergeam 
înainte. Cuviosul, înţelegând că cerboaică era înfuriată, a sărit repede între 
noi ca să mă apere. Şi numai cât a atins-o cu mana, aceea s-a îmblânzit ca o 
oaie. Văzând-o Sfântul că s-a îmblânzit şi că i se supune, i-a părut rău ca a 
lovit-o şi a căzut la picioarele ei cu multă smerenie, zicând: "Am greşit, 
iertare, iertare, iertare!" La rândul ei, cerboaică, văzând ce face Cuviosul, s- 
a ruşinat şi a luat-o la fugă, ca şi cum ar fi fugărit-o cineva. Foarte mirat, 
atunci, îi zic Cuviosului: 

- Spune-mi, Părinte, de ce ai făcut aceasta şi te -ai smerit în faţa unui 
animal? 

- Pentru ca să înveţi puterea tainică a smereniei şi că aceasta este 
toiagul cel mai mare al lui Dumnezeu. Când ne smerim faţă de toţi şi ne 
socotim pe noi înşine foarte păcătoşi, ca gunoiul, atunci coboară din cer 
acest toaig şi ne stă în ajutor, zdrobind pe vrăjmaşii noştri, pe cei ce ne 
urâsc, pe diavoli, pe fiare, totul. Dar când începem s ă ne îngâmfăm, să ne 
umplem de mândrie, de slava deşartă, atunci toiagul se întoarce asupra 
capului nostru şi ne loveşte, ca să ne pocăim şi să dobândim inima înfrântă 
şi duh umilit. 

In momentul când zicea aceasta, ne -am întâlnit cu o bătrână, care 
avea o falcă umflată din pricina durerii de dinţi. A început să roage pe 
Sfântul ca să-i aducă puţină uşurare. 

- Noi, mama, i-a răspuns Cuviosul, suntem oameni păcătoşi şi cu 
cuvântul şi cu lucrul. Dumnezeu să te miluiască! A intrat apoi în biserică, a 
luat undelemn de la candela Macii Domnului şi a uns umflătură. îndată 
bătrâna s-a vindecat şi a mulţumit din tot sufletul Milostivului Dumnezeu şi 
robului Său. 



"CRUCEA, SLAVA ÎNGERILOR 
ŞI DRACILOR ÎNFRICOŞĂTOARE RANĂ" 

Un creştin evlavios mi-a povestit minunata întâmplare de mai jos: 
"Intr-o sâmbătă seara, pe când se ruga în pronausul bisericii Sfântului 
Atanasie, în timpul privegherii Duminicii, a venit şi robul lui Dumnezeu, 
Nifon. Că se obişnuia totdeauna să se facă priveghere sâmbătă spre 
Duminică, în bisericile sfinţilor. 

Am văzut atunci, a continuat credinciosul, o mulţime de tineri 
îmbrăcaţi în alb, mergând împreună cu el, unii înainte, alţii în urmă, 
înconjurăndu-1 şi bucurându-se. însă era, lucru înfricoşat că cei dinaintea 
lui purtau o cruce, mare cât Cuviosul, care strălucea ca aurul curat. Cruci 
tot aşa de strălucitoare se aflau la dreapta şi la stânga, înaintea şi în urma 
capului Cuviosului. Erau legate între ele şi -l înconjurau ca un zid. Când 
Dumnezeu voia să-1 încerce cu vreo ispita, atunci crucile se depărtau şi 
lăsau o mica deschidere între ele, pe unde vrăjmaşii puteau să-şi arunce 
săgeţile lor. 

Mulţime de îngeri şi de diavoli urmăreau lupta. Cuviosul îşi înălţa 
mâinile către Dumnezeu cel Preaînalt şi cu mintea curată se înălţa către El 
şi stătea aşa rugându-se adânc. Iar satana, văzându-1 şi temându-se de 
mânia lui Dumnezeu, a zis către oştirea sa tremurând: "Să fugim, băieţi, de 
la acest Nifon, că şi-a ridicat mintea la cer şi se roagă către Cel Mare 
împotriva noastră. Să ne ascundem mai înainte de a se cobora asupra 
noastră mânia Lui şi a ne chinui! Şi îndată s-au făcut nevăzuţi. Iar, fericitul, 

după rugăciune, s-a coborât pe pământ, venindu-şi în sine şi nemaiavând 
război, se bucura de Preabunul Dumnezeu, care -l acoperea. Atunci şi 
îngerii plecau veseli, iar cinstitele Cruci se apropiau din nou închizând 
intrarea şi întăreau pe Cuvios. 

De multe ori - a continuat omul povestirea - voind diavolul cu 
mulţimea de draci să-1 ispitească cu vreo patimă, nu izbuteau nimic, căci 
aşa cum era îngrădit cu puterea Sfintei Cruci, Cuviosul râdea şi-i scuipa. 
Astfel, întunecaţii diavoli fugeau ruşinaţi, iar el şi mai mult slăvea pe 
Dumnezeu, Care îi dăruise atâta putere împotriva nevăzuţilor vrăjmaşi. 



CUM CĂLĂTORESC SUFLETELE SPRE CER 

Odată, pe când se ruga şi avea privirea aţintită spre cer, a strălucit 
peste el lumina dumnezeiască. Atunci i-a apărut un înger îmbrăcat în alb, 
cu veşmânt de diacon. Ţinea o cădelniţă de aur cu care a tămâiat întâi spre 
cer şi apoi pe Nifon. Deodată s-au deschis porţile cerului şi îngerii lui 
Dumnezeu urcau şi coborau ca albinele, ducând sufletele oamenilor care 
mureau. Duhurile viclene din văzduh se sileau să le prindă şi să le arunce 
jos, dar îngerii se împotriveau cu tărie, lovindu-i şi salvând sufletele. 
Atunci vede Sfanţul un suflet, înălţându-se la cer; dar când s-a apropiat de 
vama desfrânării, mai marele vămii a început s se agita cu mare mânie. 

- Cu ce drept, striga el, luaţi voi acest suflet care este al meu? 
îngerii însă, i-au răspuns: 

- Dovedeste-ne ce putere ai asupra acestui om. 

- Până la moarte, a răspuns atunci diavolul, s-a tăvălit cu voia în tot 
felul de necuraţii. Şi nu numai atâta, ci şi judeca pe ceilalţi. Ce fărădelegi 
mai grozave ca acestea vreţi? 

- Da, au aprobat îngerii, era robit de aceste păcate, dar s-a lepădat de 
ele înainte de moarte. 

- Nu, nu-i aşa cum ziceţi voi, a strigat diavolul, ci a murit nepoc ăit. 
Până la urma suflare a făcut fărădelegi, fără să-şi spovedească vreodată 
păcatele. A fost şi este al nostru în toate! 

Atunci, unul din îngeri, i-a zis: 

- Nu-i cazul, desigur, să te credem pe tine, care eşti cu totul cufundat 
în minciună. Să chemăm pe îngerul lui păzitor şi el ne va spune tot 
adevărul. 

L-au chemat, pentru că îi păzise şi trupul celui mort până la 
înmormântare şi, îndată ce a venit, l-au întrebat: 

- Spune-ne, frate, acest suflet s-a pocăit de păcatele sale sau a murit 
cu ele? Spune-ne tot adevărul. 

Atunci îngerul a răspuns: 

- Eu nu sunt om, nici duh rău ca să spun minciuni, dar va încredinţez, 
înaintea lui Dumnezeu că, din clipa când s-a îmbolnăvit şi chiar mai 
înainte, s-a gândit la moarte. A început atunci să plângă şi să-şi 
mărturisească păcatele sale preotului, înaintea lui Dumnezeu. Necontenit 
ridica mâinile sale spre Cel Preaînalt, cerând milă. Dacă Dumnezeu vrea, îl 
va ierta. Dacă nu, slavă judecăţii Sale celei drepte! 

Auzind aceasta îngerii, au râs de diavol şi smeritul suflet a se ăpat de 
cursa vrăjmaşilor săi. 

După puţin, a văzut Sfântul alt suflet înălţându-se. Diavolii îl 
învinuiau mult, aducându-i aminte, unul câte unul, cuvintele rele şi 
injurăturile pe care le zisese oamenilor când trăia. 

îngerii, dimpotrivă, ziceau ca are unele nădejdi de mântuire. 
Deoarece, de pilda, adeseori când se gândea să facă vreun rău, îndoit se 
caia, se ocăra, şi se osândea pe sine. Adeseori suspina cu amar şi lăcrima. 
Din când în când dădea şi puţină milostenie la săraci. Pe acestea avându-le 
în vedere, îngerii luminii susţineau că Dumnezeu va milui pe acest suflet. 
Atunci, diavolii înfuriaţi au zis: 

- Acesta, în tinereţea sa, a făcut fapte necuvenite unui creştin; s-a 
intinat cu tot felul de păcate, chiar şi sodomiceşti. Unde mai pui mânia şi 
ura lui? Şi lucru mai grav, a făcut şi ucidere. Deci, dacă şi acesta se poate 
mântui, atunci, luaţi din toată lumea pe toţi păcătoşii pământului şi 
mântuiţi-i de-a valma. Că, noi degeaba ne mai ostenim şi ne tulburăm! 

- Dar, necuraţilor, pe toate aceste păcate ale tinereţii le-a părăsit şi 
Dumnezeu 1-a iertat. Iar când a mai făcut vreun păcat, 1-a curăţit prin 
spovedanie şi pocăinţa. Deci, ce mai vreţi, fiare sălbatice? Să fie osândit 
acest suflet? Cu neputinţă, deoarece păcatele spovedite de oameni cu 
lacrimi şi smerenie şi pe care nu le -au mai făcut, Dumnezeu le iartă. Tot 
păcatul descoperit se şterge. Numai păcatele nespovedite, pe care le iau cu 
ei, le pedepseşte Dreptul Judecător. 

Astfel, îngerii au ruşinat pe duhurile răutăţii şi au intrat pe porţile 
cerului. A scăpat, deci, şi această făptură a lui Dumnezeu din ghearele 
diavolilor şi Cel ce dă mântuirea în dar, i-a dăruit şi lui mântuire. 

Iarăşi a văzut fericitul un alt suflet urcându-se la cer. Acela era 
foarte credincios şi temător de Dumnezeu. Toată viaţa şi-o petrecuse în 
curăţie, modestie şi multe milostenii şi era iubitor faţă de toţi. Demonii din 
văzduh îl ameninţau scrâşnind din dinţi, iar el, bietul, inspăimântat de 
grozăvia lor, a alergat în braţele îngerilor care coborau să ia alte suflete. 

Când a ajuns la cer, acel suflet sfânt s-au adunat în jurul lui mulţime 
de îngeri, care l-au îmbrăţişat şi sărutat cu dragoste, zicând cu bucurie: 
"Slavă lui Dumnezeu, Care a izbăvit şi acest suflet de înfricoşaţii şi 
necuraţii diavoli!" 

Era o bucurie să-i vezi. Căci aşa fac întotdeauna puterile cereşti; se 
bucură şi se veselesc pentru tot creştinul care se mântuieşte. Când au ajuns 
la Tronul Harului, l-au adus la picioarele Domnului Iisus şi El i-a 
învrednicit să se închine Tatălui Său şi să se umple de Harul Duhului Sfânt. 
Apoi 1-a dat lui Mihail, mai marele aşezământului, ca să-1 conducă la 
veşnică odihnă, ceea ce el a şi făcut. 

Mai jos, însă robul lui Dumnezeu a văzut cum diavolii târau un suflet 
în iad. Era al unui rob care se spânzurase. In urmă venea îngerul lui, 
tânguindu-se cu amar pentru pieirea lui şi zicând cu lacrimi: 

- O, prea viclenii întunecaţi, care pun pe oameni s ă facă toate relele! 
Iată, stăpânul acestui rob, ascultându-i pe aceştia, se mânia, îl bătea cu 
cruzime şi-1 lăsa să moară de foame. Iar el nenorocitul, s-a deznădăjduit, a 
luat o funie şi s-a spânzurat, facându-se pe sine jertfa satanei. Vai mie, 
acesta pe care mi 1-a încredinţat la botezul său Atotţiitorul, ca să-1 păzesc, 
mi 1-a răpit deodată spurcatul drac şi 1-a înghiţit! Cum mă voi înfăţişa 
înaintea Domnului meu, eu întristatul şi amărâtul! Şi cum mă voi uita la 
Făcătorul meu, mâhnit pentru pierderea acestui suflet? 

Pe când zicea el acestea cu durere, a apărut un alt înger din cer, care 
i-a zis: 

- Tatăl nostru, Domnul Savaot, îţi porunceşte să mergi la Roma, unde 
acum se botează copilul unui ostaş. Primeşte -l şi păzeşte-1 prin Duhul 
Sfânt, care ţi 1-a dat odată cu Botezul. Şi eu voi pedepsi pe stăpânul acestui 
rob, ca să se înveţe să nu se mai înfurie, nici să mai lovească pe robii săi 
sau să-i lase să moară de foame. 

Acestea le-a zis îngerul din partea lui Dumnezeu şi s-a înălţat la cer, 
iar celalalt a plecat la Roma, după porunca lui Dumnezeu. în acea clipa, 
Nifon vede un suflet care era dus cu multă tulburare. O mulţime de diavoli 
strigau şi se sileau să răpească nefericitul suflet. Era sufletul unui cleric 
care trăise o viaţa necinstită. Ba şi ucidere făcuse! Slujbele le scurta şi pe 
cele rânduite nu le făcea. Banul bisericii îl cheltuia pentru petrecerile ce le 
făcea cu tovarăşii săi. 

Nenorocitul suflet nu a putut trece mai departe de vama a patra. 
Diavolul şi-a întins cu furie mâinile, 1-a smuls de la îngeri şi 1-a aruncat la 
pământ. Apoi l-au luat în primire alţi diavoli, l-au coborât în adânc şi l-au 
predat mai marelui întunericului ca să stea acolo legat, cu sufletele 
păcătoase asemenea lui, până în ziua învierii de obşte. După aceea, 
întunecaţii şi necuraţii, se lăudau şi se mândreau între ei, zicând: 

- lata, am biruit şi clerici de-ai Nazarineanului şi i-am pus sub 
picioarele noastre! 

Atunci, unul din ei a zis cu tristeţe: 

- Ce ne mai lăudăm că am câştigat un nenorocit! Iată, sunt o mulţime 
de preoţi care strălucesc în virtute şi de care nu putem nici s ă ne apropiem. 

Dacă n-ar avea semnul Crucii în faţa şi în spate şi în jurul lor, şi ajutorul lui 
Iisus, atunci ai vedea puterea noastră. De ce să ne temem de lemnul pe care 
a fost pironit Nazarineanul? De semnul căderii celei mai de jos? 

- Nu ne temem de lemn, ci de înfricoşatul trăznet care trăsneşte din 
el. Şi ce este mai rău, nu numai din lemn iese trăznetul care ne arde ci şi 
când creştinii se pecetluiesc cu acest semn! 

Atunci alţi demoni au zis cu răutate: 
- De unde ai învăţat tu toate acestea? 

- Este în Constantinopol un neîmpăcat duşman al nostru, care se 
cheamă Nifon. L-am ispitit din tinereţile lui şi eu şi alţii de-ai noştri. L-am 
luptat zile întregi cu ispite şi aşa de tare l-am aprins încât în cele din urma a 
căzut în păcat. Eu însumi i-am scris căderea lui cu multă mândrie. Acela, 
însă, îndată s-a pocăit, a început să se osândească pe sine şi să se 
tânguiască: "O, de acum viermii îmi vor mânca trupul! La amară pedeapsă 
voi fi aruncat! Vai de mine, păcatul acesta mă aruncă în foc!" Şi, zicând 
acestea, s-a făcut furios ca un nebun. 

Noi am râs în ciuda lui, dar el, foarte bine cunoştea vicleşugurile 
noastre şi a strigat: "Acum o să vă arăt eu, spurcaţilor diavoli! S-a ridicat 
îndată şi a făcut asupra noastră semnul Nazarineanului. Şi vai, un foc a 
trecut prin inimile noastre şi am dispărui de groază într-o clipa! Numai unul 
din noi a îndrăznit să stea mai departe, ca să vadă ce face. L-a văzut intrând 
repede în biserică, a făcut trei metanii şi a zis: "Doamne, eu sunt om 
păcătos, tânăr de ani, care se luptă cu patimile şi cu aprinderea cărnii. 
Nu-mi socoti acest dintâi păcat, Tu eşti Domn şi Stăpân şi poţi ierta numai 
cu cuvântul greşelile mele". 

Numai cât a rostit aceste cuvinte şi un înger l-a şi încununat pentru 
căinţa lui. Pe lângă toate acestea, a continuat diavolul, acela, înfuriat asupra 
trupului său, a început a se pălmui peste obraz cu toată puterea. Apoi, iarăşi 
şi-a ridicat mâinile la cer şi se ruga lui Dumnezeu, zicând: 

"înfrico satule Dumnezeu, Tu care ai născut pe Fiul Tău Cel Unul- 
Născut şi stăpâneşti toate cu înfricoşatul Tău Duh, auzi-mă pe mine 
necuratul şi pedepseşte pe nelegiuiţii care râd de mine. Pentru că numai Tu 
eşti fără de păcat, iau eu sunt întinat şi stric ăcios". 

Atunci îngerul care îl încununase, a luat îndată o funie şi ne-a legat 
pe toţi la un loc. Apoi, luându-ne unul câte unul, ne-a bătut cu mii de 
lovituri. De urletele şi vaiurile noastre s-a speriat lumea. In timp ce ne 
lovea, zicea: "Să nu mai aibă vreodată pricină robii lui Dumnezeu de a se 
lovi peste cap! 

După ce ne-a chinuit îndeajuns acel nemilostiv înger, ne-a slobozit 
cu nenumărate suferinţe. Şi, de atunci oriunde văd pe acest Nifon, mă fac 
nevăzut, pentru ca mă tem de lemnul Crucii. 

Când şi-a terminat diavolul de spus peripeţiile, ceilalţi au început s ă-1 
batjocorească şi să-1 numească: nenorocit, ticălos, şi fricos. Nifon, care 
asculta cele ce ziceau necuraţii diavoli despre el, râdea de ei. 

După puţin, vede un înger care cobora spre Constantinopol. In mâini 
ţinea o sabie de foc. In acel ceas, cineva trăgea să moară şi se chinuia 
jalnic. Era un cămătar nemilostiv. Pe deasupra, bârfise mult pe Nifon. II 
făcea eretic şi făţarnic. Zicea, de ce face cutare şi cutare lucru? De ce 
grăieşte aşa şi aşa? Nu se vedea ticălosul pe sine, ci se ocupa de alţii... 

A venit, deci, îngerul focului, şi a stat lângă patul lui, uitându-se spre 
cer, ca şi cum aştepta ceva şi, într-adevăr s-a auzit un glas: "Loveşte 
degrabă pe antihrist şi desfă cu silă stricatul suflet din legătura trupului. Cât 
a trăit acest nebun, niciodată nu a împlinit voia Mea, ba şi pe robul Meu 
Nifon 1-a osândit. Loveşte-1 cu putere! să nu mai sugrume pe săraci cu 
cămătăria lui!" 

Cum a auzit acest glas, înfricoşatul înger a lovit cu toată puterea pe 
ticălosul cămătar, care îndată şi-a dat sufletul, scrâşnind din dinţi şi răcnind 
din adâncul său. Şi îngerul i-a luat sufletul şi 1-a dus în chinuri groaznice, 
coborându-1 la iad... 

Atunci, Sfântul Nifon şi-a revenit în sine. înmărmurit şi mâhnit de 
cele ce văzuse, cugeta şi zicea întru sine: "O, câtă ticăloşie se ascunde în 
noi, nevrednicii şi păcătoşii! Cât de jalnic şi de amar ne terminam viaţa! Şi 
apoi vine judecata şi înfricoşatul foc, unde mergem pentru veşnicie. Cu tot 
dinadinsul trebuie să ne grijim de mântuire, silindu-ne spre bine. Numai aşa 
vom bineplăcea lui Dumnezeu de nu vom călca poruncile Lui! Şi, îndată a 
început să se roage: 

"Doamne Dumnezeul meu, în Tine îmi pun nădejdea mea; 
izbăveşte-mă de cei ce mă prigonesc şi mă mântuieşte. Dacă nu mă 
izbăveşti şi nu îmi mântuieşti Tu, Hristoase, sufletul cu Duhul Tău cel 
Sfanţ, îl va răpi vicleanul stăpân al întunericului, leul care mugeşte. Fericit 
este tot cel ce ascultă de Tine, Care Te-ai făcut sărac şi neputincios pentru 
mântuirea noastră. Pentru că îl vei izbăvi în ceasul morţii de duhurile 
răutăţii, care sunt vameşi răi şi judecători nedrepţi şi cercetători nemilostivi 
şi caută să înghită bietul lui suflet. Izbăveşte-mă, Stăpâne înfricoşat şi 
Atotputernic, Care mişti toate şi de care se cutremură toate! Mântuieşte de 
aceşti tirani neamul nostru creştinesc! Miluieşte, sfinte, pe cei ce şi-au pus 
nădejdea întru Tine şi iartă pe cei ce păcătuiesc greu şi amărăsc necontenit 
milostivirea Ta! 

Se gândea cu lacrimi la nefericitul acela cămătar, căruia îi luase 
sufletul acel înger răzbunător cu sabia sa de foc. Cugeta cât de amărâtă 
moarte avusese, fără nici un ajutor de la Dumnezeu, deşi, din dobânda din 
care o lua, dădea câte ceva la săraci. Pentru că, precum spunea Nifon, când 
se chinuia nefericitul lui suflet, cămătarul a strigat: "Adu-ţi aminte, 

Doamne, de milostenia pe care am dat-o săracilor!" Dar, s-a auzit un glas 
care i-a zis: 

"Da, nevrednicule, ai băut sângele săracilor şi ai adăpat cu el alţi 
săraci, pentru aceasta să te mântuiesc? Sau pentru ai clevetit pe cel ce îmi 
slujeşte Mie? Acesta, zi şi noapte se roagă pentru păcătoşi, ba şi pentru tine 
nu încetează a mă ruga. Iar tu, de ce l-au vorbit de rău? învaţă deci acum, 
că nu trebuia să judeci pe nimeni! 

Pe toate acestea le-a povestit Nifon cunoscuţilor săi, sfătuindu-i: 

"Luaţi aminte, fiilor, să nu judecaţi pe cineva, mai ales când acela 
este şi el om al lui Dumnezeu. Vă rog, păziţi-vă de acest păcat! Uitaţi-vă la 
voi şi vă vedeţi păcatele voastre. Din această simţire, degrabă vom putea 
trece la pocăinţa. Unii din robii lui Dumnezeu sunt vădiţi, alţii necunoscuţi. 
Pe cei ce au curajul să se facă văzuţi, îi judecă mulţi, dar vor fi aspru 
pedepsiţi în ziua judecaţii. 

Dumnezeu, pe cei ce dispreţuiesc slava omenească, îi pune înaintea 
tuturor să mărturisească cu îndrăzneală credinţa lor şi să folosească pe 
mulţi: aşa să lumineze lumina voastră înaintea oamenilor, le zice, ca văzând 
aceia faptele voastre cele bune să preamărească pe Tatăl vostru, Care este 
în ceruri. Dimpotrivă, celor înclinaţi spre slava deşartă le zice: Cei ce fac 
faptele dreptăţii pentru a plăcea oamenilor şi nu Mie, amin vă zic vouă, 
şi-au primit plata lor. Pentru că cel ce se mândreşte, nu va fi miluit. Având 
deci, fiilor, acestea înaintea ochilor, să nu judecăm pe nimeni şi să nu luăm 
aminte la cel ce vorbeşte de rău, fie că judecă pe un drept sau pe oricine 
altul. Nu judecaţi ca să nu fiţi judecaţi ne porunceşte Domnul. Tu, care stai 
pe tron să nu dispreţuieşti pe robul tău, ca nu cumva în el să se afle Duhul 
lui Dumnezeu şi să te faci astfel, fără să ştii, luptător de Dumnezeu! 

Zicând acestea Cuviosul, încă o dată i-a rugat pe ucenici să se vadă 
fiecare pe sine şi să nu judece pe nimeni şi nici bani cu camătă să nu dea. 
Pentru că ce-i foloseşte omului să se numească creştin, dacă are mulţi bani 
şi-i da cu camătă? Acesta, în primul rând, nu-şi pune nădejdea în 
Dumnezeu; al doilea, este închinător la idoli; al treilea, suferă de iubirea de 
argint şi, zi şi noapte este chinuit de griji. Nici somnul nu -l prinde, iar la 
urmă vine şi moartea. O, ce nebunie!... 

DOUA TĂMĂDUIRI MINUNATE 

In acel moment a venit cineva şi i-a zis: 

- Ai aflat, părinte, ca fiica cutărei doamne, care ţi-a fâcut bine, suferă 
de o boala grea? Dacă poţi, mergi degrabă să o miluieşti, pentru că aproape 
îşi da sufletul. 

- Eu să o miluiesc? Ce spui, fiule? 1-a mustrat sfântul. Numai 
Dumnezeu are milă! Dacă un orb conduce pe un alt orb, cad amândoi în 
prăpastie. Totuşi să mergem, pentru că Hristos a zis: Bolnav am fost şi M- 
ati cercetat. 

îndată ce a ajuns la bolnavă, a lăcrimat şi a început a se ruga în taină. 
In timp ce Cuviosul se ruga, bolnava care era pe moarte şi -a ridicat mâinile 
spre Dumnezeu. Oamenii care erau de faţă au început a zice: "Doamne, 
miruieşte!" Şi îndată, cu ajutorul lui Dumnezeu, boala a dispărut, fata şi-a 
făcut cruce şi slăvea pe Dumnezeu. Frica a cuprins pe cei de faţă şi au 
mulţumit preabunului doctor al sufletelor şi al trupurilor. 

De aici, Nifon a mers să viziteze o altă soră, care îl cinstea mult şi 
care îi slujea adesea. Şi aceasta era grav bolnavă şi se ruga lui Dumnezeu 
ca să se facă bine cu rugăciunile Cuviosului. Arunci Nifon i-a zis: 

- Mai de grabă să mulţumeşti lui Dumnezeu, fiica mea, pentru că 
Dumnezeu pe cine iubeşte îl cearta şi bate pe fiul care îl primeşte. Dar 
pentru că vrei să găseşti sănătatea şi o doreşti mult, iată, mâine dimineaţa 
vei fi bine la picior. Pentru aceasta să mulţumeşti Domnului Hristos! 

Zicând acestea, a plecat şi în adevăr bolnava, cu harul lui 
Dumnezeu, a doua zi dimineaţă a fost sănătoasă şi a mulţumit singurului 
izbăvitor şi doctor adevărat. 



CÂND BOALA MANTUIEŞTE 

Abia ajuns la chilia sa, i-au adus Cuviosului Nifon un alt bolnav, 
care se numea Nicon. 

- Sunt bolnav, se tânguia el, mădularele îmi sunt paralizate şi 
cârtesc. Am cheltuit mult cu doctorii şi, precum vezi, nu m-am folosit. Te 
rog, cere lui Dumnezeu să-mi dea vindecare. 

- Limba ta, fiule, şi cugetul tău cel rău ţi-au pricinuit toate acestea! 
1-a mustrat sfântul. Ai fost un stricat, pornit spre beţie şi spre osândirea şi 
ponegrirea altora. Apoi, ai făgăduit lui Dumnezeu că te faci monah şi nu ţi- 
ai ţinut făgăduinţa. Ai mers până acolo ca te-ai întors la relele cele dintâi. 
Pentru toate acestea, Iubitorul de oameni Dumnezeu, ţi -a trimis o mică 
pedeapsă, această paralizie. Dacă o rabzi fără cârtire, cu pocăinţă şi 

spovedanie, Dreptul Judecător te va milui în ziua judecăţii. Nu ţi-e de folos, 
fiule, să te faci bine, ca nu cumva acum vindecat, în viaţa viitoare să te 
înghită focul. Fiindcă văd că şi scris deasupra capului tău: Moarte grabnică, 
Doamne ajuta! 

- Ce vrea să spună, părinte, acest "Doamne ajuta!" a întrebat 
paraliticul. 

- Ajuta ca să nu se piardă sufletul, a explicat sfântul. Pentru că şi 
acum ai rămas în aceleaşi patimi. Deci, nu mai judeca, fiule, te sfătuiesc 
acest lucru. Iţi doresc mântuirea şi vreau să te îndrept cu aceste sfaturi. 

- Ai toată dreptatea, a răspuns acela, dar ce să fac? Trebuie multă silă 
ca să le tai pe toate acestea, iar eu sunt bolnav şi cu sufletul şi cu trupul. 

- Nu ştii, i-a zis sfântul, căci cu silă se ia împărăţia cerurilor şi ca 
"silitorii o răpesc pe ea"? Posteşte şi roagă-te! Puţin timp mai ai. Moartea 
este aproape! Nădăjduiesc, însă, căci prin milostivirea lui Dumnezeu vei 
avea călătorie bună. 

Trebuie să mai ştii că patimile sunt diavoli şi nu fug decât cu 
rugăciune şi cu post, după cuvântul Domnului. Cu aceste arme, deci, 
întrarmează-te şi tu împotriva lor şi îi vei birui. 

Cu aceste sfaturi 1-a părăsit în pace. Iar paraliticul, cu ajutorul lui 
Dumnezeu, a făcut ceea ce i-a zis sfântul şi după puţine zile a călătorit spre 
cer. Iubitorul de oameni i-a primit întoarcerea lui mai mult decât primeşte 
pe cei ce îmbătrânesc în nevoinţă. 



MOARTEA PĂCĂTOŞILOR ESTE CUMPLITA 

Odată, Cuviosul Nifon stătea în strana bisericii. Chilia lui era 
aproape de biserică Sfintei Ipatia şi mulţi credincioşi se adunase în jurul lui 
să se folosească. Unul 1-a întrebat despre diferitele feluri de morţi: cum unii 
mor cu tulburare şi alţii cu pace, alţii în înstrăinare, alţii în pustiuri iar alţii 
în mare. Ba, unii zic că fiecăruia îi este scris şi unde să moară. 

- Ceea ce este de neapărată trebuinţă, fraţilor, a început Cuviosul, 
este să ne pocăim de păcate şi să cerem milă de la Dumnezeu prin pocăinţă. 
Cât despre toate celelalte, sunt judecăţi ale lui Dumnezeu şi este foarte 
primejdios să ne ocupăm de ele. Mai bine să plângem şi să ne tânguim 
pentru păcatele noastre, ca să aflăm milă şi să ne învrednicim a dobândi o 
fărâmă de mântuire. Vin zile rele "în care nimeni nu mai poate lucra". Deci, 
înainte de a sosi, să lucram binele ca să trăim în veci. 

- înţelept este acest cuvânt, au spus cei de faţă. Totuşi, dacă nu este 
nepotrivită întrebarea noastră, vă rugăm să ne daţi un răspuns. 

- Atunci, Nifon le-a povestit: 



65 



Viaţa şi învăţăturile Sfântului Ierarh Nifon 

- Aveam un prieten pe care îl chema Teofil. De multe ori fericea 
ticăloşia mea, neştiind că nelegiuirile mele întreceau şi pe ale demonilor. 
Din tinereţe, de multe ori vorbeam cu el, şi-i spuneam cuvinte de suflet 
folositoare, dar nu am izbutit să-1 câştig la bine. Auzea numai şi, mulţumea. 
Dar din câte auzea nu săvârşea nici una. Lucra într-un atelier şi, munca lui 
era să cântărească. Era ranchiunos şi duşmănos în cuvinte. Nu avea uşa de 
îngrădire buzelor sale. Nu se temea deloc de Dumnezeu, de aceea lucra cu 
păcat. La cântar era foarte necinstit, mâncând astfel osteneala săracilor. A 
venit însă şi secera care avea să-1 secere din viaţa. 

Cu o luna înainte de moarte s-a îmbolnăvit de dizenterie. Ii ieşiseră 
afară măruntaiele şi se chinuia, muscându-şi buzele şi limba până ce şi-a 
tăiat-o cu dinţii. Aşa de aspră era Judecata lui Dumnezeu, că şaptesprezece 
zile s-a frământat şi s-a rostogolit în pat, scrâşnind din dinţi. Şi-a smuls, fir 
cu fir, barba, care rămăsese goală ca palma. Apoi, îşi număra degetele, îşi 
mişca jalnic capul, holba ochii şi cerea mângâiere, dar nu afla. Şi iarăşi îşi 
mişca capul, îşi smulgea părul, număra degetele şi gemea. 

Era o privelişte jalnică şi tare înfricoşătoare, uitându-te la el cum a 
mai rezistat la acea teribilă chinuire. Până la urmă, şi-a mâncat şi buzele, a 
rămas fără păr pe cap şi continua să-şi numere degetele, să geamă şi să 
scrâşnească din dinţi. Un înger nevăzut stătea lângă el. îşi scosese din teacă 
o înfricoşata sabie şi chinuia pe nefericitul Teofil. 

Aşa s-a chinuit şi s-a luptat cu moartea şaptesprezece zile, precum 
am zis, numărâdu-şi cu degetele nedreptăţile de la cântar. Şi, îngerul 
pedepsitor i-a zis: 

- Ticălosule, n-ai avut nici o milă! Pe toţi i-ai furat cu cântarul tău, 
lucrând necinstit. Te -ai depărtat şi de dreapta credinţă şi, pe deasupra, la tot 
pasul injurai înfricoşatul Nume al lui Dumnezeu. Şi de ce înjurai şi bârfeai 
pe toţi oamenii cinstiţi? De ce, când te împărtăşeai cu Sfintele Taine, 
scuipai fără teamă pe pământ? De ce ai nedreptăţit şi înşelat la cântar pe 
săraci? Iată, acum ce-ţi aduc toate acestea! Dacă nu se aduce aici cântarul, 
înaintea tuturor, sufletul Tău nu va ieşi şi te vei chinui necontenit. 

El însă, având limba tăiată, nu putea cere cântarul, ci numai socotea 
pe degete, mişcându-şi capul. Şi nimeni din ei nu înţelegea ce vrea. Numai 
un om sfânt şi văzător, care se afla acolo, a auzit pe înger, a înţeles şi a 
trimis să se aducă un cântar. Cel ce trăgea să moara, numai cât a văzut 
cântarul, a suspinat adânc, a început a da din cap cu putere, ca şi cum 
mărturisind căci cu acesta făcuse toate nelegiuirile sale şi îndată şi-a dat 
sufletul. îngerul judecător i-a luat sufletul şi 1-a predat judecaţii lui 
Dumnezeu. 

- Ce învăţătură scoatem, deci dintr-o astfel de moarte? a întrebat 
Nifon. Potrivit cu faptele, a venit şi pedeapsa. Fiindcă era aşa de păcătos şi 

nelegiuit, ca şi mine ticălosul, a fost pedepsit de aici, pentru ca după 
înfricoşata judecată să sufere mai puţin chin. 

Auzind acestea cei de faţă, au suspinat gândindu-se fiecare la 
păcatele sale. 

- V-aţi spăimântat de judecată lui Dumnezeu, a adăugat Cuviosul, 
precum a păţit de multe ori preablândul David. Ascultaţi încă o întâmplare 
asemenea. 

Dar, înainte de a începe, Cuviosul s-a ridicat şi le-a făcut metanie, 
zicând: 

- Iertaţi-mă, fraţilor, că vă întinez cu păcatele mele. Nu sunt vrednic 
nici să stau lângă voi. Şi totuşi stau. Ba şi mai mult. Eu cel orb vreau să vă 
povăţuiesc, cu slava mea cea deşartă, pe voi, care vedeţi. 

Cei care erau de faţă au fost impresionaţi de aceste cuvinte şi au 
căzut la picioarele lui cu căinţă. Se temeau ca nu cumva Dumnezeu, văzând 
marea lui smerenie, să pogoare foc şi să-i ardă, de vreme ce ştiau că el este 
sfânt iar ei sunt păcătoşi. 



MOARTE AMARĂ, CURĂŢIREA SUFLETULUI 

După ce Cuviosul a ridicat pe oamenii care c ăzuseră la picioarele lui 
şi i-a pus să şadă, a început o minunată povestire. 

"Trăia în Constantinopol un tânăr cu numele Vasile. Era viclean, 
stricat şi foarte răutăcios. In fiecare seara mergea la locuri necinstite. 
Stăpânul lui, pe care-1 chema Patriciu, dimpotrivă, era un om ales, milostiv, 
miluind şi dăruind cui avea nevoie, precum porunceşte Scriptura. Vasile, 
slujitorul său, avea optsprezece ani. Adesea stăpânul său îl trimitea cu 
treburi, iar el, cu acest prilej, umbla prin locuri stricate, întinându-şi 
frumuseţea trupului şi a sufletului. Dar, Dumnezeu, Care nu voieşte 
moartea păcătosului, iată cum a iconomisit mântuirea lui: 

S-a făcut foamete în toată regiunea aceea. Cu foametea a venit şi o 
iarnă aspră, încât zilnic mureau în oraş ca la o mie de oameni. Era aşa de 
mare mulţimea morţilor, încât nici să-i mai îngroape nu dovedeau. Şi, 
fiindcă bântuiau teribil foametea şi gerul iernii, amândouă relele împreună, 
stăpânii erau nevoiţi să dea drumul slujitorilor şi robilor lor. Ba unii, 
ajunseseră să-şi vândă şi copiii, ca să câştige un ban pentru a-şi cumpăra 
mâncare. Lucrurile fiind grele pentru toţi, fireşte erau şi pentru Patriciu de 
care am pomenit şi care a fost nevoit să renunţe şi el la slujitorii lui. "Cu ce 
să mă hrănesc eu, copiii şi slujitorii mei?" se gândea el, pentru că avea 
mulţi. 

5 

Astfel, împreună cu ceilalţi slujitori ai săi, a dat drumul şi tânărului 
Vasile. Acesta, chiar din prima zi, şi-a vândut haina într-o cârciumă şi şi-a 

mâncat banii. Şi în puţină vreme şi-a vândut şi a cheltuit tot ce avea. In cele 
din urma a ajuns să cerşească, umblând de colo până colo şi jelindu-se. Aşa 
de grozav a suferit de frig, că mai să-i îngheţe sângele. Şi chinurile i se 
înrăutăţeau din zi în zi. Acum însă, nu mai zicea nimic, ci numai slăvea pe 
Dumnezeu, zicând: "Slavă Ţie, Doamne!" 

Cine ar fi putut descrie chinurile sau iutimea foamei şi spaima cu 
care rabdă vitejeşte mulţumind lui Dumnezeu? A răbdat mult acest chin, 
până când, într-o zi, a căzut epuizat într-o uliţă a oraşului. Zăcea suspinând, 
tremurând, aproape mort de foame. Din pricina gerului teribil îi îngheţaseră 
picioarele de tot, îi căzuseră şi degetele, pentru că putreziseră vinele şi 
nervii. Iar el, minunatul copil, cu adevărat împărat, piatră neclătită, stea 
luminoasă, pe toate le suferea fără murmur, ca un alt Iov, fără să cârtească 
împotriva lui Dumnezeu. II chinuia foamea, îl sfâşia frigul, rănile îi 
îngheţaseră, ca era gol şi produceau nesuferită durere. Cu un cuvânt, îl 
cuprinseseră toate chinurile. Iar el continua să slăvească pe iubitorul de 
oameni Dumnezeu. Atunci, cu adevărat, nu era cine să-i ajute, pentru că 
toţi îşi jeleau lipsurile şi greutăţile lor. 

După un timp, s-a întâmplat să treacă pe uliţa un om credincios cu 
numele Nichifor. L-a văzut şi i s-a îndurerat sufletul. îndată a poruncit 
slujitorilor săi să-1 ridice şi să-1 ducă la casa sa. Acolo, cu mâinile sale i-a 
pregătit pat, l-a culcat, l-a îngrijit cu toată inima şi i-a rânduit o slujnică să-1 
îngrijească, fiindcă avea neapărata nevoie de ajutor, de vreme ce tot trupul 
îi era ars de ger. 

Au trecut astfel, stând două săptămâni la Nichifor şi a sosit ceasul ca 
Vasile să călătorească spre Domnul şi Dumnezeul său. Era într-o sâmbătă 
pe la orele 9 dimineaţa. Cum se afla întins pe pat, ca de obicei, Vasile a 
început a şopti: 

"Bine, bine... Au venit cei frumoşi... Domnul v-a trimis... Bine aţi 
venit!... Aşteptaţi puţin şi mergem... 

- Hai degrab ca te cheamă Domnul! - i-a zis cineva nevăzut. 

- Va rog, bunilor prieteni ai lui Dumnezeu..., şopti iarăşi Vasile, aveţi 
puţină răbdare... Un om mi-a imprumutat zece bani... Şi trebuie să-i dau 
înapoi... să nu găsească pricină stăpânul din văzduh, ca să mă ducă în adânc 
şi să-mi pierd sufletul... 

Atunci îngerii s-au oprit, pentru că Domnul le poruncise să-i ia 
sufletul cu oarecare bucurie şi mângâiere. îndată credinciosul Nichifor a 
chemat un slujitor căruia i-a dat banii, poruncindu-i să-i ducă celui ai căruia 
erau. în clipa aceea Vasile a ridicat mâinile, slăvind pe Dumnezeu, Care 
este iubitor de oameni şi şi-a dat sufletul în mâinile îngerilor. 

Vedeţi, fiilor, a încheiat Cuviosul Nifon, cum voia lui Dumnezeu 
iconomiseşte lucrurile pentru folosul nostru? Cerceteaz ă Preabunul războiul 
lăuntric al fiecăruia şi-i răsplăteşte pe măsură. Pentru că, adeseori se 

întâmplă ca pe dinafară omul să se arate păcătos, dar înăuntrul său poate se 
osândeşte pe sine faţă de alţii cu bunăvoinţă şi smerenie. Adică, mulţi 
înăuntrul lor fac ceea ce este plăcut lui Dumnezeu, deşi pe dinafară se arată 
păcătoşi. Iar Dumnezeu, care vede cele ascunse, la sfârşit nu-i lasă să piară. 
Iar dacă unii, pe dinăuntru fiind plini de ură şi răutate, lucrează la vedere 
binele, nu le foloseşte deloc. Pentru că prin ei se zădărniceşte lucrarea lui 
Dumnezeu. 

Acel tânăr, Vasile, face parte din prima categorie. Fiinţa lui era 
luminata de o lumină lăuntrică; compătimea pe toţi pe care îi vedea ca 
suferă. Acesta era harul lui tainic, chiar dacă la vedere avea unele păcate. 
De aceea Dumnezeu, la sfârşit nu 1-a lăsat să piară, ci 1-a mântuit în felul în 
care ati auzit. 



DREAPTA JUDECATA A LUI DUMNEZEU 
Atunci fraţii au zis către Cuviosul: 

i 

- înţelepte şi pline de învăţătură au fost aceste cuvinte. Ne-am 
convins de ceea ce zice Domnul: dacă rămâneţi întru Mine, şi Eu voi 
rămâne întru voi. De aceea, fiindcă şi sfinţia voastră sunteţi cu totul "în 
Hristos", aveţi în sine şi Duhul Lui. De aceea vă rugăm, lămuriţi-ne încă o 
nedumerire: cum se întâmplă că într-o corabie să între oameni de diferite 
locuri şi din pricina unei furtuni să se înece toţi? Au fost oare predestinaţi 
toţi să aibă acest sfârşit amar? 

- Grea este întrebarea voastră, a răspuns Cuviosul. Numai Dumnezeu 
ştie. Dar, cu ajutorul Lui, am să vă spun ceva în legătură cu aceasta. 

"Mai demult trăia un corabier cu numele Teognost, care avea multe 
corăbii mari cu destui marinari. Călătorea, făcea comerţ, transporta oameni 
şi făcea tot ce cade în treaba unui marinar. Făcea însă şi multe nelegiuiri, 
care nu plăceau lui Dumnezeu. Punea apă în vin, fura unele mărfuri şi 
altele. Dacă vreodată se întâmpla să aibă vreun călător bogat, marinarii nu 
ezita să-i ia banii şi să-1 arunce în mare; cu alte cuvinte, erau cu totul 
nemilostivi. Numai unul dintre toţi, îndată ce făcea răul, se caia pentru un 
moment de neruşinata nelegiuire. Dar, stăpânit de nenorocita obişnuinţă, 
când tovarăşii săi împărţeau câştigul murdar, îşi lua şi el porţia sa. 

Preabunul, Dumnezeu, Care doreşte mântuirea noastră, a tuturor, o 
aştepta şi pe a lor. Dar vicleanul diavol, nu se mulţumea de răul pe care 
aceia îl făceau, ci îi impingea la şi mai mari răutăţi. 

Când însă Domnul a văzut că nu se mai lăsa de rele, ci tot mai mult 
fac rău grămădindu-şi foc pe capetele lor, a hotărât ca să-i piardă degrabă; 
şi, aceasta tot din iubirea de oameni, pentru ca să nu-şi îngreuneze osânda, 
trăind pe pământ şi nelegiuind. Şi ascultaţi ce s-a întâmplat: 

69 



Viaţa şi învăţăturile Sfântului Ierarh Nifon 

Intr-o zi s-au oprit în portul Seridos. Au vândut marfa din corabie şi 
s-au înbarcat cu mult câştig să plece spre locul lor. Ajungând, au tras 
corabia la uscat ca s-o repare, cum fac de obicei corăbierii. După ce au 
terminat, s-au sfătuit între ei să meargă la Constantinopol. Unul din ei, însă 
i-a rugat, spunând că nu poate să meargă cu ei de data aceasta, deoarece îi 
născuse femeia de trei luni un fiu şi n-ar fi voit să plece înainte de a-1 
boteza. Şi, fiindcă tovarăşii lui îl sileau, el a plătit un alt marinar ca să 
meargă în locul lui. Cel care rămăsese acasă era acela despre care v-am 
spus că, singurul dintre toţi, când făcea o nelegiuire făcea în adâncul inimii 
lui puţină pocăinţa. 

Deci, după ce ceilalţi au plutit în larg, deodată s-a pornit ca din senin 
o furtună teribilă. Spăimântaţi, şi-au continuat totuşi călătoria cu multă 
atenţie, dar în toiul zgomotului şi a furtunii, ca şi lovită de un toiag 
nemilos, corabia s-a sfărâmat în ţăndări, toţi s-au scufundat în mare şi s-au 
înecat. Lucru şi mai înfricoşat este faptul, că şi cel care rămăsese acasă 
să-şi boteze copilul, a căzut mort în aceeaşi clipa când tovarăşii săi se 
înecau. Iar marinarul angajat, ce minune, s-a agăţat de o scândura şi a 
scăpat. A sosit până aici şi a povestit totul cu de -amănuntul. 

Ce să zici de toate acestea? Cum au pierit toţi deodată? Este evident 
că au fost pedepsiţi de Dumnezeu pentru păcatele lor. Aşa cum, toţi 
împreună făcuseră răul, aşa împreună suferiseră teribilul înec. Cât despre 
cel ce murise acasă, este drept că făcuse, chiar şi trecător, puţină pocăinţa. 
De aceea şi-a dat sufletul pe uscat, acasă. Dreapta judecată a lui Dumnezeu 
nu 1-a lăsat să se înece cu tovarăşii săi, ci i-a dat un sfârşit mai bun. Pe când 
pe corăbierul angajat, Dumnezeu, care ştia că nu are nici o legătură cu 
făcătorii de rele, 1-a salvat cu scândura. 

De aceea, fiilor, să fugim de păcatul cel prea rău, care a născut şi 
naşte durerea şi întreg noianul nenorocirilor neamului omenesc. 



RUGĂCIUNE CU CĂLDURA 

După toate acestea a mers la chilia sa. Văzându-1 lăcrimând, l-am 
întrebat pricina, iar el mi -a zis: 

"Am văzut, fiule, când m-am întors de la biserică, un om bătând fără 
milă animalul sau aşa de tare, ca bietul animal mugea tare înaintea omului 
şi m-am întristat amarnic. Dacă şi animalele noastre, fie ele şi cai, ne 
osândesc, ce vom face noi păcătoşii în ziua judecăţii, când vom da seamă 
de toate faptele noastre? Vom auzi atunci: Nu ai miluit, nu vei fi miluit! A 
intrat apoi în chilia sa, s-a întors spre răsărit, şi-a ridicat mâinile şi s-a 
rugat: 

"Stăpâne Doamne, iartă-mi păcatele şi mă învredniceşte şi pe mine 
iubirii Tale de oameni, ca să mă păzesc curat de toată întinăciunea 
trupească şi sufletească în toate zilele vieţii mele. Doamne, Iisuse 
Hristoase, judecă pe cei ce mă judecă şi îmblânzeşte pe cei ce mă 
războiesc. Apucă arma cu pavăza şi stai în ajutorul meu; scoate sabia şi 
învârte-o înaintea celor ce mă mânesc, zicând de-a pururi sufletului meu: 
nu te teme, mântuirea ta sunt Eu, Făcătorul şi Ziditorul tău! Să se ruşineze 
şi să se înfrunte toţi cei ce caută să mă înghită pe mine, făptura Ta. Da, 
Doamne, Iisuse Hristoase, spune aceste cuvinte robului Tău ca să se bucure 
sufletul meu. 

Odinioară, slujitorul Tău Moise Te-a rugat să înceteze dreapta Ta 
ameninţare, gata să se reverse peste fiii lui Israil. însuţi Tu, Doamne, şi 
acum, auzi-mă pe mine păcătosul cu necurmata Ta îndelungă răbdare. 
Harul Tău, Preamilostive, să mă lumineze! Pacea Ta, mult îndurate, să mă 
înfieze în dar. înţelepciunea Ta, întreit Sfinte, să se reverse din gura mea; 
ştiinţa Ta, Nemuritorule, să nimicească cugetele mele cele rele. Duhul Tău 
cel bun să mă povăţuiască la pământul dreptăţii! Mângâitorul, Duhul Tău 
să rămână cu noi, care Te iubim, iubitorule de oameni. Pacea lui Dumnezeu 
Tatăl, înţelepciunea Fiului şi harul Sfântului Duh să se sălăşluiască întru 
mine. Da, Preaputernice Doamne al puterilor cereşti, priveşte spre mine 
sărmanul! Căci numai de la Tine am primit până acum toate darurile şi nu 
prin ostenelile mele..." 

înainte de a-şi termina rugăciunea şi, pe când zicea cu lacrimi aceste 
din urmă cuvinte, a venit diavolul să-1 lovească. Dar, n-a izbutit, deoarece 
marea putere a lui Dumnezeu întărea pe Cuviosul. Crăpând de ciuda, 
vicleanul a strigat: 

"O, împietritule cu inima, care cu viclenele tale vrăji îmi zădărniceşti 
toate meşteşugurile mele! Ce să-ţi fac ţie, care în tot ceasul mereu, mă birui 
cu ajutorul puterilor cereşti? O, cum îmi nimiceşti puterile mele! Vai şi 
iarăşi vai! Acela pe care l-am avut rob, mi 1-a pus acum Nazarineanul 
stăpân peste capul meu..." 

Apoi satana s-a făcut nevăzut, iar Nifon şi-a urmat mai cu căldură 
rugăciunea sa: 

"Doamne Dumnezeul meu, Tu, Care ai umplut văzduhul cu aer şi-1 
luminezi cu razele soarelui, umple şi inima mea de dulceaţa Ta. 
Dumnezeule cel Mare şi înfricoşat, înaintea puterii Căruia se cutremură 
toate, pe Care îl slăvesc serafimii cei cu câte şase aripi şi heruvimii cei cu 
ochi mulţi, auzi-mă pe mine păcătosul şi nimicul, şi-mi luminează sufletul 
şi trupul. Să se umple inima, mintea şi toate simţurile mele de lumina cea 
cerească. Arată-mă Doamne, vas curat, vrednic de sălăşluirea Sfântului 
Duh. Dăruieşte-mi curăţia Ta, pacea Ta şi înţelepciunea şi blândeţea Ta, 
sfinţenia şi liniştea Ta, Duhul Tău cel bun să mă lumineze, ca un 

Dumnezeu bun ce eşti şi arată-mă mai pesus de necuratele patimi. Nu voi 
înceta, Doamne, să rog cu căldură părinteasca Ta dragoste şi milostivire. 
Tu ai făcut sfintele şi cereştile oştiri, Heruvimii şi Serafimii, Tronurile şi 
Domniile, Incepătoriile şi Scaunele, Stăpâniile şi Puterile, pe Mihail şi 
Gavriil, pe Rafail şi Uriil şi pe toţi preacuraţii îngeri, pe care singur Tu îi 
stăpâneşti. Iartă-mă pe mine, care, mult mânii marea şi necuprinsa mulţime 
a milostivirii Tale. Eu sunt putoarea păcatului, sălaşul patimilor, urâciunea 
care urâţeşte întreaga omenire. 

Mântuieşte-mă Stăpâne, de gheenă şi de foc, mântuieşte-mă de 
scrâşnirea dinţilor, izbăveşte-mă de tartarul cel îngheţat, pentru că a Ta este 
mila, sfinte fără de moarte, Părinte mai presus de ceruri. Şi precum ai 
primit darurile lui Abel şi jertfa lui Avraam, primeşte şi rugăciunea mea, pe 
care o strig cu glas de laudă în ceasul acesta. Ajută-mă pe mine căzutul în 
stricata mea viaţa. Primeşte-mi această rugăciune la înţelegătorul Tău 
jerfelnic, în Ierusalimul cel de sus. Pomeneşte -mă, Doamne, totdeauna 
împreună cu sfintele şi cereştile Tale puteri, cele preafrumoase şi smerite, 
de care aşa de mult se bucură sufletul meu..." 

Atunci a străfulgerat în jurul lui o lumină din cer şi a simţit o 
negrăită mireasmă. Şi i s-a arătat Domnul Iisus Hristos, Care i-a zis cu 
adânca iubire: 

"Bucura-te, Nifone! Să se bucure duhul Tău şi să salte inima ta şi să 
se veselească simţurile tale, căci Eu te voi mântui. Bucură-te dar! Am 
poruncit sfinţilor îngeri să te pomenească totdeauna, la toate jertfele pe care 
le aduc fără încetare Tatălui Meu. Aşa cum şi tu pomeneşti în rugăciunile 
tale pe rând, toate cereştile puteri, aşa şi fiecare din ele pomeneşte numele 
Tău şi se roagă Tatălui Meu Care se veseleşte de îngereasca lor mireasmă, 
ca să te izbăveşti de meşteşugirile diavolului. Să-mi fii recunoscător, deci 
că ti-am dat acest dar! Bucură-te!" 

Zicând aceste cuvinte, Domnul S-a înălţat cu slavă la ceruri. Iar 
dreptul, simţind o negrăită bucurie, a rămas uitându-se spre înălţime şi 
şoptind o profundă rugăciune de preamărire: 



MAREA SLAVOSLOVIE 

"Sfânt, Sfânt, Sfânt Domnul Iisus Hristos, Fiul Tatălui, Mielul lui 
Dumnezeu Care ridica păcatul lumii. 

Binecuvântat eşti, Cel preaslăvit şi preaînălţat întru toţi vecii, 
dumnezeiasca strălucire şi pecete a lui Dumnezeu, Tatăl. Unul eşti Tatăl, 
Cel fără de început şi Fiul Care S-a născut mai înainte de veci negrăit din 
Tine, Cel ce se îmbracă cu lumina ca şi cu o haină, prea veselă frumuseţe. 
Slavă Ţie, Dumnezeule, Cel mare şi înfricoşat, pe Care Te cinsteşte toată 

făptura, de care tremură toate, de care se bucura toate! Tu eşti iubirea cea 
veşnică a Tatălui, vlăstarul cel plin de sevă purtătoare a tot binele. Tu, cu 
un semn mişti zăvoarele pământului; Tu veseleşti feţele îngerilor, cu milă 
dragostei Tale. Tu eşti odihna Duhului, Tu eşti ochiul uriaş neadormit, 
Dumnezeul meu şi Om, Unul, dar şi îndoit: înfricoşat Fiu, frumuseţea 
frumuseţilor, Sfântul sfinţilor, nemărginit şi negrăit. Slavă Ţie!... 

Tu stăpâneşti de la răsărit până la apus şi peste toate cele ce se află 
pe pământ şi în cer; Tatăl, Fiul şi Duhul Sfânt, Dumnezeu Care susţii toată 
făptura văzută şi nevăzută, Care conduci şi chiverniseşti, Care hrăneşti şi 
adăpi toată nenumărata făptură cu atotputernicia Ta. 

Deschide-voi gura mea şi-Ţi voi, vorbi, Dumnezeule înţelepte şi 
veşnice, nefăcut, negrăit, neajuns, nepipăită minte, cuvânt, pace, dulceaţă 
mireasmă, har, mărgăritar, stea, răsărit, strălucire, temelie, neînţeles, 
lumină, adâncul adâncurilor, bogat care sărăceşti, putere, tărie, stăpânire, 
neînceput, dătător de viaţa, artist, creator neobosit, care rânduieşti şi strici, 
care înţelepteşti şi faci nebuni, atotţiitor, stăpânitor şi Mire. 

Bucura-Te, Tu, Care mi-ai dăruit cer şi pământ nou! Cum să Te 
numesc? Făcător şi creator al veacurilor? Cum să Te chem? Nemăsurată 
dragoste a Tatălui? Cum să-ţi zic Ţie, Celui ce ţii în palma Ta săraca mea 
pulbere? Sfinte, întreit Sfinte, Te slăvesc!... Amin!" 

După această slavoslovie şi lauda, inima Cuviosului s-a veselit şi s-a 
îndulcit, cum nu se poate spune. Şi, mai ales, fiindcă a auzit de la Domnul 
ca a poruncit arhanghelilor să-1 pomenească în jerfa lor cea fără de sânge şi 
cerească. De aceasta, mai ales, se bucura Cuviosul, sărbătorea şi se suia 
din slavă în slavă. 



CONVORBIREA CU UN ÎNGER 

Odată, am vizitat cinstita biserică a celui dintre sfinţi Părintelui 
nostru Nicolae, care se află lângă palatul Aftonia. Când am ajuns, Cuviosul 
a început a se ruga Domnului, lăudându-L şi bucurându-se de tainice 
vederi. 

După ce s-a rugat îndeajuns, l-am auzit vorbind cu cineva. M-am 
mirat, fiindcă ştiam că nu mai intrase nimeni în biserică. 

Voiam să aflu cu cine vorbea, dar nu l-am întrebat, deoarece, între 
timp, a venit preotul şi începuse Sfânta Liturghie. In timp ce toţi cei 
prezenţi cântau, Cuviosul îşi pironise privirea spre Sfânta Mas ă şi aşa se 
bucura, încât fata i se făcuse ca trandafirul. 

După ce începuse slujba, Cuviosul şi -a ridicat mâinile şi a început a 
se ruga cu multă căldură şi putere. Apoi a fost cuprins de o dumnezeiască 
răpire, încât dorea să zboare lângă Sfintele Taine. Dar, pentru a nu sminti 

pe cineva şi din respect pentru sfânta slujb ă, şi-a stăpânit pornirea inimii şi 
a rămas nemişcat la locul său, slăvind pe Dumnezeu. 

După sfârşitul slujbei, pe drum, l-am rugat să-mi spună cu cine 
vorbea în biserică. Iar el, ca un părinte iubitor, n-a ascuns nimic de fiul său. 
De aceea, fraţilor şi părinţilor mei duhovniceşti, voi povesti tot ceea ce 
mi-a spus el, spre slava lui Dumnezeu. 

Acela cu care vorbea Cuviosul în biserică era îngerul care păzea 
Sfântul jertfelnic. Şi, iată ce i-a spus Cuviosului: 

- De mult doream să te văd pe cuvioşia ta şi mă rugam lui Dumnezeu 
să vii o dată aici să te rogi şi, cu acest prilej să te cunosc şi mă bucur cu 
plăcere de rugăciunea ta. 

- Dar, preasfinte, a zis cu mirare Nifon, de unde mă ştii şi cum de ai 
atâta dorire ca să vezi un bătrân putred de păcate? 

- De aceia te doream, a răspuns îngerul, ca să-ţi cunosc această 
smerenie. Pentru că despre aceasta am auzit chiar şi în cer, că Domnul 
nostru Iisus Hristos ti-a dat acest dar. 

- Dar cum ai auzit tu aceasta? Este cu putinţă să se vorbească în cer 
despre un lepădat ca mine! 

- îţi spun numai adevărul, iubite al lui Dumnezeu. Viclenie nu se află 
în gura mea. Precum vezi, slujesc acest jertfelnic. Când plec la altarul 
ceresc ca să duc lui Dumnezeu rugăciunile creştinilor, ajung la urechile 
mele ceea ce îngerii lui Dumnezeu spun despre tine: că Nifon este iubit de 
cel Prea înalt pentru că, cu adânca lui smerenie, face pulbere pe diavoli. Ca 
pomeneşte în rugăciunile sale pe fericitele Puteri şi, de aceea Domnul a 
poruncit la toţi îngerii şi arhanghelii să-1 pomenească neîntrerupt la jertfa 
lor cea înţelegătoare. Acestea le-am auzit despre tine în cer şi de aceea 
aveam mare dorinţă să te cunosc. Iată deci, ce am auzit despre tine de la 
Domnul. 

- Aşadar, preastrălucite astru, aceasta spui că le-ai auzit despre mine! 
Poate că le-ai auzit despre un alt oarecare Nifon, deoarece despre mine 
numai acest lucru este adevărat: că nu am făcut nici un bine! 

După aceasta însă, îngerul şi mai mult a fericit smerenia bătrânului şi 
s-a făcut nevăzut. Iar, Nifon, după plecarea îngerului vorbea întru sine: "Ia 
aminte, smerite Nifone, or fi bune şi lăudabile ostenelile tale, dar te 
asemeni cu o corabie plină de bunătăţi care călătoreşte pe mare. Cine ştie 
dacă vei ajunge la liman să te întâlneşti cu Hristos sau te vei primejdui şi -ţi 
vei pierde buna încărcătură! şi atunci, o, ce nenorocire! Te asemeni şi cu un 
ogor gata de seceriş, dar cine ştie dacă vei ajunge la seceriş sau dacă 
păsările cerului nu vor mânca spicele, iar paiele, le aşteaptă focul. Acestea 
le vorbea în sine fericitul şi s-a aşezat în strana. 

ASCULTÂND SFÂNTA LITURGHIE 

Dar ce vedea când a început Sfânta Liturghie? 

"A văzut coborându-se foc din cer, care a acoperit jertfelnicul şi pe 
liturghisitor, fără ca acela să-şi dea seamă de acestea. Apoi, când a început 
să cânte cântarea cea întreită, au coborât patru îngeri şi au cântat împreună 
cu el. La Apostol, s-a arătat preafericitul Pavel şi îndruma pe citeţ. Iar la 
Evanghelie, fiecare cuvânt ce ieşea din gura preotului era ca o flacără. 
Apoi, a început tainicul "Aliluia". Atunci glasurile tuturor se împleteau ca o 
funie de foc care ajungea până la cer. 

Puţin înainte de Vohodul mare, când trebuia să iasă preotul cu 
Sfintele Daruri, vedea că, odată se deschide cerul şi se revarsă o negrăită 
mireasmă. îngerii coborau cântând imne şi slavoslovii Mielului lui 
Dumnezeu, Iisus Hristos, Fiul Tatălui. Imediat s-a arătat un prunc preacurat 
şi preadulce la vedere. L-au adus heruvimii pe palmele lor şi L-au aşezat pe 
Sfântul Disc, unde se aflau Sfintele Daruri. în jurul Lui s-au adunat 
mulţime de îngeri îmbrăcaţi în haine albe, care luminau cu frumuseţea lor 
strălucitoare. 

Preotul, când s-a apropiat să ia sfintele pentru a face Vohodul mare, 
le-a ridicat şi le-a aşezat pe capul său. înainte mergeau doi heruvimi şi doi 
serafimi, urmaţi de nenumăraţi îngeri, care cântau cu bucurie negrăită 
cântări de lauda. îndată ce preotul a pus Sfintele Daruri pe Sfânta Masă, 
îngerii le-au acoperit cu aripile lor. Cei doi heruvimi stăteau de-a dreapta 
iar cei doi serafimi de-a stânga. 

După Crez, când a binecuvântat Sfintele şi a zis: Prefacându-le cu 
Duhul Tău cel Sfânt, Cuviosul vedea un înger că ia cuţitul şi junghie 
Pruncul. Sângele îl varsă în Sfanţul Potir, iar Preacuratul Trup îl tăia tainic 
şi-1 aşează pe Sfântul Disc. Apoi preotul a înălţat preacuratele Taine, 
zicând: "Unul Sfânt, Unul Domn, Iisus Hristos, întru slava lui Dumnezeu 
Tatăl. Amin!" 

în acel moment, un creştin a întrebat pe sfânt: 

- De ce zice Sfintele Sfinţilor? 

- Ni se adresează noua, fiule şi ne spune: "Cine este sfânt, să se 
apropie!" 

Atunci, acela care era neînvăţat, a întrebat iar: 

- Şi ce este sfinţenia, părinte? 

- Uite, fiule, dacă eşti imoral să nu îndrăzneşti să te apropii de 
aceasta Mare Taina. Dacă batjocoreşti şi osândeşti pe aproapele tău să nu te 
apropii de Trupul lui Hristos. Dacă ai duşmănie cu cineva, să nu te atingi, 
ci, mai întâi cercetează-te pe sine-ţi cum eşti şi apoi apropie -te. Dacă eşti 
virtuos, mergi; dacă nu eşti, stai departe! 

75 



Viaţa şi învăţăturile Sfântului Ierarh Nifon 

Aceasta le-a zis înţeleptul către cel neînvăţat şi apoi a tăcut, pentru că 
deja preotul zisese: "Apropiaţi -vă!" 

Acum Nifon observa feţele celor ce se împărtăşeau. Ale unora se 
înnegreau şi se făceau ca ale arapilor; ale altora, însă, străluceau ca soarele 
de îndată ce primeau Sfântul Trup şi Sânge al Domnului nostru Iisus 
Hristos. Văzând aceasta deosebire, a suspinat şi a dat din cap. 

îngerii urmăreau în chip nevăzut. Când cineva credincios se apropia, 
îi puneau cunună pe cap. Când însă, venea vreun păcătos, se întorceau de la 
el. Astfel, se împărtăşea cu nevrednicie şi pleca cu totul înnegrit. 

După ce s-au împărtăşit toţi, s-a făcut sfârşitul în prezenţa sfinţilor 
îngeri şi s-a terminat Sfânta Liturghie, atunci, din nou, Dumnezeiescul 
Prunc era întreg pe palmele Heruvimilor, care L-au ridicat la cer, aşa cum îl 
coborâseră, cântând cântări şi laude. 

Aceste preaminunate lucruri, fraţilor, le-a văzut Cuviosul în biserică 
şi mi le-a povestit pe drum, până am ajuns la casa noastră. 

Multe taine i-a descoperit Domnul. Dacă le scria pe toate, cum zice 
şi Sfânta Evanghelie, mi se pare ca nici în toată lumea nu ar încăpea cărţile 
scrise. Amin. Numai puţine voi aduce aminte, pentru slava lui Dumnezeu. 



ORAŞ ŞI PUSTIE 

De multe ori, Cuviosul pleca singur din oraş şi mergea în părţile 
dinspre nord. Stătea acolo într-o desăvârşita tăcere, vorbind cu Dumnezeu. 
Totdeauna iubea singurătatea şi uneori îmi zicea, zâmbind: 

- Mari bucurii duhovniceşti ascunde liniştea, fiule, şi noi o 1 ăsăm şi 
locuim în gura diavolului, pierzând atâtea minunăţii pentru plăcerea vieţii 
prezente. 

- Părinte, am întrebat eu, sfinţia ta, care străluceşti cu harul lui 
Dumnezeu în acest oraş, ce ai păgubit din aceasta? 

- Numai Dumnezeu ştie, fiule, ca atâta m-a ispitit satana încât, ca să 
zic aşa, ca om pătimaş ce sunt, mult S-a ostenit Domnul meu, Iisus Hristos, 
ca să dezlipească gândurile viclene din mintea mea. Uneori, cu îns ăşi gura 
Sa mă sfătuia şi mă învăţa pe mine smeritul. Altădată, a trimis pe Duhul 
Său în chip de porumbel alb, Care a stat pe umărul meu, şoptindu-mi la 
ureche taine dumnezeieşti. Şi cu toate acestea, vicleana obişnuinţă mă 
trăgea la păcat. Adeseori, venea fericitul Pavel şi mă sfătuia să mă feresc de 
patimile murdare. Astfel, cu multă silă m-au scos din gura balaurului. Am 
făcut atâtea fapte rele, fiule, că numai Dumnezeu, singurul Atotputernic, a 
putut să mă izbăvească de ele. Eram încă tânăr şi robit de patimi. 

Intr-o zi, pe când mă aflam într-o biserică a Maicii Domnului, am 
fost cuprins deodată de spaimă şi frică şi am auzit un glas care îmi zicea: 

"Nifone, până când? Ajunge, multe rele ai făcut!" Era aşa de puternic 
glasul, că tremura strană de unde eram şi, m-a înfricoşat. 

Deci, fiule, dacă Dumnezeu a spus despre mine că sunt păcătos, eu 
ce să mai spun? Şi chiar de mi -ar fi dat atâta putere încât să creez un alt cer 
şi pământ - ceea ce nu este cazul - şi să-mi zică: "Iată lucrul lui Nifon!", 
eu, socotind nelegiuirile mele, nu voi înceta a crede c ă acestea m-au făcut 
un diavol viclean. 

Cum, deci, îmi spui că trăind în oraş nu m-am păgubit? Dacă ai şti 
faptele mele cele rele, n-ai mai sta o clipa lângă mine. Inchipuieşte-ţi că, 
odată am căzut într-un păcat mare şi însuşi Domnul a venit să mă alunge 
din biserică, ameninţându-mă că nu mă voi mântui cu cele ce fac. Atunci, 
eu am căzut la Preacuratele Sale picioare şi, sărutându-Le, am zis cu glas 
îndurerat: 

- Doamne, nici la nemărginita Ta milostivire nu voi găsi mântuire? 
Iar El, biruit de nemăsurata Lui iubire de oameni, m-a ridicat şi mi-a zis cu 
milă: 

- Da, vei găsi mântuire la milostivirea Mea, însă, ori de câte ori 
cazi, întoarce-te la Mine şi zi cu smerenie: "Am păcătuit!" şi Eu, te voi 
vindeca de patimi şi-ţi voi sta în ajutor. Aşa mi-a grăit Cel nemărginit în 
milă şi negrăit în milostivire şi S-a făcut nevăzut. 

Aceste cuvinte ale Cuviosului au făcut ca şi inima mea să se 
smerească. Mă gândeam la ele şi ziceam: "Vai de mine, ticălosul! Dacă un 
luminător aşa de mare are o atât de smerită părere de sine, cum mă aflu eu, 
care nici urmă de virtute nu am? 

Acest obicei de a se socoti nimic înaintea lui Dumnezeu, îl avea 
totdeauna sfântul. Umblând prin locuri singuratice, se ocăra pe sine: 
"Ticălosule, nu-ţi ajunge că în oraş întinezi pe oameni cu faptele tale rele, 
ai venit şi aici în câmp, să umpli locul cu putoare şi să usuce iarba de 
păcatele tale? 

Atunci, se cobora cu mintea sa în iad şi se lega pe sine împreună cu 
satana, acolo jos, zicând: "Aşa-ţi trebuie, întinatule, te -am legat jos 
împreună cu dracii, pentru ca să înţelegi că ai făcut lucruri mai rele decât 
ei!" şi curgeau lacrimi din ochii lui, pentru că se temea să nu fie veşnic în 
iad. 

Altădată, pe când se găsea iarăşi afară din oraş, şi-a ridicat mâinile să 
se roage. Deodată se deschid cerurile şi vede pe Domnul, şezând pe scaunul 
slavei înconjurat de Apostoli şi de mulţime de îngeri. A rămas uimit 
văzându-i. Ar fi zburat ca o pasăre, dacă ar fi putut, arzând de dorul de a fi 
lângă ei. Dar şi aceia îl priveau cu bucurie, zicând între ei: 

Iată, iubitul nostru prieten Nifon, cu ce bucurie şi dragoste ne 
priveşte! Este drept ca şi noi să-1 pomenim în sfintele noastre slujbe! Aşa 

vorbeau preacuraţii îngeri. Iar el, copleşit de dulceaţă, când şi-a revenit în 
fire, era plin de fericire şi împletea laude şi cântări în cinstea lor. 

"O, cât de mult iubesc sfinţii îngeri neamul creştinesc! Ne ajută la tot 
lucrul bun. Cum dar, să nu ne bucurăm de ei şi să nu-i dorim necontenit? 
Ei, care sunt pietre de mult preţ, mărgăritare strălucitoare, frumuseţe mai 
presus de ceruri, flori neveştejite. Necontenit mijlocesc pentru noi şi 
înduplecă pe Iubitorul de oameni să ne scape şi să ne izbăvească de focul 
cel veşnicie. Zi şi noapte stau lângă noi. Când mâncăm, ne întăresc şi ne 
apără; când dormim, ne acoperă cu aripile lor; când lucrăm sau umblăm pe 
mare şi călătorim, se afla veşnicie lângă noi, ocrotitori şi ajutători în 
toate!... 



NECAZURILE ŞI BUCURIILE DRACILOR 

In Constantinopol se află o biserică pe care a zidit-o Nifon. Este 
făcută cu mult gust şi podoabă, vrednică de Preasfânta Născătoare de 
Dumnezeu. Minunata ei înfăţişare se datoreşte şi materialelor alese din care 
este făcută. 

Intr-o dimineaţa, pe când Cuviosul cânta Utrenia împreună cu 
poporul, vede cu ochii sufletului, trecând pe drumul de lângă biserică, pe 
mai marele demonilor, cu chip amărât şi înconjurat de doisprezece diavoli. 

Auzind slavoslovia poporului, acele înfricoşătoare făpturi s-au 
tulburat şi s-au aprins de invidie. Apoi, mergând să ispitească pe Cuviosul, 
au început a plânge către mai marele lor: 

- Vezi, cum este slăvit Nazarineanul de către robii Sai? Şi, pe cei ce 
mai înainte îi aveam închinători de idoli şi ne cântau troparele noastre, 
acum i-a răpit. Unde este oare faimoasa noastră putere? Vai, cât de jalnic 
am fost biruiţi! Toţi ne stau împotrivă, toţi ne batjocoresc! Puterea noastră 
s-a zdrobit şi împărăţia tatălui nostru s-a nimicit. Câtă vreme satana era 
liber şi împreună cu noi în lupte, aveam şi noi îndrăzneală şi curaj şi 
speriam oamenii. Dar de când Iudeul 1-a legat în iad şi-1 calcă ca pe 
struguri, s-a slăbănogit neamul nostru şi împărăţia noastră s-a nimicit. Ba, 
ce este şi mai rău, este că se apropie sfârşitul lumii şi, ce va fi cu noi 
ticăloşii? 

Acestea erau necazurile demonilor. Iar mai marele întunecaţilor le -a 
răspuns: 

-V-aţi indispus auzind că este slăvit Răstignitul în casa Măriei? 
Aceasta este o rană mică. Alteori ne-a lovit mai rău. Dar de ce vă necăjiţi? 
De multe ori aceştia, care acum laudă pe Nazarineanul, ne cinstesc şi pe 
noi. Şi, dacă lucrul acesta nu se vede prea limpede, aşteptaţi şi vă voi arăta 

cum ne slujesc ei cu devotament, pentru ca să vi se bucure inima şi să 
râdeti. 

I-a luat şi i-a dus într-o altă parte a oraşului. Cum au ajuns, au 
început să facă gălăgie şi să semene vrajba. Un diavol a aruncat în urechea 
şefului lor un gând urât şi acela îndată a început a grăi cuvinte murdare şi a 
juca, iar tovarăşii lui răspundeau jucând şi lovindu-şi cu zgomot picioarele. 
Acest lucru îl voiau şi diavolii, care au început să dănţuiască împreună cu 
acei nenorociţi. 

- Vedeţi, ce v-am spus? zice triumfător mai-marele demonilor. Există 
şi oameni care ne cinstesc pe noi. Să ne bucurăm acum când suntem slăviţi! 

Ajungând îndată în piaţă, au întâlnit un om care cânta din scripcă, 
însoţit de o mulţime de oameni care îl ascultau cu bucurie. F ericitul Nifon 
însă, a văzut că toţi aceştia erau legaţi strâns cu mâinile la spate de un 
diavol, care îi trăgea în urma cântăreţului. Diavolii de mai înainte, cum au 
văzut pe unul de ai lor târând atâta popor, s-au bucurat cu veninoasă 
bucurie şi au început şi ei să tulbure şi să ajute pe oameni; pe unii dându-i 
să joace, pe alţii să cânte, zicând cuvinte murdare. 

In acest timp, un om bogat care privea la fereastra casei, ascultând 
îndemnul unui diavol, a strigat la cântăreţ, chemându-1 să-i cânte în faţa 
casei lui. Ceilalţi au aplaudat, bătând din palme, iar necuraţii s-au bucurat 
din inima. 

în sfârşit, bogatul a dat cânteretului o moneda de argint, pe care el a 
luat-o şi apus-o în buzunar. Dar diavolii i-au luat moneda şi au trimis -o la 
tartorul lor din iad, zicându-i: 

"Ia-o, şi să zici tatălui nostru cel mare, pe care 1-a legat 
Nazarineanul: ţi-o trimite boierul Lazios prin Iptistu cântăreţul şi slujitorul 
tău, care ţi se închină stăpânirii tale. Noi, fiii tăi, luptăm împotriva 
creştinilor, duşmanii noştri. împreună cu moneda i-au dat şi mulţi alţi bani, 
pe care Iptistu îi adunase de la lume. Pe aceşti bani îi primeau viclenii 
diavoli ca jertfe idoleşti, de aceea erau foarte mândri. Deci, s-a coborât 
trimisul diavolilor la balaurul din inima iadului şi i-au adus necuratele 
daruri pe care acela le-a luat, zicând foarte mulţumit: 

"Primesc jertfele de la idolatri, dar mai mult mă bucur de cele de la 
creştini. 

Zicând acestea scârbosul, după ce a notat în catastif banii jertfiţi 
pentru ei, i-au trimis înapoi la cântăreţ. 

- întăriţi cu mai multă vitejie lupta, a poruncit tartorul, ca să biruim 
pe toţi stricaţii nazarineni! (nu îndrăzneau vrăjmaşii să numească cu alt 
nume pe Domnul nostru Iisus Hristos decât numai Nazarineanul Iisus). 

Diavolul a plecat repede să ducă porunca balaurului. Totodată a pus 
banul în buzunarul cântăreţului fără ca el să- şi dea seamă de aceasta, apoi 
împreună cu ceilalţi diavoli s-au împrăştiat ca să ispitească pe alţii. 

79 



Viaţa şi învăţăturile Sfântului Ierarh Nifon 

Văzând acest lucru, Sfântul Nifon s-a întristat mult şi a lăcrimat 
pentru înşelarea şi pieirea creştinilor. Pentru c ă Dumnezeu îi dăruise darul 
ca să vadă cu ochii cei duhovniceşti cele nevăzute, ca văzute. Apoi a zis 
despre cei ce cânta cântece murdare că, aşa cum trâmbiţa adună pe ostaşi şi, 
precum rugăciunea curată adună pe îngerii lui Dumnezeu, aşa şi muzicantul 
adună în jurul lui pe necuraţii diavoli. Şi, cel ce se veseleşte cu chitare şi cu 
lire, acela cinsteşte pe slujitorii balaurului celui mare. 

Ce vom răspunde în ziua judecăţii noi, care suntem robiţi dracilor, 
când Dumnezeu va veni să piardă pământul şi să dea fiecăruia după faptele 
lui? 

De aceea, Cuviosul sfătuia pe toţi să se ferească de meşteşugirile 
satanei şi să nu-şi dea banii jertfă lui. Căci astfel, vor fi municiţi veşnicie 
împreună cu el. 

- Dacă ai un ban, zicea el, împrumut ă-1 lui Hristos şi vei lua însutit şi 
viaţa veşnică vei moşteni. Pentru ce să dai satanei banii tăi, împlinindu-ţi 
plăcerile, fără să ai altceva de câştigat decât numai vaiul iadului? C ă zice 
Scriptura: Au jerfit dracilor şi nu lui Dumnezeu. Să nu părăsim, fraţilor, pe 
Dumnezeu, Care ne-a reînnoit prin apa şi prin duh! Să nu uităm pe Cel ce 
ne hrăneşte şi ne poarta de grij ă, ci să-i aducem rod de recunoştinţă sufletul 
şi trupul, mintea şi inima, pentru că El a murit şi a înviat pentru noi. Să-i 
bineplăcem făcând virtutea cu ajutorul lui. 



DARURILE LUI HRISTOS 
ŞI NERECUNOŞTINŢA OAMENILOR 

Când Cuviosul se afla încă pe prima treaptă a pocăinţei şi nu 
împlinise încă trei ani de când a lăsat viaţa cea rea, i-a venit un gând rău: 

"De atâta vreme mă rog Domnului meu Iisus Hristos şi n-am primit 
nici un dar de la El. Se vede ca mi-am întinat Sfântul Botez cu multe 
nelegiuiri şi de aceea mă nesocoteşte Dumnezeu". După aceste gânduri s-a 
mâhnit puţin şi apoi a adormit, acolo unde se afla. Atunci a văzut în somn, 
ca se găsea într-o biserică imensă şi se ruga lui Hristos. Cum stătea cu faţa 
spre răsărit şi cu manile ridicate, a văzut înaintea lui un tron minunat. In 
jurul lui stăteau heruvimi şi serafimi şi muţime de îngeri îmbrăcaţi în alb. 
In timp ce sta uimit, vede pe tron pe cineva, care era curat, luminos şi 
foarte blând. Nifon a înţeles că este Hristos, Fiul lui Dumnezeu. 

Atunci şi-a ridicat privirea şi mâinile spre El şi s-a rugat: Doamne 
Dumnezeul meu, ascultă rugăciunea mea şi nu trece cu vederea ruga mea şi 
restul psalmului. El şi-a plecat capul şi a primit rugăciunea Cuviosului. 
Sfântul îi ceruse să scape de duhul nepăsării şi să-1 alunge departe. Când 
Nifon a terminat rugăciunea, Domnul şi-a ridicat capul şi a întors faţa să 

spre el, arătând prin aceasta ca i-a auzit rugăciunea şi a primit-o. Apoi, i-a 
zis: 

- M-ai mâhnit astăzi, Nifone, când te-ai indispus zicând: "De atâtea 
ori am rugat pe Domnul şi nu mi-a dat nici un dar!" Fie, dar nu spui tu în 
fiecare zi: "Doamne, să nu fiu slăvit în aceasta viaţa"? De ce dar, te superi? 
Apoi, nu te gândeşti că ţi-am dat atâtea daruri? Apa şi aerul pe care -l 
respiri, nu este un dar? Apoi, şi Preacuratul Trup şi Preacinstitul Sânge pe 
care vi l-am dat, nu sunt daruri? Copacii câmpului, p ăsările cerului şi peştii 
mărilor, acestea nu sunt daruri? Apoi, n-am murit şi n-am fost îngropat 
pentru mântuirea voastră? Toate acestea, oare ce sunt? Cine altul v -a făcut 
atâta bine? Iar voi ce mi-aţi dat ca să cumpăraţi aceste daruri? M-aţi 
răstignit pe cruce, M-aţi pălmuit, M-aţi adăpat cu oţet şi fiere şi toate 
celelalte pe care le ştii... 

Mai ales tu, Nifone, nu uita că ţi-am iertat multe şi grele păcate. Ai 
băgat de seamă că am ridicat capul la rugăciunea ta? Aşa fac la fiecare care 
se roagă, chiar dacă el nu mă vede. Vrei, deci, un dar şi mai mare? Iată, de 
acum şi până la sfârşitul veacului vei fi mângâiere şi ajutor celor ce sunt pe 
moarte şi mulţi îşi vor uşura mântuirea cu chemarea numelui t ău. Iată că şi 
diavolul nepăsării, de care m-ai rugat să te izbăvesc, acum este legat... 

Intorcându-se Nifon, vede un taur legat de coarne şi împiedicat. Era 
aşa de strâns legat că nu putea să se mişte nicidecum. Numai ochii sălbatici 
şi-i întorcea încoace şi încolo cu furie, ca şi cum ar fi vrut să sfâşie pe 
Cuviosul. Nifon a înţeles că acesta era duhul cel întunecat care de multe ori 
îi adusese moleşeai ă, din vârsta copilăriei. Ori de câte ori voia s ă meargă la 
biserică sau la alt lucru bun, îi venea o teamă, iar în somn îi apăreau tot 
felul de închipuiri inspăimântatoare. 

Când robul lui Dumnezeu s-a trezit din aceasta înfricoşată vedenie, a 
rămas uimit. Se gândea că s-a învrednicit să vadă pe Domnul cu 
neasemănata Sa frumuseţe Dumnezeiască şi inima lui era plină de fericire. 
Şi mai ales, pentru că iubitorul de oameni îl izbăvise de teribilul duh al 
fricii, care aşa de mult îl chinuise. Insă, se minuna cum Domnul se plecase 
să-i audă rugăciunea şi cum îl mustrase, adică îl înţelepţise pentru acel gând 
care îi venise. De atunci, precum zicea, n-a mai avut teamă şi frica, pentru 
ca Domnul îi era Atotputernic ajutor. 



SFATURI CĂTRE UN TANAR 

Odată, pe când se afla în biserică Maicii Domnului Halcopratia, s-a 
apropiat de el un copil foarte cuminte, care mergea totdeauna neobosit la 
sfintele slujbe. 

- Părinte, îl întreba copilul, ce să fac ca să dobândesc mântuirea? 

- Tu, băiatul meu, eşti un suflet nevinovat. Cum ceri s ă auzi cuvinte 
de mântuire de la un bătrân care a putrezit în păcate? 

- Cuvântul lui Dumnezeu, părinte, zice: "întreabă pe părintele tău şi 
el te va învăţa". De aceea şi eu cer de la tine să aud cuvânt bun. Să nu mă 
treci cu vederea pe mine netrebnicul! 

- Ce te gândeşti, 1-a întrebat atunci sfântul, să te faci monah sau să 
placi lui Dumnezeu în viaţa obişnuită? 

- Mă gândesc, părinte, să mă învăţ mai întâi în viaţa aceasta obişnuită 
şi apoi ce va rândui Dumnezeu. 

- Dacă vrei, fiule, să locuieşti între oameni, trebuie să fii atent la 
următoarele lucruri: să nu osândeşti pe nimeni niciodată, să nu râzi de 
cineva, să nu te mânii, să nu dispreţuieşti. Păzeşte-te mult să nu zici: 
"Cutare trăieşte în păcate sau cutare face desfrâu". Căci aceasta 
însemnează: "Să nu judecaţi!" Pe toţi oamenii să-i vezi cu acelaşi ochi, cu 
acelaşi dispoziţie, cu acelaşi gând, cu inimă simplă. Pe toţi să-i ai ca pe 
Hristos. Nu-ţi pleca urechea la omul care osândeşte pe alţii, nu te bucura şi 
nu aproba cele ce zice, ci ţineţi gura închisă şi fii zăbavnic la vorbă şi 
grabnic la rugăciune. Dar nici pe cel ce judeca pe altul să nu-1 osândeşti 
întru tine. Chiar dacă el face un lucru rău, tu vezi-ţi lipsurile tale şi 
osândeşte-te numai pe sine-ţi. 

- Cele ce-mi spuneţi, a zis băiatul, sunt pentru cei sporiţi; dar eu, 
nimicul, cum voi putea ajunge ca bine să plac lui Dumnezeu? 

- Tinereţea, fiule, dacă are smerenie şi nevinovăţie, ajunge! Nimic 
altceva nu-ţi cere Dumnezeu. De aceea, fiule, să fii nevinoavat şi smerit. 
Socoteşte -te pe tine mai prejos decât toţi; atunci într -adevăr vei trăi 
împreună cu Hristos. Sileşte-te de asemenea să nu-ţi închipui în mintea ta 
că ai ajuns la măsura sfinţilor ci, să zici adesea: "Suflete al meu, tu ştii că 
am întrecut şi pe diavoli cu păcatele şi nici o faptă bună nu am făcut până 
acum pentru Dumnezeu. Vai de mine, ticălosul, ce voi face în ziua 
judecaţii?" 

De aceea, totdeauna să socoteşti rugăciunea ta ca un păcat. Pentru că 
atunci păcătuim mai rău, când socotim că rugăciunea noastră este sfântă şi 
curată. Chiar dacă cineva ar face semne şi minuni, trebuie să nu se 
socotească drept, pentru că, fără îndoială, va păcătui în rugăciunea sa, fie în 
mişcările inimii, fie cu împraştierea gândurilor, când adică, una zice cu 
gura, iar mintea se află în altă parte. De aceea, adu-ţi aminte şi zi adesea: 
De cele ascunse ale mele curăţeşte-mă şi de cele străine fereşte pe robul 
Tău! 

Trebuie apoi să mai ai în vedere şi acest lucru. Niciodată să nu fii 
mulţumit cu lucrurile tale cele bune, nici să te încrezi în tine din pricina lor. 
Nu ştii dacă sunt plăcute sau neprimite înaintea lui Dumnezeu. De aceea, 
mai bine să ai în El încrederea ta şi în puterea Lui, socotindu-te pe tine 

gunoi netrebnic. O, fiule, câte păcate facem noi şi nu le ştim! Când vezi pe 
aproapele tău greşind, tu să pui asupra ta greşeala lui. Chiar dacă cineva te 
ocărăşte, te osândeşte sau te dispreţuieşte până la înjosire, tu smereşte -ţi 
gândurile şi osândeşte -te pe sine însuţi ca păcătos şi nevrednic de a trai. 
Deci, prin toate acestea, vei dobândi îndreptare şi mântuire. 
Atunci, tânărul 1-a întrebat iarăşi: 

- Părinte, cum poate omul să biruiască o ispita diavolească? 

- Biruinţa a toată ispita este tăcerea şi smerenia. Toate lucrurile celui 
smerit sunt cunoscute de Dumnezeu şi lăudate de către îngerii Lui. De 
aceea, sunt înfricoşate şi temute diavolilor. Fii, deci smerit, cu inima 
înfrântă, ca să dorească Duhul Sfânt să sălăşluiască întru tine şi să-ţi dea 
putere să nesocoteşti toate grijile vieţii, pentru că observ că acestea te 
îndepărtează mai mult de calea lui Dumnezeu, ocupându-te cu lucruri 
nefolositoare. Acestea, fiule, nu ne vor ajuta cu nimic în ziua judec aţii. Nu 
ne-a adus Dumnezeu în aceasta viaţa ca să ne pierdem pe noi insine cu 
grijile şi treburile netrebnice, înşelaţi de diavolul, ferească Dumnezeu! 

Dăruieşte-te pe sine -ţi cu totul lui Dumnezeu, grijindu-te numai de 
suflet şi El va avea grijă de trebuinţele tale cele trupeşti. Fiindcă, oricât 
te-ai îngriji de trup în această viaţă, nu poţi adăuga la statura ta un cot, cum 
zice Domnul. Ce folos avem de la lucrurile lumii, chiar dacă am izbuti să le 
adunăm pe toate în magaziile noastre? La sfârşitul vieţii toate rămân aici iar 
noi, goi de toată virtutea, ne sălăşluim în groapă. Ce câştig material ne 
poate mântui atunci? Desigur, nici unul; ci ne va înconjură pretutindeni 
vaiul, durerea şi iadul cel veşnic. De aceea să ne rugăm necontenit, cu 
multă atenţie şi linişte. Gândeşte -te, fiule şi pune bine în inima ta toate cele 
ce-ţi spun; leapădă grijile şi trăieşte înţelepteşte şi bine plăcut Domnului şi 
Dumnezeului tău! 

Cu aceste sfaturi, fericitul a trezit o adâncă umilinţă în inima 
tânărului, care, voind să plece, a căzut la picioarele lui, rugându-1 să-1 
binecuvânteze. La fel a făcut şi Nifon; a căzut şi el la picioarele băiatului, 
apoi 1-a binecuvântat pentru plecare. 

Tânărul acesta era fiul unui demnitar de la palat. De atunci, cea mai 
mare parte din timp şi-o petrecu împreună cu Cuviosul, care nu primise 
încă cinstea arhieriei. I-a aflat şi chilia şi adesea mergea la el, hrânindu-se 
cu dumnezeiasca sa învăţătură, mai "dulce decât mierea şi fagurul". Astfel, 
şi-a hrănit sufletul său şi, de tânăr, s-a făcut vas ales în mâinile lui 
Dumnezeu. A bineplăcut lui Dumnezeu cu faptele sale şi, când a venit 
ceasul, şi-a încredinţat sufletul în mâinile Lui şi s-a odihnit în 
dumnezeiască fericire. Iar numele acelui tânăr era Neofit. 

RUGĂCIUNEA UMILITA DE TOATA NOAPTEA 

Odată, în Sfântul şi Marele Post, ziua de luni din prima săptămâna, 
Cuviosul Nifon a petrecut-o în rugăciune, zicând aceste cuvinte: 

"Stăpâne Doamne, Dumnezeul cerului şi al pământului, al celor 
văzute şi celor nevăzute, pleacă ochii şi ia aminte la mine pierdutul şi 
păcătosul, care iarăşi stau înaintea Ta, zdrobit şi deznădăjduit de mulţimea 
păcatelor. Miluieşte, Milostive, pe cel întinat cu sufletul şi cu trupul; iart ă- 
mi nemăsurata mulţime a păcatelor pierzătoare de suflet! Nu mă lepăda din 
pricina lor, de la faţa Ta şi din ocrotirea Ta, Tu cel mare şi înfricoşat în 
toată lumea. Ci, precum ai binecuvântat pe Avraam, pe Isaac şi pe Iacov, 
binecuvântează-mă şi pe mine, Atotputernice! Sfinţeşte -mi sufletul şi 
trupul, mintea şi inima, buzele, ochii şi urechile, curăţind toate simţurile 
mele, de mulţimea gândurilor celor rele. 

O, Doamne, Dumnezeul sfinţitelor Puteri, ale încep ătoriilor şi 
Stăpâniilor, care înconjoară sfinţitul Tău tron şi Te laudă şi Te slăvesc 
neîncetat; nu mă trece cu vederea, deşi sunt cu totul pătimaş şi împuţit. Nu 
mă părăsi, Doamne, pe mine nimicul şi trândavul, ci ajută-mă ca un mult 
milostiv ce eşti. Tu, Doamne, Care ai însoţit pe Iacov în Egipt, care ai 
izbăvit pe robul Tău Iosif de ura fraţilor săi şi de pornirea păcătoasă a 
egiptencei şi l-ai făcut împărat în Egipt, fă-mă şi pe mine împărat peste 
toată întinăciunea trupului şi a duhului. Mântuieşte -mă de păcatul 
desfrânării şi de toate patimile cele murdare şi spurcate! 

Auzi-mă, Sfinte, Cel Preaînalt, Tu, Care ai slăvit preadulcele Tău 
nume în faţa robului Tău Iov, fă-mă să slăvesc şi eu puterea împărăţiei 
Tale, Bunule. Tu Care prin Moise ai mântuit pe poporul israelitean din 
robia Egiptului şi l-ai povăţuit prin stâlp de foc şi prin nor în pământul 
făgăduinţei, Tu eşti acelaşi şi acum. Doamne, Dumnezeule a toate, tinde 
mâna Ta cea tare dintru înălţimea Ta cea sfântă şi mă binecuvântează, 
Hristoase şi Mântuitorul meu, viaţa şi lumina mea; veseleşte -mă cu 
dumnezeiască Ta dragoste, trimite pe purtătorul de lumină Duhul Tău cel 
Sfânt şi Mângâietorul Dumnezeu şi mă binecuvântează. Şi, toate păcatele 
pe care le-am făcut, mici sau mari, de voie sau fără de voie, ca un 
Dumnezeu bun, iartă-le şi şterge -le. 

Milostiveşte-Te, miluieşte, îndură-Te, lasă şi şterge toate 
fărădelegile mele. Afundă patimile mele în marea acestei vieţi zadarnice şi 
mă povăţuieşte spre nepătimire ca într-un alt pământ al făgăduinţei, în viaţa 
cea veşnică. în locul stâlpului de foc, luminează-mă cu Duhul Tău cel 
Sfânt; în loc de nor, luminează-mi inima cu razele Dumnezeirii Tale şi în 
loc de Moise, însuţi Tu, Unule -Născut, Fiule şi Cuvântule al lui Dumnezeu, 

du-mă în măreţul palat de sus al frumuseţilor şi tainelor şi m ă mântuieşte de 
gheena focului, Iubitorule de oameni şi Preamilostivul meu ocrotitor. 

Doamne, Dumnezeul puterilor, Tu, Care ai primit sângele 
proorocului Tău Zaharia ca o sfântă jertfă, primeşte şi cuvintele ticăloasei 
mele inimi în jerfelnicul Tău cel înţelegător şi fără de sânge. Luminează- 
mă, străluceşte-mă, înmiresmează-mă şi fă-mă nepătimitor. Tu, care ai 
trimis pe Sfinţii Tăi Apostoli în toată lumea zicându-le: Mergând, învăţaţi 
toate neamurile, botezându-le în numele Tatălui şi al Fiului şi al Sfântului 
Duh, Tu Doamne, cu rugăciunile lor, înţelepţeşte, sfinţeşte, înmoaie, 
îndulceşte împietritul meu suflet, care necontenit suferă de mulţimea 
fărădelegilor. 

Tu, care ai rânduit pe Sfântul Petru corifeu al Sfinţilor Apostoli şi 
purtător de chei al împărăţiei cerurilor, deschide-mi şi mie, cu rugăciunile 
lui, uşa milostivirii Tale. Intăreşte-mă pe piatra cea neclătită a poruncilor 
Tale, pe piatra care Tu eşti, Hristoase Dumnezeul şi Mântuitorul meu. C ăci, 
zice: au băut din piatra cea duhovnicească ce urma, adică piatra Care este 
Hristos. Pe această piatră, întăreşte-mă, Doamne, ca să nu mă clătească 
vicleanul balaur, pe mine robul Tău, care îţi cântă: Sfânt eşti Doamne şi pe 
Tine te lauda toate puterile cereşti. 

Tu, Hristoase Dumnezeul meu, Care ai făcut pe Pavel dulce şi 
curgător de miere, învăţător al lumii, fă-mă şi pe mine, cu rugăciunile lui, 
luminat grăitor de Dumnezeu, plăcut şi împodobit cu înţelepciune, 
înnoieşte-mă cu Duhul Tău cel Sfânt şi mă fă ca şi pe Pavel, vas ales, de 
preţ şi afierosit Dumnezeirii Tale. 

Preaslăvite şi înfricoşate, Doamne, auzi-mă şi pe mine ticălosul şi 
păcătosul, Iisuse preacurate Fiul Tatălui, Tu, care ai dat lui Moise tablele 
cele scrise de Dumnezeu, adeverind taina rugului, fă să sufle şi în mine 
Duhul Tău cel Sfânt şi să mă arate deplin duhovnicesc "plin de har şi de 
adevăr" de înţelepciune şi de cunoştinţă de Dumnezeu. 

Tu, Care ai dat lui Iisus al lui Navi trâmbiţele cu care ai dărâmat 
zidurile Ierihonului, dăruieşte-mi şi mie cu îmbelşugare înţelepciunea Ta, 
ca să mă hrănească duhovniceşte şi trupeşte şi să biruiesc pe viclenii 
diavoli şi să-i zdrobesc ca pe "vasele olarului". 

Tu, Care eşti Preot în veac după rânduială lui Melchisedec, pentru 
rugăciunile acestui fericit bărbat, fă-mă următor al pildei lui, încât, precum 
Tu ai fost veşnicului Tată "ascultător până la moarte şi moarte pe Cruce", 
aşa să mă fac şi eu de bună voie ascultător poruncilor Tale până la moarte. 

Tu, Care ai luat pe calea văzduhului pe Proorocul Ilie cu car de foc, 
ia-mă şi pe mine, Dătătorule de viaţa, pe focul bunăvoinţei Tale. Tu, Care 
ai dăruit lui Elisei îndoit harului lui Ilie, dăruieşte-mi şi mie acest har. Tu, 
Care ai izbăvit pe Proorocul Ieremia din groapă cu noroi, izbăveşte-mă şi 
pe mine, Iisuse, Hristoase, din noroiul dezmăţului şi al zădărniciei. 

Tu, Care ai aprins focul dragostei Tale în toate simţurile lui David, 
facându-1 să ardă fericitul, de sfântul Tău nume, mă rog necuprinsei Tale 
Dumnezeiri, Iubitorule de oameni, arde şi inima mea şi m ăruntaiele mele şi 
aprinde de dorul Tău toată fiinţa mea, încât, ars de focul Mângâietorului, 
să-ţi cânt, Atotvăzătorule, Care cercetezi inimile şi rărunchii. S-a aprins 
inima mea înăuntrul meu şi în cugetul meu s-a aprins foc. Adică acel 
dumnezeiesc foc, Mângâietorul Dumnezeu, Duhul Adevărului. Tu, Care ai 
arătat pe Proorocul Isaia, trâmbiţă tunătoare cu mare glas, fă-mă şi pe mine 
trâmbiţă, care să trâmbiţeze cu tărie tainele iubirii Tale. 

Tu, Care încununezi, cinsteşti, sfinţeşti cetele proorocilor, ale 
apostolilor şi ale tuturor sfinţilor Tăi, mântuieşte cu rugăciunile lor, pe tot 
sufletul creştinesc şi mai ales, ajută la toţi monahii care se afla în ispită. 
Odihneşte pe toţi care vin la Tine din această viaţa trecătoare. Uşurează, 
Doamne şi greutatea celor care nu Te-au cunoscut şi dă vreme de pocăinţă 
celor desfrânaţi şi îngâmfaţi, dintre care cel dintâi sunt eu, ticălosul şi 
necuratul. 

Binevoieşte faţă de toţi, pe toţi miluieşte-i, fie-Ţi milă de toţi, ca toţi 
să te cunoască, Adevăratul Dumnezeu, Hristos, Puterea lui Dumnezeu şi 
înţelepciunea lui Dumnezeu. Pentru ca prin gurile tuturor s ă se slăvească 
Preacinstitul şi de mare cuviinţă Numele Tău, al Tatălui, al Fiului şi al 
Sfântului Duh, acum şi pururea şi în vecii vecilor. Amin! 



POTRIVNICE OŞTI 

Când a sfârşit rugăciunea, Nifon a auzit un glas care i-a zis: 
"Intoarce-te înapoi spre apus!" S-a întors imediat şi a văzut o adunare mare 
de negri. Unul din ei de o înălţime uriaşă şi foarte întunecat la chip, a 
început să numere în grabă oştirea lui şi să o aşeze după felul păcatelor. 
Apoi a dat poruncă căpeteniilor de oştire să înceapă războiul cu curaj şi 
măiestrie, zicându-le: "Puterea mea va fi cu voi; să vă uitaţi la mine şi să nu 
va temeţi!" 

Intre timp au venit din iad şi alţi diavoli, care aduceau arme şi 
uniforme deosebite pentru fiecare. Numărul culorilor şi planurilor erau de 
365, deoarece precum se zice, atâtea sunt în general patimile şi păcatele cu 
care, noi ticăloşii oameni, supărăm pe Iubitorul de oameni, Dumnezeu. 

După ce duhurile cele rele au luat armele şi s-au pregătit, a început 
balaurul să dea fiecărei cete sfaturi vrăjitoreşti pentru diferitele patimi. 
Apoi i-a trimis la bisericile creştineşti din toată lumea. Iar când a trimis o 
ceata către Bizanţ, s-a arătat foarte tulburat. 

"N-am nici o putere acolo, a şoptit el deznădăjduit, deoarece 
Doamna Bizanţului (Maica Domnului) ocroteşte oraşul ei, nu -l părăseşte 

nici o clipa şi-1 păzeşte ea însăşi. De aceea nazarinenii se îmbărbătează, mai 
ales cei viteji şi nu lasă diavolii mei să se apropie. Apoi răcnind înfricoşat, 
a numărat treizeci de mii de draci şi i-a trimis împotriva Bizanţului. 

Nifon, cu faţa spre apus, cum am zis, a văzut toate acestea şi a 
suspinat, văzând uneltirile viclenilor diavoli. Atunci a auzit iarăşi acelaşi 
glas, zicându-i: 

"Intoarce-te acum, Nifone, spre răsărit!" Şi întorcându-se, a văzut un 
câmp scăldat de lumină şi având o întindere nemărginită. Pe el se vedea o 
mulţime, mult mai mare, ca a acelor negri, de îngeri albi, luminoşi şi 
frumoşi la vedere, aşezaţi în mii şi mii de cete. Intre ei, cineva preafrumos 
şi măreţ la vedere, pregătea acele nevăzute oşti, cum să lupte şi să apere pe 
creştini. Apoi a trimis câte două cete în fiecare latură a Bisericii. După ce a 
trimis în toate părţile ostile sale, acel preafrumos înger s-a înălţat la ceruri. 
Atunci Cuviosul Nifon şi-a revenit în sine din vedenie. Era uimit şi a zis, 
dând din cap: 

"O, câte ajutoare ne trimite Iubitorul de oameni, Dumnezeu şi noi nu 
ştim! Iată şi împreună luptători din cer ne trimite, iar noi ticăloşii, suntem 
neglijenţi şi trândavi. 

Apoi, lăcrimând, s-a rugat: 

"Preasfmte Părinte, Dătătorule de viaţa Doamne, dă-ne putere tuturor 
împotriva duhurilor necurate, pe care, acum, eu însumi le -am văzut. Pentru 
ca, prin puterea şi cu ajutorul Tău, să-i zdrobim şi să ne arătăm biruitori 
împotriva duhurilor necurate. Apoi să primim luminoasa cunună din mâna 
Ta, Stăpâne Sfinte, întreit Sfinte, Tată, Fiu şi Duh Sfânt şi, să dănţuim cu 
prăznuire împreună cu îngerii Tăi, în jurul înfricoşatului Tău Tron." 



CONVORBIRE CU SINE ÎNSUŞI 

Lacrimi curgeau iarăşi din ochii lui, pentru că se temea să nu-şi 
piardă sufletul din vreo sminteală a celor ce lucrează fărădelegea. Aceasta îi 
era neîncetata grijă: cugetarea la vicleniile diavolilor şi alipirea necontenită 
de Dumnezeu. 

De aceea, deşi Domnul îi descoperise taine multe şi mai presus de 
fire, deşi îl socotea prieten al Său iubit: Nu se va atinge de piatră piciorul 
tău şi, peste aspidă şi vasilisc vei călca, peste leu şi peste balaur, cu toate 
acestea el nu se îngâmfa, pentru că se temea de gheena focului şi de 
răutatea duhurilor celor viclene. Această aşezare a sa, s-a întărit şi mai mult 
în următoarea împrejurare: 

Intr-o zi, cum stătea în chilia sa şi cugeta la cuvântul lui Dumnezeu, 
a fost înştiinţat de moartea unui cunoscut al s ău. Nefericitul acela murise pe 
drum, pe când se întorcea de la ferma sa. Indat acea aflat de aceasta, Nifon 

a început a plânge şi a se tângui pentru el, pentru c ă îl ştia ca trăise în păcat 
şi, tot în păcat murise. De acest lucru, sfântul s-a întristat adânc şi, 
tulburându-se, a zis: 

"Te jur suflete al meu, să umbli cu grijă înaintea Dumnezeului 
cerului şi al pământului! Umblă cu pricepere în această viaţă şi tu, răule 
trup! Vă rog să daţi binelui toată întâietatea! Altfel, vă voi chinui 
îngrozitor. Şi tu, ticăloase, Nifone, vezi cum umbli! Ia aminte, ticălosule, să 
nu te rătăceşti şi să nu te pierzi! Dispreţuieşte cele prezente, căci nu avem 
nimic aici! Toate sunt străine, toate stricăcioase, toate înşelătoare; vis şi 
umbră, fum şi cenuşă. Ce-mi va folosi lumea şi cele din lume? Nu uita că 
bogăţia este gunoi şi slava, putoare. Ştii ca bunurile lumeşti sunt lanţuri, 
mreje şi funii care înlănţuie sufletul! Fugi şi de mândrie; să nu zici 
niciodată că ai făcut vreun bine! 

Să ştii bine, că nu ne putem mântui fără negrăită milă a lui 
Dumnezeu! Imbracă-te în făptura cea nouă, ticăloase suflete; adică 
rugăciunea necontenită şi dragoste nefăţarnică! Judecă-te pe sine -ţi 
necontenit şi te smereşte! Gândeşte -te că cincizeci de ani ai stat cufundat în 
iadul păcatului şi te aşteaptă veşnicul vai! Iar dacă abia drepţii se 
mântuiesc, noi păcătoşii ce vom face? 

Iată vine moartea şi ne ia să ne arunce în foc! Să alergăm fără zăbavă 
la pocăinţa! Jalnică şi înfricoşată stare ne aşteaptă, ticăloase suflete şi nici 
nu ne grijim deloc. Luptă-te, fă ce poţi! Precum vezi, viaţa trece ca fulgerul 
şi judecată se pregăteşte. Ca să nu fii osândit smereşte-te, suflete al meu, fă 
binele din răsputeri! Multe bunătăţi ni s-au pregătit în ceruri, dacă ne facem 
cu grija călătoria noastră pământească. Să mergem deci pe calea lui Hristos 
cea sfântă şi fericită! 

Vezi, sfârşitul este aproape şi îngerii lui Dumnezeu sunt gata să ne ia 
în negrăită bucurie, dacă facem lucrurile lui Dumnezeu! Şi apoi, împărăţia 
cea fără de sfârşit, cununi strălucitoare, veşminte luminoase, palate 
dumnezeieşti şi bucuria drepţilor. Atunci ne vom bucura de bog ăţia Tatălui, 
de frumuseţea Fiului şi de mireasmă Duhului Sfânt. Şi astfel, cinstiţi şi 
slăviţi vom prăznui în palatele lui Hristos. Acestea să le ai în minte, suflete 
al meu şi să faci binele ca să guşti bucuria şi fericirea în sălaşurile cele 
veşnice ale lui Dumnezeu!" 

Zicând acestea întru sine, Cuviosul, cu lacrimi, s-a hotărât ca de 
atunci să pomenească în rugăciunile sale pe prietenul său care murise subit, 
pentru ca iubitorul de oameni Dumnezeu, să-i fie milostiv ticălosului său 
suflet. 

NENOROCIRILE ŞI PRUNCII NEVINOVAŢI 

In acea vreme s-a abătut o groaznica moarte pe pământ. Mureau 
oamenii subit şi părăseau jalnic aceasta viaţa. Atunci, un prieten al 
Cuviosului, cu numele Grigorie, 1-a întrebat: 

- Spune-mi, părinte, de ce ne-a venit acest rău? Lămureşte-1 te rog! 

- Precum ştii, a răspuns Cuviosul, facem multe păcate şi amărâm pe 
iubitorul de oameni Dumnezeul nostru, călcând poruncile Lui. De aceea 
ne-a trimis această coasă, ca să ne cosească. Deoarece este scris că 
neascultarea moarte lucrează. Ieri am văzut un bărbat înfricoşat, 
ameninţând pământul şi zicând: 

"Voi nimici pe toţi nelegiuiţii p amantului, pe lacomi, pe toţi beţivii, 
pe iubitorii de arginţi, pe cămătari şi mai ales pe cei ce zac în păcatele 
sodomiceşti". Şi câte alte lucruri mai grele a spus, nici nu pot să ţi le spun. 
Ne-a ameninţat, că are să ne cosească cu coasa şi să ne taie cu sabia, pentru 
că nu avem pocăinţă şi nici urmă de îndreptare. II ruga cu căldură şi 
preaslăvita Sa Maică şi un episcop bătrân, dar El nu voia să-i asculte, 
zicându-le: 

"Nu cumva, voi sunteţi mai milostivi ca Mine? Sau poate suferiţi mai 
mult? Dar vedeţi că aproape toţi s-au abătut de la legea dumnezeiască şi 
nimeni nu o mai tine!" 

- Astfel, fiule Grigore, a adăugat Cuviosul, pe mulţi i-a lovit teribila 
boală, pentru că este scris: I-ai doborât din pricina stricăciunii lor; iar 
pentru cei sănătoşi în virtute, zice: A vindecat pe cei cu inima zdrobită. 
Deci, dacă pe Pavel, marele luminător, nu 1-a cruţat Dumnezeu, ci a 
îngăduit ca îngerul satanei să-1 îmboldească ca să nu se înalţe, pentru 
mulţimea descoperirilor de care se învrednicise, cum să nu îngăduie 
diavolului să ne chinuie cu boală, pe noi păcătoşii, pentru ca să ne înveţe să 
fim smeriţi? Nu-i destul că suntem păcătoşi, dar ne mai şi mândrim! Pentru 
aceştia zice, în alt loc, Scriptura: Că tot cel ce se înălţa între oameni este 
urâciune înaintea lui Dumnezeu! 

Atunci, Grigore a întrebat iarăşi: 

- Dar, aceasta ce mai este, preacuvioase? Că am văzut mulţime de 
prunci zăcând şi chinuiţi de boli grele? Oare ce mândrie şi ce păcate au 
nevinovaţii prunci, că s-a abătut pedeapsa asupra lor? Cum se înţelege acest 
lucru la prunci? 

- Pentru că s-au înmulţit fărădelegile părinţilor, se pedepsesc copiii 
lor, pentru ca astfel ei să-şi vadă păcatele şi să se pocăiască. 

- Da, a zis iarăşi Grigore, dar de ce este scris: Unul pentru păcatele 
altuia, dar pe drept nu vei lua? 

- Ascultă, fiule, aici nu se poate să fie chinuiţi copiii din cauza 
părinţilor lor, dar în viaţa viitoare vor avea cununi şi slavă veşnică; 
deoarece judecata lui Dumnezeu va fi potrivită cu faptele fiecăruia. Vezi de 
altfel, ca păcătuiesc oamenii şi Dumnezeu pierde viile şi ogoarele lor şi, 
dacă nu se pocăiesc, pierde şi animalele lor. Dacă nici aşa nu se întorc, 
loveşte pe slugile lor, dacă le au. Şi dacă nu îşi înţeleg greşeala lor, omoară 
pe copiii lor, care nu au greşit cu nimic. Copiii, pentru nevinovăţia lor merg 
la bucuria veşnică, iar părinţii suferă pentru pierderea copiiilor lor. Este un 
fel de îmboldire pentru oamenii care zac copleşiţi de grijile vieţii şi în tot 
felul de păcate. 

Pentru că astfel îşi vor da seama că sunt păcătoşi şi vor alerga la 
pocăinţa, prin spovedanie; pentru că se află mulţi înglodaţi în păcate şi, 
totuşi, nici nu se gândesc la păcatele lor. Se grijesc numai de cele 
pământeşti, iar de sufletul lor nici nu -şi amintesc. De aceea loveşte 
Dumnezeu pe mulţi nevinovaţi, dar îi încununeaz ă pentru aceste lovituri, ca 
să trezească pe ceilalţi. 

Dacă nici aşa nu se pocăiesc, vor rămâne fără răspuns în ziua 
judecăţii, în faţa a milioane de îngeri şi de sfinţi şi în faţa nemitarnicului 
Judecător, a Domnului nostru Iisus Hristos. 

Grigore s-a minunat de răspunsul înţelept pe care Sfântul i 1-a dat la 
nedumerirea lui. Apoi a zis: 

- Pe mulţi am auzit filosofând pe această temă, însă nimeni nu a 
putut limpezi şi să dea o lămurire dreaptă. într-adevăr, cinstite părinte, a zis 
către Cuviosul, Duhul lui Dumnezeu a vorbit prin gura voastră. Iar sfântul 
i-a răspuns cu smerenie. 

- Dumnezeu, fiule, voind să nu te mâhnească pentru buna ta 
întrebare, m-a luminat ca să-ţi spun aceasta. Nu din pricina desăvârşirii 
mele, ci pentru viaţa ta cea virtuoasă. 

- Cu dreptate eşti numit Nifone, iubit rob al lui Dumnezeu, a zis 
iarăşi mirat Grigore, căci având minte paşnică şi înălţă, primeşti luminările 
Sfântului Duh şi, celor ce se ticăloşesc în întunericul necunoştintei, le 
dăruieşti. Ci, te rog spune-mi şi aceasta: Cum se face că în vremea noastră 
s-au înmulţit aşa de mult sfinţii în toată lumea? Mulţi strălucesc ca soarele 
în vremea din urma. In primul rând Antonie, Macarie, Simeon, Pavel cel 
simplu şi mulţi alţii, pe care îi ştie Domnul; şi privirea Lui se odihneşte 
peste ei. Cum se face ca aceştia au devenit aşa de mari? 

- Până la sfârşitul lumii, fiule, nu vor lipsi drepţii Domnului 
Dumnezeu, după cum nici lucrătorii satanei nu vor lipsi. In zilele cele mai 
de pe urma însă, adevăraţii slujitori ai lui Hristos se vor ascunde de oameni. 
Şi chiar dacă nu vor face semne şi minuni ca astăzi, vor călători necontenit 
pe calea cea strâmtă, cu toată smerenia. Aceştia vor fi în împărăţia lui 
Dumnezeu mai mari decât părinţii făcători de minuni. In vremea lor nu va 

mai fi cineva care să facă semne minunate, deoarece, chiar, văzându-1, nu 
vor vrea să se înţelepţească în luptele duhovniceşti. In primul rând, cei ce 
vor şedea pe scaunele bisericeşti din toată lumea, vor fi cu totul străini şi 
nici idee nu vor avea despre virtute. Dar şi întâistătătorii monahilor vor fi la 
fel. Vor fi robii pântecelui şi ai slavei deşarte, încât vor fi mai degrabă 
sminteală pentru oameni decât pildă de virtute, deoarece virtutea va lâncezi. 
Va domni peste tot iubirea de argint, dar vai de monahii care se vor desfăta 
cu banii. Căci aceştia vor fi urâciune înaintea lui Dumnezeu şi nu vor vedea 
faţa Domnului. Monahii şi mirenii vor da bani cu camătă şi nu vor vrea să-i 
înmulţească în Dumnezeu, prin milostenie la săraci. De aceea, dacă nu se 
lasă de această lăcomie, vor fi aruncaţi în tartar şi în muncile iadului. Deci 
atunci, cum am zis mai înainte, cei mai mulţi se vor rătăci din neştiinţă pe 
calea cea largă a pierzării. 

- Vezi, fiule, ca un flecar ce sunt, ţi -am spus o mulţime de lucruri. 
Ci iartă-mă pe mine, ticălosul şi nevrednicul şi nu înceta a te ruga pentru 
mine întinatul, care mi-am irosit tinereţea şi bătrâneţea într-un noian de 
rele. 

Grigorie, însă, minunându-se de smerenia Cuviosului, a căzut la 
picioarele lui, cerând ca el să se roage pentru dânsul. Pentru ca şi el era un 
om credincios, milostiv, cu multă dragoste, înţelept şi, ideosebi, era iubitor 
de monahi. Iubea foarte mult pe Cuviosul, faţă de care avea un respect 
nemărginit. Ii semăna în linişte şi în blândeţe, în simplitate şi în iubirea de 
străini, în smerenie şi în general, în toate. Astfel, nevoindu-se cu pricepere, 
a sporit cu adevărat şi în harul lui Hristos, crescând din slavă în slavă. 



CONVORBIREA CU UN DEMNITAR 

Intr-o zi, pe când fericitul Nifon se liniştea în chilia lui, a venit la el 
un demnitar care i-a zis: 

- Am venit, părinte, ca să iau oarecare folos de la sfinţia ta. Pentru ca 
mult se întristează sufletul meu de un gând, care nu ştiu de unde vine. 

- Satana, te-a înşelat, i-a răspuns Cuviosul, ţi-a spus că nu o să 
primeşti nici o plată de la Dumnezeu pentru copiii pe care i-ai botezat. Şi, 
totuşi, este fericit cel care botează copii! Zice Domnul în Evanghelie: Cel 
ce vă primeşte pe voi, pe Mine mă primeşte şi luând un copil în braţe, le -a 
zis lor: cine primeşte acest copil în numele Meu, pe Mine mă primeşte şi 
cine mă primeşte pe Mine, primeşte pe Cel ce M-a trimis pe Mine. Cine 
este, deci, mai fericit decât tine, care, prin copii, primeşti pe Hristos şi, prin 
Hristos, pe Tatăl ceresc? Mergi, fiule şi fă binele ca şi până acum. Căci 
lucrul tău este bineplăcut înaintea lui Dumnezeu. 

Să ştii că toţi copiii pe care îi primeşti din cristelniţă, la a doua 
venire, vor merge înaintea sufletului tău până la porţile Raiului. Acest lucru 
va fi mare cinste pentru tine şi mare ruşine pentru duhurile răutăţii din 
văzduh. îngeri purtând făclii, la număr cu numărul copiilor pe care îi 
botezi, te vor conduce până la tronul lui Dumnezeu şi de acolo până la locul 
odihnei tale. Te vor cinsti, adică, în acelaşi chip precum şi tu, prin copiii 
botezaţi, ai primit şi ai cinstit pe Hristos. Cristelniţa este ca o altă fecioară, 
care ţine pe Hristos în braţele sale. Deci, fă-te şi tu Simeon, ca să primeşti 
pe Dumnezeiescul Prunc sub chipul pruncilor nou luminaţi! 

Omul a rămas uimit de înainte -vederea Cuviosului. înainte de a-şi 
spune el gândul, i 1-a arătat. După ce şi-a venit în fire străinul, a zis din nou 
către Sfântul: 

- Te rog, părinte, de vreme ce-mi cunoşti toată viaţa mea lăuntrică, 
spune-mi de unde a venit acest gând spurcat, de la mine sau din altă parte? 

- De la diavolul s-a născut, fiule, i-a răspuns Cuviosul şi a venit ca 
să-ţi tulbure gândul tău cel bun. Ci bine ai făcut că l-ai descoperit înainte de 
a-ţi intra în inima şi a deveni mai greu de dezrădăcinat. într-adevăr, omul 
are şi gânduri bune, dar şi mincinoase. Deci, dacă omul îşi cercetează 
gândurile care întră şi ies din mintea lui, poate deosebi pe cele care le 
seamănă vrăjmaşul şi să le izgonească. Dar dacă mintea omului se întunecă 
de grijile şi plăcerile vieţii, atunci va fi inclinat spre rău şi nu va putea 
deosebi piatra de pâine. Un astfel de om nu se gândeşte niciodată cum sunt 
faptele lui, nici nu înţelege dacă face binele sau răul. Diavolul îi ţine mintea 
întunecată ca să nu poată deosebi dulcele de amar, ci îi amestecă pelin cu 
miere. Şi cine poate mânca o astfel de amestecătură? 

Atunci vizitatorul a întrebat din nou: 

- Dacă aşa stau lucrurile, părinte, atunci cine se poate mântui? 

- Noi singuri, este cu neputinţă, a răspuns Cuviosul. Dar Dumnezeu 
poate face totul pentru mântuirea noastră. Mulţi oameni dau daruri şi 
onoruri împăratului pământesc şi dobândesc ceea ce cer ei. Pe alţii, însă, 
chiar dacă nu-i dau nimic, împăratul îi ajuta şi-i miluieşte cu bună 
bunăvoinţă. Tot aşa şi Dumnezeu, pe unii îi slăveşte pentru faptele lor, pe 
alţii îi miluieşte pentru pocăinţa lor adâncă, iar de alţii se milostiveşte 
pentru rugăciunile sfinţilor Săi; pe unii îi încearcă aici, iar în lumea cealaltă 
le dăruieşte veşnicele bunătăţi, dacă primesc cu răbdare încercările. 

- Mai spune -mi, Părinte, a întrebat din nou străinul, cum unii care îşi 
macină trupul cu înfrânarea, sunt totuşi stăpâniţi de patimi, de mânie, de 
duşmănie, de ţinerea de minte a răului, de invidie şi ceea ce este mai rău 
decât toate, de nemilostivire şi desfrâu? şi dimpotriv ă, sunt mulţi virtuoşi, 
care mănâncă de toate şi beau vin şi cu toate acestea nu găseşti la ei urmă 
de păcat. Cum se întâmplă aceasta? 



92 



Viaţa şi învăţăturile Sfântului Ierarh Nifon 

- Precum mi se pare, a zis Cuviosul, cei care postesc mult şi nu se 
folosesc deloc, din pricina limbii nu se folosesc, pentru c ă cel ce nu are frâu 
la limbă, chiar dacă posteşte toată vremea, cu nimic nu se foloseşte. Te 
porneşte diavolul să te mânii? Nu vorbi deloc şi aşa îţi vei stăpâni patima. 
Sau te împinge la invidie? Nu osândi şi biruieşti răul. Pentru că în chip 
firesc, osândirea altuia este rodul invidiei. Şi iarăşi, dacă vicleanul aprinde 
pe creştin la desfrânare, să nu-şi deschidă gura ca să vorbească cu femeie, 
să se înfrâneze de la mâncare şi de la băutură şi, sigur, îl va ruşina. Să mai 
ia şi un băţ şi să se lovească pe sine şi durerea va izgoni lupta. E mai bine 
să pierzi unul din mădularele tale, decât întreg trupul să-ţi fie aruncat în 
gheena focului! 

Dacă cineva te injură sau îţi face alt rău, adu-ţi aminte ca şi pe 
Hristos, Fiul lui Dumnezeu, L-au scuipat, L-au lovit cu trestia şi L-au 
batjocorit oamenii cei păcătoşi. Şi atunci, gândeşte -te că tu nu eşti vrednic 
nici să trăieşti. Deci nu lua aminte la cel ce te înjură. 

Dacă vreun sărac îti cere ceva din bunurile stricioase ale lumii, de 
care ai nevoie, nu te zgârci să nu i le dai, ca să nu te lipseşti de bunătăţile 
cele nemuritoare şi veşnice, pe care ochiul nu le -a văzut, urechea nu le-a 
auzit şi la inima omului nu s-au suit. 

Dacă vicleanul vrăjmaş îţi aduce slavă deşartă, egoism, sau 
îngâmfare, aruncă-ţi ochii la popoarele vechi şi vei zice: care îngâmfaţi au 
prosperat vreodată? Toţi care au fost împotriva lui Dumnezeu au pierit. 
Căci zice: Domnul sta împotrivă celor mândri şi celor smeriţi le dă har şi în 
alt loc: "şi-a pus necredinciosul numele şi cunoştinţa sa mai sus de nori şi a 
căzut în vaiul şi în chinurile din adâncurile iadului." Aceste cuvinte s ă le 
şopteşti necontenit în sufletul Tău şi vei rămâne smerit. 

Dacă "mistreţul sălbatic", adică pântecele, îşi deschide pofta la 
mâncăruri îmbelşugate, mergi la closet ca să înţelegi putoarea lor. 

In ce priveşte virtuoşii, care mănâncă de toate şi beau vin, fii cu 
multă luare aminte fiule, oamenii evlaviosi la care vezi acestea sunt ostaşi 
încercaţi. Au biruit păcatele şi patimile şi acum sunt stăpâni pe ei înşişi şi 
au primit harul nepătimirii. Şi trebuie să ştii că darurile lui Dumnezeu sunt 
statornice. De aceea cei ce le au, chiar dacă mănâncă şi beau, toate le fac 
fără patimă. Deoarece, după ce mai înainte s-au înfrânat şi s-au luptat, 
acum sunt îmbrăcaţi cu armura lui Dumnezeu şi nu-i mai poate birui 
cineva. 

Postul este puternică arma pentru sufletul, dar trebuie şi rugăciune 
necontenită, linişte şi tăcere. Apoi, toate acestea au nevoie de cugetare 
duhovnicească: dacă nu ar fi legea Ta gândirea mea, atunci aş fi pierit întru 
smerenia mea. 

Mergi, deci, fiule şi luptă-te ca să iei harul nepătimirii cu înfrânarea. 
In această stare, chiar dacă mănânci şi bei, te afli afară de patimi. Să mai 

ştii apoi că, cuvioşii fac acestea numai în faţa altora, căci când sunt singuri, 
ţin rânduială evlaviei şi în chiliile lor completează postul pe care l-au 
dezlegat faţă de oameni. 



EXISTA ÎNVIEREA MORŢILOR 

Aceste sfaturi au făcut pe om să se mire, ca şi cum nu ar mai fi auzit 
niciodată astfel de învăţătură. De aceea a zis iarăşi către Cuvios: 

- V-aş mai întreba şi altceva pe Sfinţia voastră, dar mă tem să nu va 
obosesc. 

- Nu, fiule, nu-i oboseală. întreabă ce vrei! 

- Am auzit doi oameni cerându-se cu privire la învierea morţilor. 
Unul susţinea că morţii cei din veac vor învia cândva şi va primi fiecare 
după faptele lui; celălalt zicea că nu este aşa, pentru că proorocul a zis: 
"Morţii nu vor vedea viaţa şi nici doctorii nu vor învia". Cu această părere 
contrazicea pe celălalt care credea împotrivă. De atunci, acest gând a 
progresat, până să mă facă să cred ca nu este învierea morţilor. Deci, spune - 
mi ceva, robule al lui Dumnezeu, ca să mă întăreşti în credinţă şi să nu mă 
mai chinui. 

- Dar vei crede îndată ceea ce vei auzi? 1-a mustrat Sfântul. Ascultă, 
fiule, pe acelaşi prooroc care zice în altă parte, "morţii vor învia şi cei din 
mormânturi se vor scula şi se vor bucura cei de pe pământ". Crezi acestea? 

- Cred, Părinte, orice mi-ai spune, a răspuns omul, de vreme ce am 
înţeles acum ca eşti prooroc care cunoşti gândurile oamenilor. 

- Dar dacă este aşa, a răspuns Sfântul, tu cu un cuvânt dărâmi ceea ce 
zideşte altul... 

Fiindcă nu ştiu bine învăţătura Sfintei Scripturi, a răspuns acela, cred 
ceea ce aud. Totuşi, răspunde-mi, robule al lui Dumnezeu, cum zice 
proorocul că "morţii nu vor vedea viaţa", iar dincoace zice "vor învia cei 
morţi". Acest lucru m-a pus iarăşi în nedumerire. 

- Ai puţină răbdare, fiule, şi Domnul îţi va răspunde. Sigur, "morţii 
vor învia". Aceasta trebuie să crezi. Iar când zice că "morţii nu vor vedea 
viaţa", trebuie să înţelegi pe morţii sufleteşti, pe păcătoşii care se închina la 
materie, deoarece Hristos este viata. Deci, ce fel de viata să vadă la învierea 
morţilor necredincioşii care nu vor învia pentru paradis, ci pentru focul cel 
veşnicie? 

Aşadar, acum, după ce ai primit răspuns, crede că la sfârşitul lumii 
va fi şi învierea morţilor. De aceea, vai de omul care nu crede acestea. 

- Dar cum, Părinte, trupul acesta care s-a prefăcut în ţărână, poate să 
se refacă în ceva întreg? Am nevoie şi pentru aceasta de o explicaţie! 

- Se vede ca eşti interesat. Dar să te liniştesc şi despre acest lucru. 
Gândeşte-te la o viţa de vie cu frunziş bogat şi cu rod, cât este de frumoas ă. 
Când însă i se culeg strugurii, rămân numai frunzele care încet, încet, cad şi 
ele şi rămâne goală. O tulpină urâtă, a cărei frumuseţe de ieri a căzut în 
pământ şi a putrezit. Ce se întâmplă apoi? Toată iarna este uscată; semăna 
cu mortul. Vine apoi şi timpul ei; o taie, o îngrijeşte şi în chip tainic via 
aceasta care este uscată şi goală, se îmbracă din nou cu frumuseţe. Cresc 
lăstari şi frunze noi şi se împodobeşte toată şi, încet, încet iar produce 
struguri. Şi aşa, până în iulie, devine cum era şi mai înainte. 

Explică deci tu, cine a făcut toate acestea şi cu ce putere? Spune -mi, 
cum din lemnul uscat iese strugurul gustos, care are şi must dulce, pe când 
planta şi funzele ei au gust acru? Explică-mi cum se întâmplă aceasta şi cu 
ce putere! învăţa că Cel ce îmbracă viţa cu atâta frumuseţe, care 
împodobeşte coarda uscata cu frunze şi rod, Acela poate, la a doua venire, 
să învie sănătoase şi vii trupurile morţilor. Fii, deci, fiule, de acum 
credincios, urmând învăţăturile Sfinţilor Apostoli, pentru ca să dobândeşti 
împărăţia lui Dumnezeu. 

Cu aceste învăţături s-a întărit foarte mult credinţa omului, care a 
căzut la picioarele Cuviosului zicând: 

- Cred, Părinte, toate câte m-ai învăţat cu atâta înţelepciune. Dar mă 
rog sfinţiei voastre şi stărui, să mă pomeniţi şi pe mine în neîncetatele 
voastre rugăciuni, ca să pot împlini şi eu poruncile lui Dumnezeu. 

- Este adevărat, fiule, că toţi avem datoria să ne rugăm unii pentru 
alţii, către Prea Sfântul Dumnezeu. Vai de creştinul care, nu numai pentru 
aproapele său nu se roagă, ci şi pentru sine se leneveşte. Dar chiar dacă ne 
grijim pentru sufletul nostru, iar pentru aproapele nostru suntem nep ăsători 
şi aşa ne aşteaptă pedeapsa. 

Mergi cu bine, fiule, roagă-te pentru mine şi eu pentru tine. Poate 
iubitorul de oameni Dumnezeu va ierta greşelile amândurora. Pentru că, 
fiind milostiv şi binevoitor, numai cu o mic ă rugăciune poate să mântuiască 
din nevoi făptura Sa, cum vedem aceasta lămurit în viaţa credincioşilor. 

Zicând acestea, cuviosul a binecuvântat pe fratele şi i-a dat drumul. 



CÂND DUMNEZEU ÎNTINDE CURSE 

După ce, fraţilor, am povestit cât am putut despre viaţa lui, este 
timpul să înfăţişez şi sfârşitul Preafericitului Părintelui nostru Nifon. 

Intr-o seara, şi-a făcut rugăciunea ca întotdeauna şi s-a culcat. Dar, 
numai cât a aţipit şi a visat limpede o livadă înverzită, plină de o 
nenumărată turma de oi albe. Cioban, însă, nu se vedea nicăiri. Nifon se 
minuna că oile sunt lăsate să pască singure. Era primejdios, că puteau să 

vină lupi şi să sfâşie turma. Pe când se gândea el aşa, apare un bărbat 
pleşuv pe jumătate, cu îmbrăcăminte apostolică şi, după ce a privit în faţă 
pe Cuviosul Nifon, i-a zis: "Ce stai şi te uiţi la oile împăratului?" 

- Mă uit, Părinte, a răspuns Nifon, cât sunt de frumoase şi mă mir 
cum pasc singure, fără pastor. 

- Aceste oi, precum ţi-am spus, sunt împărăteşti şi eu sunt trimis 
anume ca să te pun pe tine păstorul lor. 

- Dar eu nu sunt robul împăratului, ca să-i pasc oile, a zis nedumerit 
Nifon. Nu am idee să pasc oi şi capre. Apoi, precum vezi, sunt şi foarte 
slab, cum voi reuşi să pasc oile împăratului? 

- Eu această poruncă am primit, a stăruit acel necunoscut, să predau 
în mâinile tale aceasta turma. Lasă deci, scuzele şi ia turma în primire! 
împăratul te-a rânduit om al palatului Său. Iţi va da şi mare plată, dacă îi 
vei paşte bine oile. 

- Zicând acestea, i-a dat în mână un toiag de păstor şi după ce i-a 
predat oile şi stâna, a dispărut. 

Cuviosul s-a trezit îndată şi a căzut adânc pe gânduri. Ce vis ciudat! 
Apoi, după puţin timp, mintea i s-a luminat. "Da, acel pe care l-am văzut 
era Fericitul Pavel. Turma este poporul lui Dumnezeu, iar stâna, Biserică". 
Nelinişte puternică 1-a cuprins atunci pe Cuviosul, ca nu cumva să-1 facă 
Arhiepiscop al Constantinopolului, lucru de care se temea foarte mult. In 
acea vreme împodobea tronul capitalei, Preasfintitul Alexandru, urmaşul 
Fericitului Mitrofan, iar împărat era marele Constantin. Lacrimi au început 
să curgă din ochii Cuviosului de întristare, şi vorbea întru sine: 

"Cât m-am rugat lui Dumnezeu să nu îngăduie să iau vreo stăpânire 
sau vrednicie!... Şi aceasta se pare că se va întâmpla. Dar nu sunt eu mai 
bun decât Proorocul Iona. Mă voi scula şi voi fugi din acest oraş!" 

Fără să mai întârzie, a ieşit din chilie, lăsând-o pustie şi ne-am urcat 
într-o corabie. Timpul era prielnic şi am plecat spre Alexandria. In aceeaşi 
zi în care am ajuns, se afla adunat la Arhiepiscopul Alexandriei, Sfântul 
Alexandru, poporul oraşului Constantiana. II ruga să le hirotonească 
episcop pe cine le va arata Dumnezeu, deoarece păstorul lor, cu numele 
Hristofor, murise. 

Preacuviosul Arhiereu a ceru oamenilor puţin răgaz şi a început a se 
ruga lui Dumnezeu ca să-i arate pe cel vrednic. în seara aceea, în somn, 
vede un bărbat frumos la chip, care îi zice: 

- Pe cine te gândeşti să pui episcop la Constantiana? 

- Eu nu ştiu, de aceea mă rog lui Dumnezeu ca să mă lumineze. 

- Dumnezeu ţi-a ascultat rugăciunea şi-ţi va descoperi pe alesul Său, 
care până acum era neştiut. Mâine, deci, pregăteşte-te cu clerul tău să mergi 
la biserică. Pe cine vei vedea că seamănă cu mine la înfăţişare, afară de 
chelie, hirotoneşte-1 episcop la turma lui Hristos, chiar dacă el nu vrea! 

A doua zi patriarhul pregătit cu toate, a mers la biserică. Privirea lui 
era aţintită la icoana Apostolului Pavel, căci acesta era cel ce i se arătase şi 
totodată observa cu atenţie pe cei ce intrau, ca să vadă pe cel ce seamănă cu 
el. 

Dreptul Nifon nu ştia nimic. Dumnezeu îi ascunsese aceasta, pentru 
că nu dorea cinstire. Dimineaţa, însă, îmi zice: 

- Să mergem, fiule, la biserică lui Dumnezeu şi să ne rugăm 
deoarece, măcar aici suntem necunoscuţi. Ajungând, mi -a zis iarăşi: 

- Nu ştiu de ce inima îmi este plină de întristare! Apoi, s-a liniştit. 
Oare ce o să mi se întâmple? 

A intrat în biserică, unde era deja adunată mulţime de popor. In clipa 
în care 1-a văzut arhiepiscopul, şi-a aţintit privirea asupra lui, s-a uitat apoi 
la icoana Apostolului şi iar la el. Această comparaţie 1-a lăsat uimit. S-a 
întors şi a zis în şoapta, la urechea arhidiaconului s ău: 

- Vezi, Atanasie, cât de uimitor seamănă omul acesta cu Sfântul 
Apostol Pavel? 

- într-adevăr, Stăpâne, seamănă şi mi se pare ca este vrednic să 
păstorească turma lui Hristos, pentru că văd cum îngerii lui Dumnezeu îl 
însoţesc şi pe cap are o cununa de pietre scumpe! 

Atunci Patriarhul a chemat pe Cuviosul şi 1-a îmbrăţişat cu sărutare 
sfântă, fără să-i spună ceva mai mult decât: 

- Binecuvântează, părinte, ca să sedem! 
Fericitul, uimit de aceasta, a întrebat: 

- Dar cum de m-aţi aflat şi aici aşa de repede? Sunt nedumerit! 
Cum s-au aşezat, arhidiaconul Atanasie i-a zis zâmbind: 

- Fără să ştii şi fără să vrei, părinte Nifone, ai venit şi ai găsit aceea 
de care fugi. Aşa te-a adus Domnul, pentru marea ta smerenie, fiindcă te 
fereşti de cinstiri. Dar nu trebuie să respingi ceea ce El ţi-a rânduit. De 
vreme ce suntem robii Lui, nu putem să ne împotrivim hotărârilor Lui. 

- Acum înţeleg puterea cuvântului: "Fugind de cinste am căzut în 
cinste!", a şoptit întristat Cuviosul. Mă gândeam să nu cadă sorţul pe mine 
în alta parte şi mi-a căzut aici. Dar, vai, eu sunt nevrednic şi nu ştiu ce să 
fac, deoarece eu cred că conducerea sufletelor este pentru Moise şi Ilie, 
proorocii cei mari, sau pentru Petru şi Pavel şi pentru cei vrednici. 

- Părinte, 1-a întrerupt iarăşi Patriarhul, Dumnezeu te-a rânduit să 
păstoreşti această turmă a Lui, pe care o vezi acum că ne înconjoară, cerând 
păstor. 

- Cinstite Stăpâne, ascultă-mă şi pe mine robul tău. Eu, cu adevărat, 
nu sunt vrednic de ceea ce îmi zici. Totuşi nu îndrăznesc să mă împotrivesc 
voii lui Dumnezeu. Fă, deci, ceea ce ţi-a rânduit El! 

- O, Părintele meu, a adăugat Alexandru, de aş fi şi eu vrednic ca 
tine! 

S-au ridicat apoi din strănile lor, s-au făcut pregătirile cuvenite şi 
apoi, l-au hirotonit diacon, în timp ce curgeau lacrimi din ochii lui. Apoi, în 
scurt timp, l-au făcut preot şi episcop. Bucuria tuturor era nespus ă. Fericitul 
Atanasie a văzut pe Duhul lui Dumnezeu, coborându-se ca focul peste cei 
doi ierarhi şi sufletul lui s-a umplut de negrăită bucurie. Poporul îmbrăţişa 
pe fericitul Nifon ca pe îngerul lui Dumnezeu. A rămas trei zile în 
Alexandria, învăţând mulţimea credincioşilor. Toţi se minunau de 
învăţătura lui de miere curgătoare. 



PASTORUL CEL BUN 

A treia zi a plecat spre episcopia lui. II însoţea Sfântul Atanasie şi 
alţi bărbaţi sfinţi, pe care îi trimitea patriarhul pentru însc ăunare, care s-a şi 
făcut. Era ziua de 4 septembrie, când l-au înscăunat, după ce mai întâi au 
adus lui Dumnezeu prima jertfa fără de sânge, săvârşind Sfânta Liturghie. 

Au rămas puţine zile, oaspeţii, lângă Cuviosul Episcop Nifon şi 
sufletele lor s-au hrănit duhovniceşte. Apoi au plecat spre oraşul lor, 
rugându-1 cu căldură să-i pomenească în rugăciunile sale. 

In Constantiana, acum Biserică lui Dumnezeu prăznuia alegerea 
episcopului său. Mulţi bolnavi mergeau la el cu credinţă şi primeau 
sănătate, iar poporul lui Dumnezeu se bucura că a dobândit un astfel de 
păstor. 

Deci, Sfântul a început a se griji cu mult zel de turma sa. Uneori 
învăţa poporul, alteori se retrăgea în linişte şi scria cuvinte povăţuitoare, 
tâlcuind Vechiul şi Noul Testament. Din scrierile lui se revărsa mireasma 
Duhului Sfânt. 

Mai presus de toate, însă, nu înceta o clipa de a se ruga Bunului 
Dumnezeu pentru turma sa, ca să o mântuiască de lupii cei vărsători de 
sânge, de eretici şi de sălbaticii diavoli. Zi şi noapte povăţuia pe creştini cu 
legea lui Hristos, cu toată cuvioşia şi cu multă dragoste faţă de toţi. Dar şi 
poporul, de la cel mai mic până la cel mai mare, aşa de mult îl iubea şi îl 
cinstea, încât, dacă, ar fi fost posibil, l-ar fi ţinut ca pe palme, ca să nu calce 
pe pământ; şi ziceau plini de bucurie: "Cu adevărat, ne-a dat Domnul stea 
cerească, care luminează şi străluceşte Biserică noastră." 

îndeosebi se îngrijea Cuviosul de văduve şi de orfanii oraşului. Dar 
şi pe cei mâhniţi îi mângâia, pe bolnavi îi vindeca cu harul lui Hristos şi 
faţă de toţi se purta cu o deosebită bunăvoinţă şi iubire de oameni. 

Ce să spun mai întâi? Nu am atâta putere ca să descriu toate tainele, 
pe care i le-a descoperit aici Dumnezeu. Mă voi strădui totuşi, ca măcar 
câteva din ele să le povestesc şi apoi voi ajunge la adormirea 

preacuviosului meu părinte şi învăţător, pe care nădăjduiesc să o spun pe 
scurt, aşa cum a dorit-o şi el. 

Intr-o zi, la începutul slujirii sale arhiereşti, se ruga pentru turma lui 
ca să o păzească Dumnezeu sănătoasă şi nerănită de vicleniile diavolului, 
întrerupându-şi puţin rugăciunea, şi-a aruncat privirea jos în piaţa oraşului. 
Era ceasul când toţi mâncaseră şi se odihneau. Atunci vede Cuviosul un 
negru uriaş, plin de murdărie, ţinând un toiag mare şi umblând ca un 
vrednic de plâns. A făcut câţiva paşi şi s-a oprit ca şi cum voia să se 
odihnească. Numai cât 1-a văzut Cuviosul, a înţeles ca era diavolul însuşi şi 
îndată i-a strigat cu putere: 

- Ţie îţi zic, spurcată putreziciune, unde mergi? Cum îndrăzneşti, 
neruşinatule, să vii aici? 

- Acela, cum a auzit glasul, s-a oprit şi, privind sălbatic pe Sfântul, 
i-a răspuns: 

- Am aflat ca ai sosit aici şi am venit să te zdrobesc cu acest par pe 
tine şi turma ta. 

- Dar dacă ai atâta putere, de ce te târâi ca o mortăciune? 

- De când am făcut prostia şi am împins pe evrei să răstignească pe 
Nazarinean, mi-au zdrobit ciolanele. Nu mai am puterea de mai înainte. 
Dacă aş avea-o, în clipa de faţă te-aş trage jos şi te-aş face bucăţi. 

- Şi totuşi, îndrăzneşti să mă ameninţi pe mine şi turma mea, că mai 
zdrobi, precum zici, cu parul tău, împuţitule şi răule înşelător, acum când 
eşti o ruină, precum te văd şi singur o mărturiseşti. Cum de îndrăzneşti, 
greţosule şi stricatule, să ataci turma lui Hristos? Acum voi ruga pe 
Dumnezeu şi într-o clipa te vor înhăţa îngerii cei răi, te vor ciomăgi fără 
milă şi te vor arunca în foc. 

- Nu, te rog, a tresărit satana. Să nu faci aceasta! Mărturisesc că o 
poţi. Uite, plec imediat din oraşul ţău şi-ti dau cuvântul meu ca nu voi mai 
călca pe aici... 

Cuviosul 1-a blestemat şi acela s-a făcut nevăzut. 

Dar ce creştin poate crede cuvintele diavolului! Cugeta întru sine 
Cuviosul. Este mincinos, înrăitul. Mincinos şi viclean şi nu are putere nici 
cât un tântar. 

Odată, fiind eu cu Cuviosul, mi-a zis: "Am cunoscut un om înţelept, 
care, când a înţeles că gestul de a căsca în timpul rugăciunii este de la 
diavoli, s-a hotărât să nu mai caşte deloc, niciodată. Numai cât au simţit ca 
a luat această hotărâre şi viclenii diavoli au şi declarat un înfricoşat r ăzboi 
împotriva lui. Dar şi acela i-a izgonit cu pricepere şi nu le -a făcut pe gust. 
îţi venea atunci să râzi de diavoli, văzându-i; unul venea şi altul pleca, 
luptându-se să facă pe om să caşte. Şi s-au ostenit până la istovire, fără să 
poată izbuti ceva. Cine să nu râdă de neputinţă lor? Se rânduiau zilnic câte 

treizeci împotriva lui. Şi totuşi erau neputincioşi, nefiind în stare măcar 
atâta lucru să izbutească". 

Aceasta mi le-a spus Cuviosul, nevredniciei mele şi se bucura. Eu, 
însă, mi-am dat seamă ca era vorba de sine însuşi, pentru că niciodată nu 
l-am văzut cascând cândva, de când se întorsese pe calea lui Dumnezeu. 



MAREA, ÎNOTĂTORII ŞI DOUA FEMEI 

Altă dată, iarăşi, pe când se ruga pentru mântuirea turmei sale, i-a 
venit un gând, că degrabă va părăsi această viaţă trecătoare şi ca va călători 
spre fericirea cea neîmbătrânitoare. Cum se gândea aşa, deodată a fost răpit 
în extaz. Vedea o mare imensă plină de nenumărată mulţime de oameni; se 
părea ca toţi se sileau să o treacă şi să ajungă dincolo. Mulţi, însă, cum 
înotau, purtau pe spatele lor mari greutăţi: pietre, pământ, lemne, cenuşă, 
aramă, argint, aur şi alte materiale de pe p ământ. Unii din ei se afundau din 
cauza greutăţii sarcinii ce o purtau. Alţii aveau sarcini mai uşoare, dar, 
înotând, adunau mai mult; şi adunau mereu iar când se afundau, marea era 
învoburată, ceaţă şi întuneric era peste tot, încât pe călători îi cuprindea 
deznădejdea. 

Erau, însă, mulţi şi fără poveri. Aceştia înotau uşor şi repede. Unii 
mergeau pe suprafaţa apei, iar alţii aveau aripi şi zburau pe deasupra cu 
multă bucurie şi veselie, ajungând degrabă la malul celălalt. Unii, aici 
stăteau, aici mergeau; alţii, deşi se afundau, strigau din răsputeri cerând mai 
mare povară. Unii aruncau puţin din sarcina şi se uşurau, iar alţii care 
veneau în urma lor, adunau cele auncate de aceia. Priveliştea se umplea de 
întristare, căci unul pe altul se dădea la înecare; mulţi deşi aveau 
posibilitatea să între în corabie, preferau să se înece cu povara lor. 

Sfântul era nedumerit şi nu ştia ce înţeles aveau toate acestea. Atunci 
auzi un glas, zicându-i: 

"Marea este lumea; cei ce înoată sunt oamenii. Felurimea şi 
deosebirea călătorilor reprezintă treptele de sporire de -a lungul vieţii 
noastre. Cel ce vrea să ajungă repede la viaţa cea neîmbătrânitoare, trebuie 
să fie om nou în Hristos şi să treacă marea în deplină sărăcie. Pe când cel ce 
pluteşte încărcat cu multă materie, foarte repede se va îneca în adâncul 
iadului". 

Acum, Nifon a început să înţeleagă vedenia şi, cu aceasta înţelegere, 
se uita la stânga lui şi vede altceva: "O vale imensă plină de mulţime de 
oameni; bărbaţi şi femei, copii şi tineri, monahi şi clerici. O femeie 
frumoasă stătea în mijlocul văii; era sulemenită şi purta haină ţesută cu aur, 
împodobită cu mărgăritare şi alte nenumărate pietre preţioase şi podoabe. 
In jurul ei erau întinse mese cu mâncăruri şi băuturi alese. Avea ochii mari, 

dar nu privea pe nimeni anume. La toţi le făgăduia: "Tu mă vei moşteni, 
toate sunt ale tale!", dar nu-şi ţinea cuvântul faţă de nimeni. Pe toţi îi înşela, 
tulburându-le mintea ca să-i slujească ei. Şi, în timp ce toţi se gândeau la 
ea, a venit o mulţime de slujitori ai unui mare împărat şi i-a omorât pe toţi 
cu săbiile şi apoi, săpând gropi în pământ, au aruncat în ele cadavrele lor. 

Dar pe cei ce nu se încredeau în acea femeie, ci, îi scuipau în faţă 
înţelegând zădărnicia făgăduinţelor ei, pe aceia, slujitorii marelui împărat, 
îi cinsteau şi îi respectau. Foarte ciudată i s-a părut Cuviosului aceasta 
privelişte. 

Apoi, întorcându-se spre dreapta lui, vede un loc frumos, luminos şi 
înmiresmat. Acolo se vedea un tron slăvit şi strălucitor ca soarele. Pe el se 
odihnea o preastrălucită femeie, care lumina totul cu razele sale. O mare 
mulţime de tineri frumoşi şi îmbrăcaţi în alb, roiau în jurul ei şi o slăveau. 
Purta podoabe uşoare şi strălucitoare; minunate flori din rai o împodobeau 
cu mireasmă lor. O cărăruie îngustă ducea din vale până la tronul ei. Cei 
care, precum am zis, dispreţuiau făgăduinţele femeii celei mincinoase şi îşi 
întorceau faţa de la ea, aceia apucau pe cărarea cea strâmtă şi ajungeau la 
această femeie şi-i sărutau mâna cu sfântă sărutare. Iar ea îi îmbracă îndată 
cu lumina ca şi cu o haina, îi încununa şi-i trimitea degrabă în curţile 
împărăteşti, unde primeau o negrăită bucurie şi dulceaţă. 

Adâncindu-se în aceste privelişti, Cuviosul a înţeles ce înseamnă, 
îndată ce şi-a venit în sine: femeia cea stricată este viaţa cea trecătoare, care 
făgăduieşte tuturor bogăţie şi strălucire, robindu-i voilor ei. Nu-i lasă să 
cinstească pe Dumnezeu pentru ca îi moloşeşte şi, moartea găsindu-i 
nepregătiţi, le răpeşte sufletele şi trupurile le dă pământului. 

Cealaltă femeie, care se odihneşte pe tron, este viaţa cea veşnică, 
către care merg drepţii pe cărarea cea strâmtă. Aceştia au dispreţuit cele 
pământeşti, care sunt "curse ale satanei, praf şi cenuş ă", s-au silit pe sineşi 
şi au răpit împărăţia lui Dumnezeu, deoarece, când vine sfârşitul firesc 
pentru toţi oamenii, aceştia trec în viaţa veşnic ă. Iar aceasta, îmbrăţişându- 
i, îi îmbracă cu veşminte luminoase şi-i odihneşte în fericitele curţi, unde 
răsună dulcele glas al celor ce prăznuiesc. 

înţelesul adânc şi adevărat al vedeniei 1-a făcut pe Cuviosul să 
suspine: 

"O, când voi ajunge şi eu să văd faţa Domnului meu? Oare mă voi 
învrednici eu, pierdutul, să privesc pe Domnul meu? Vai, vai, Nifone! în 
foc vei merge, ticălosule, pentru faptele tale cele rele! Cerul te va învinui 
înaintea lui Dumnezeu, pentru că l-ai întinat cu privirea ta. Dar şi pământul, 
ticălosule, te va osândi pentru că l-au întinat cu spurcatele tale picioare. 
Văzduhul te numeşte gunoi, nelegiuitule, dar şi pentru oam eni eşti povară, 
murdărindu-i cu umbletul printre ei, spurcatule. Pietrele şi ţărâna 
pământului vor striga împotriva ta, stricatule, pentru că le-ai murdărit şi 

netrebnicit. Şi pe cine n-ai murdărit? Toate cele văzute şi nevăzute te 
socotesc netrebnic. De aceea te vei face cenuşă în focul iadului"! 

Astfel, tânguindu-se de toate acestea, se ruga cu umilinţă lui 
Dumnezeu să-i ierte păcatele şi să-1 izbăvească de focul cel veşnicie, 
temându-se şi tremurând de groaza morţii. Şi zicând moarte, înţelegea, 
despărţirea de Dumnezeu. Iar dacă un aşa de mare luminător se temea să nu 
piară şi să cadă din harul lui Dumnezeu, oare noi nemernicii, care nu avem 
un bine, ce trebuie să facem? 



SPRE APUS 

Cuviosul Nifon a presimţit că i se apropie sfârşitul. Intr-o zi, după ce 
a dat drumul clericilor de la biserică, l-am văzut foarte mâhnit şi 
îngândurat. Stătea ca o vrabie, afundat într-o ciudată singurătate. Foarte 
mirat de acest lucru, l-am întrebat cu blândeţe de ce este aşa de schimbat. 
Uneori privirea îi era veselă, alteori se întunecă adânc; uneori zâmbea, 
alteori se întrista, ca şi cum făcea sfat cu sine însuşi. L-am rugat stăruitor, 
sărutându-i mâna, să-mi spună ce se petrece. 

- Uite, fiule, a zis el în sfârşit, p ărintele tău, pe care tu îl iubeşti mult, 
în curând te va părăsi trupeşte. 

Inima a început să-mi bată tare. 

- Nu, părintele meu, să nu părăseşti pe fiul tău, l-am rugat eu. Ştii că, 
de când te-am văzut prima dată, nu te-am părăsit niciodată, dorind ca 
împreună cu tine să aflu şi eu milă în ziua judecăţii. 

- Nu te teme, fiule, m-a încurajat el. Dacă aflu trecere înaintea lui 
Hristos, să ştii ca degrabă că te voi aduce şi pe tine unde mă găsesc eu. Dar 
dacă nu aflu îndrăzneală... Străduieşte -te atunci, fiul meu, din toate puterile, 
ca să izbăveşti din foc pe părintele tău, astfel ca şi tu să câştigi mântuirea. 

- Părinte, spune-mi te rog, cum ai înţeles că ţi se apropie sfârşitul? 

- Nu-ţi voi ascunde, iubitul meu fiu. Acum câteva zile, după ce 
mi-am terminat rugăciunea de la ceasul şase, eram puţin obosit şi m-am 
întins, ca să mă odihnesc câteva clipe. Deodată am fost cuprins de o sfântă 
răpire. Mă vedeam că am intrat într-un mare şi sfânt palat. Se vedeau 
tronuri de foc, care revărsau scântei dumnezeieşti. Prin împrejur se vedeau 
steme împărăteşti şi slava Domnului cu raze strălucitoare. Miresme felurite 
şi minunate se revărsau pretutindeni, veselind puterile cereşti. Mii de mii 
stăteau înainte şi milioane de milioane îi slujeau. 

"Mihaile, Mihaile, am auzit atunci un glas lin venind de la tron, arată 
iubitului meu locul odihnei sale!" 

Şi îndată un stâlp de foc, mare şi înfricoşat, m-a luat şi m-a dus într- 
un loc, unde erau nenumărate palate minunate. Stâlpul care mă conducea la 

acestea era înalt, frumos şi împodobit. Deodată s-a deschis o lumina 
negrăită şi cu miresme îmbătătoare m-a întâmpinat. O mulţime de tineri 
îmbrăcaţi în alb ne-au înconjurat, zicându-mi să vin cât mai repede. 

- Stăpâne Mihaile, - ziceau către conducătorul meu -, când ne vei da 
pe iubitul nostru Nifon? 

- Voia Tatălui şi a Fiului şi a Sfântului Duh este să vi-1 dăruiască 
după trei zile! 

Aceia, îndată au început să salte şi să se bucure în Duhul Sfânt. Mai 
mult, unii au început să facă cereşti pregătiri. 

- Negrăita iubire de oameni a Aceluia te -a miluit, mi-a zis atunci 
conducătorul meu. Aici ti s-a rânduit odihna ta. 

Nespus de mult m-a încântat bucuria acelui palat când am intrat 
înăuntru. După aceasta, urma un altul şi un altul şi, tot aşa, nenumărate 
palate frumoase, pe care le -am văzut şi m-am minunat; tronuri luminoase 
care îţi răpeau mintea, grădini de flori, înflorite veşnicie, amfore mari de 
aur pline de parfumuri dumnezeieşti, coroane multicolore şi strălucitoare. 
Dar ce spun eu, fiule? Erau aşa de mari şi de multe acele frumuseţi 
dumnezeieşti, ca depăşeşte orice minte şi orice închipuire. 

După puţin timp, Arhanghelul mi-a zis iarăşi: 

"Pe acestea ţi le-a dăruit Hristos, pentru că L-ai iubit pe El şi pe noi. 
Iată şi acum tron, veşminte ca lumina şi "paturi fericite", pentru că toată 
viaţa ţi-ai petrecut-o culcându-te aspru, pe pământul gol. Ochii tăi vor 
vedea semne şi minuni necuprinse de minte de înţelepţi şi filosofi. Vezi? 
Sălăşluire de odihnă şi prăznuiri nenumărate; toate ţi le-a pregătit cu însăşi 
mâna Sa Preabunul Dumnezeu". 

într-adevăr, m-am uitat cu atenţie şi am rămas uimit. Intr-o singură 
încăpere se putea afla toată fericirea. Din una parcă te duceai în alta şi 
iarăşi bucuria tuturor se concentra în fiecare. Pentru ăa nu erau zidite din 
materiale, din pietre şi din lemn şi alte materiale frumoase. Materialul lor 
era nor dumnezeiesc şi Duhul Sfânt. Aşa cum soarele, când se pleac ă spre 
apus îşi trimite razele sale luminoase ca nişte raze de foc, aşa erau şi 
cămările acelea, pline cu tot felul de roade duhovniceşti, pe care, v ăzându- 
le nu te mai saturai. 

Şi pe când, fiule, fiind încă sub conducerea Arhanghelului, mă 
gândeam la toate acestea, m-am trezit. Deci, fără amânare, în trei zile merg 
la Hristos. Şi apoi, după puţin, voi veni eu însumi să te iau şi pe tine, ca să 
fim împreună. Nu plânge că ne vom despărţi; mai degrabă, bucura-te şi te 
veseleşte! 

Acestea mi-a grăit şi a tăcut. 

In scurt, vestea s-a răspândit în toată eparhia lui. Tânguire şi plângere 
nemărginită se auzea peste tot. Dar Cuviosul îi mângâia pe toţi cu 
povătuirile sale. Ba îi îndemna să se bucure şi să se veselească, deoarece, 

zicea: "cu cât mă voi găsi mai aproape de Dumnezeu, îl voi ruga mai cu 
căldură pentru mântuirea voastră, dacă, desigur, veţi umbla în dreapta 
credinţă în care v-am învăţat". 

5 1 

Prin dumnezeiască descoperire a fost înştiinţat şi marele Atanasie, 
despre sfârşitul Cuviosului şi a venit la el cu mulţi fraţi. Fericitul Alexandru 
adormise deja întru Domnul şi Atanasie îi urmase la tron. 

Cum au ajuns, s-au îmbrăţişat cu sărutare sfântă şi Cuviosul a zis 
către arhiepiscop: 

- De ce, Părinte, aţi făcut atâta osteneală pentru mine? 

- Am venit, Preasfmtite, ca să va urez drum bun. Mâine veţi călători 
spre Ierusalimul cel de sus! Vă rog dar, cu căldură, să mă pomeniţi şi pe 
mine în ceasul când vă veţi închina lui Dumnezeu şi Tatăl şi arhanghelilor 
Lui. 

- Şi tu, fiul meu, 1-a rugat Cuviosul, când vei săvârşi Sfânta 
Liturghie, să nu uiţi să pomeneşti la Sfintele Taine şi numele păcătosului şi 
nemernicului Nifon şi să faci proscomidie totdeauna şi pentru mine către 
Dumnezeu, deoarece este mare binefacere pentru cel mort s ă fie pomenit la 
Sfântul jertfelnic. Cine, deci, va face acestea după moartea mea, cu credinţă 
adevărată pentru iertarea păcatelor mele, când îi va sosi sfârşitul îl va 
cerceta ajutorul lui Dumnezeu. Tatăl, Fiul şi Duhul Sfânt îi va ierta 
mulţimea greşelilor lui şi îl va chema întru împărăţia cerurilor. Pentru că 
nu-1 voi uita întru odihna mea până ce nu-1 voi aduce lângă mine; adică, 
unde sunt eu, să fie şi acela. 

După aceste cuvinte a tăcut. In noaptea aceea a început să se roage 
îndelung. 



ADU-TI AMINTE DOAMNE... 

Stăpâne Doamne, Iisuse Hristoase, Dumnezeul meu, pleacă urechea 
Ta şi mă auzi pe mine robul Tău, care necontenit iubesc numele Tău! 
Primeşte-mă pe mine, care vorbesc stăpânirii, puterii şi tăriei Tale! Iţi cer, 
Te rog şi implor bunătatea Ta! Vino, Iisuse, Lumina cea din Lumina, acum 
la apusul vieţii mele! Coboară, Sfinte, ca să iei sufletul meu! Miluieşte -mă, 
Iubitorule de bine şi vino la mine, în lumină, frumuseţe şi bucurie! Tu eşti 
Cel ce mi-ai făgăduit: "Voi veni Eu însumi ca să primesc duhul Tău în 
pace". Să nu impiedice dar, păcatele mele, făgăduinţa Ta cea adevărata! Să 
nu-ţi întorci de la mine faţa Ta! Adu-Ţi aminte că Tu m-ai scos din puterea 
balaurului! Eram pierdut în nesăţiosul lui pântece şi Tu mi-ai dăruit viaţa; 
înviindu-mă, m-ai luminat; luminându-mă, m-ai sfinţit; sfinţindu-mă, m-ai 
strălucit şi strălucindu-mă, m-ai îndumnezeit. 

Adu-Ti aminte, Doamne, că în toate zilele vieţii mele n-am încetat 
rugându-Te să nu Te întorci de către mine, ci să vii în calea robului Tău! 

Adu-Ţi aminte, Doamne, că nici pe tată, nici pe mamă n-am iubit 
mai mult decât pe Tine! 

Adu-Ţi aminte, Doamne, că pentru numele Tău "m-am smerit 
foarte"; ci, să nu mă ruşinezi, pentru că de multe ori mi-ai zis: "Nu mă uit 
la veghea ta şi la setea ta, ci te iubesc pentru adânca ta smerenie". Oare am 
făcut eu însumi ceva bun? Pe toate acestea harul Tău le-a lucrat! 

Adu-Ţi aminte, Doamne, şi de cei ce mă pomenesc pe mine, robul 
Tau, şi trimite pe Duhul Sfânt în inimile lor ! Dă-le lor îndreptare, virtute şi 
nepomenire de rău, zdrobeşte sub picioarele lor pe vicleanul balaur! 

In mâinile Tale încredinţez această turmă pe care mi-a încredinţat-o 
dreapta Ta! Păzeşte pe cel ce crede în numele Tău! Păzeşte-1, Preaînalte, cu 
atotputernică mâna Ta; păzeşte-1 nevătămat până la sfârşitul lumii! 

Dumnezeul meu, Dumnezeul meu, iarăşi Te rog, Adu-Ţi aminte, 
Doamne, de cei ce călătoresc pe uscat şi pe mare, de bolnavi, de cei osteniţi 
şi de cei robiţi; ajuta-i şi-i mântuieşte pe ei! 

Adu-Ţi aminte, Doamne, de văduve şi de orfani, de străini, de 
prozeliţi, de cei înstrăinaţi, de săraci, de cei flămânzi şi însetaţi, pentru 
dumnezeiască şi bogată mila Ta! 

Adu-Ţi aminte, Doamne, de cei întemniţaţi, de cei legaţi, de cei ce se 
află în nevoi, de cei ce suspină şi se tânguiesc, de cei ce flămâzesc! Să-i 
înconjure milă Ta cea mare, Preamilostive. 

Adu-Ţi aminte, Doamne, de cei bolnavi sufleteşte şi de cei răniţi de 
vicleana săgeată a păcatului! 

Adu-Ţi aminte, Doamne, de cei înstrăinaţi şi încercaţi şi de toţi cei ce 
se chinuiesc de amare dureri! Picură în inima lor bucuria Duhului Tău cel 
Sfânt, ca să slăvească bunătatea Ta! 

Ştiu că faci acestea Doamne, mai ales cu cei ce rabdă fără murmur 
osteneala şi durerea, sila, nevoia, supărarea, fie că s-au produs cu voia lor, 
fie ca fără de voie se afla în ele. 

Adu-Ţi aminte, Doamne, de episcopi, de preoţi, de diaconi şi 
îndeobşte, de toţi clericii! Cu rugăciunile lor, Iubitorule de oameni, iartă şi 
mulţimea greşelilor mele. 

Adu-Ţi aminte, Doamne, de cei ce se nevoiesc în puştii, în munţi, în 
peşteri şi în găurile pământului şi îndeobşte de toţi cuvioşii monahi, care 
poarta sfânta schimă. Cu rugăciunile lor, vino la plecarea robului Tău! 

Adu-Ţi aminte, Doamne, de împăraţii şi de domnitorii creştini! 
Odihneşte şi pe toţi care au plecat din această viaţă cu credinţă şi nădejde în 
Tine! Uşurează şi povara nefericiţilor necreştini! 

Primeşte, Stăpâne, rugăciunea robului Tău la jertfelnicul cel 
înţelegător şi mai presus de ceruri al Ierusalimului celui de sus! 

Tu, Cuvântule al lui Dumnezeu, Care eşti cu totul în Tatăl, Tu, Care 
ţii toate şi prin Care toată făptura din nimic a venit la fiinţă; Tu, Care te-ai 
născut mai înainte de toţi vecii, Care ai în Tine întreg pe Tatăl şi peste Care 
Duhul Sfânt Care din Tatăl purcede, se odihneşte; Tu, Care ai făcut cetele 
îngerilor, firea apelor, lumina şi întunericul, soarele, luna şi stelele cerului, 
cele mai presus de ceruri, cele de pe pământ şi cele de sub pământ; Tu Care 
pe toate le ţii în palma Ta. Şi cine, Doamne, nu tremură înaintea Ta, afară 
numai dacă este cu totul robit de patimi, ca mine, groapă mirosului greu. 
Tu, Care ai creat duhurile din nimic şi tot aşa şi materia, "Care câte ai voit 
ai făcut în cer şi pe pământ, în mari şi în toate adâncurile", Tu, 
Atotţiitorule, primeşte rugăciunea mea ca să mă odihnesc şi să adorm în 
pace, că Tu, Doamne, "întru nădejde m-ai aşezat". 



VIZITATORII CEREŞTI 

Cu acestea şi cu mult mai multe cuvinte, s-a rugat continuu. Peste 
puţin a tăcut. Atunci, îngerul Domnului i-a zis: 

- Bucură-te, bucură-te, Cel ce ţi-a făgăduit este nemincinos; va veni 
deci la tine. Iar Sfântul s-a bucurat nespus, auzind aceste velesitoare 
cuvinte. 

Intr-o întristare liniştitoare a sunat clopotul. Toţi au mers la biseric ă. 
Sfântul ardea de febra. Deodată mi-a zis: 

- întinde pe pământ rogojina, fiule. I-am împlinit dorinţa şi apoi l-am 
întins pe ea, în timp ce el şoptea ceva. 

îndată ce s-a luminat de ziua, s-au adunat toţi clericii în frunte cu 
Atanasie, precum şi mult popor din oraş. Erau adânc întri staţi pentru starea 
Cuviosului. Febra îl doborâse. 

- Oare, Părinte, boala foloseşte la ceva pe om? a întrebat patriarhul. 

- Da, Stăpâne. Aşa cum aurul topindu-se, leapădă rugina, aşa şi omul 
se curăţă de păcatele sale, dacă, îmbolnăvindu-se, mulţumeşte lui 
Dumnezeu. Zicând acest cuvânt, a lăcrimat şi a zâmbit. Deodată, faţa lui 
s-a luminat ca soarele, încât s-au spăimântat toţi, iar el a şoptit: 

- Bine aţi venit, luminătorii lumii, purtătorilor de Dumnezeu 
Apostoli! 

Din nou i-a strălucit fata. 

- Bucurati-vă, mucenici ai Domnului, care ati binevoit a veni la un 
bătrân păcătos! 

Atunci chipul lui a strălucit mai tare, încât toţi s-au înfricoşat, iar el 
vorbea singur: 

- Vă mulţumesc cinstiţilor prooroci că aţi venit la un ticălos, care a 
putrezit în păcate! 

în acea clipa şi Atanasie cel mare, transfigurat, a v ăzut pe sfinţii care 
sărutau pe Cuvios unul câte unul. 

Apoi, după câteva clipe, a fulgerat mult mai puternic faţa Cuviosului 
Nifon şi îl auzeau şoptind cu zâmbet pe buze: 

- Bucuraţi-vă în Domnul, ierarhii lui Hristos, cuvioşilor şi drepţilor! 
A tăcut. Apoi îndată, plin de o negrăită bucurie, a zis cu putere: 

- Bucură-te cea plină de dar, luminătoarea şi sprijinitoarea mea! 
Bucură-te, Născătoare de Dumnezeu! De-a pururi pomenesc binefacerile 
tale! 

S-a liniştit iarăşi puţin, şi apoi a zis. 

- Dumnezeieştii mei ocrotitori, va binecuvântează sufletul smeritului 
şi păcătosului Nifon! Şi a încetat a mai vorbit. 

N-a trecut mult timp şi o negrăită mireasmă s-a revărsat peste tot. Şi 
deodată, faţa lui a strălucit foarte tare, ca un fulger înfricoşat. De frica, toţi 
au ieşit afara. îi cuprinsese spaima de acea dumnezeiască strălucire, 
împreună cu mireasmă, s-a auzit un glas preafrumos şi plin de duh: 

- Vino la Mine, suflete care ai purtat smerenia Mea! Eu sunt 
Hristosul tău, Care cu atâta dor îl chemai: "O, Hristosul meu! O, Hristosul 
meu!" Vino, deci la Mine! 

La auzirea stăpânescului glas, toţi s-au cutremurat de frica. Iar 
Cuviosul şi-a întins mâinile rostind aceste mari cuvinte: 

- în mâinile Tale, Stăpâne, îmi dau duhul meu! Tu eşti Hristosul 
meu, Fiul lui Dumnezeu Celui viu!... Şi îndată şi-a dat duhul. 

O, ce s-a întâmplat atunci! Au început toţi să se tânguiască cu amar 
de pierderea învăţătorului şi să plângă. Patriarhul, însă, i-a rugat, ca mai 
degrabă, să mulţumească şi să slăvească pe Dumnezeu, Care i-a învrednicit 
să aibă în oraşul lor un aşa de mare ales şi sfânt vas al s ău. 

După ce a trecut tânguirea de la început, poporul, din evlavie, voia s ă 
ia haina pe care o purtase Cuviosul. Insă marele Atanasie nu i-a lăsat. Şi 
după ce au făcut slujba înmormântării, l-au îngropat precum îi rugase, în 
marea biserică a Sfinţilor Apostoli. 

De atunci, aici se fac multe vindecări de boli cu harul lui Dumnezeu 
şi cu rugăciunile Cuviosului. Nenumărate boli incurabile a vindecat 
Hristos, slăvind pe robul Său, Nifon. Nu le-am scris pe toate, căci ar fi 
trebuit o carte uriaşă. De altfel şi povestirea sfântă şi de suflet folositoare 
de până acum a fost ca o mare întinsă pe care cu anevoie am plutit, din 
pricina neputinţei. însă, toate câte ar fi de folos cititorilor creştini, am 
socotit că nu e bine să le dau uitării. Astfel, cu rugăciunea şi povăţuirea 
Cuviosului, am trecut marea cea mare, eu nemernicul Petru, monah şi 
preot. Dar am suferit mult de la diavoli. De multe ori au năvălit asupră-mi 
cu sălbăticie şi silnicie, pentru că necontenit urăsc pe robii lui Dumnezeu. 
Au ajuns până să spună faţis, când am terminat această viaţa a Cuviosului: 

- Ah, ce cui ne-a infipt în inima, ucenicul acelui încăpăţânat! Nu ne-a 
costat aşa de mult relele pe care ni le -a făcut acela când trăia, pe cât 
alcătuirea vieţii lui. Fie! Ne va nimici cu totul! Să ne aruncăm dar, asupra 
vicleanului său ucenic şi să ştergem de pe pământ pomenirea lui! 

Dar abia au luat această hotărâre şi diavolul, care era gata să mă 
omoare, a strigat plângere cu durere: 

- Ah, de trei ori ticălosul Nifon, a venit şi aici, să mă ciomagească cu 
rugăciunea lui! 

Dar şi ceilalţi, cum au auzit acestea, s-au făcut nevăzuţi. 

Adormirea Cuviosului Nifon a fost la 23 decembrie. Dumnezeu să 
dăruiască milă să celui ce citeşte sau transcrie această carte şi să-i ierte 
păcatele în ziua Judecaţii, cu harul şi cu iubirea de oameni a Domnului 
nostru Iisus Hristos, prin Care şi cu Care, se cuvine slava Tatălui, împreună 
şi Sfântului şi de viaţa Făcătorului Duh, acum şi pururea şi în vecii vecilor. 
Amin! 



108 



Viaţa şi învăţăturile Sfântului Ierarh Nifon 



Viaţă şi învăţăturile 
Sfântului Ierarh Nifon 

de 
Arhim. Petroniu Tănase 

FOLOSIŢI TEXTUL DOAR DACA AVEŢI CERTITUDINEA CA ESTE CONFORM 

CU ORIGINALUL ROMANESC EDITAT EDITURA EPISCOPIEI ROMANULUI SI 

HUŞILOR, 1993 SI REEDITAT IN ANUL 2001. PENTRU ACEASTA PROCURATI- 

VA LUCRAREA DOAR DE LA PERSOANE DE ÎNCREDERE CARE AU 

VERIFICAT rNTEGRITATEA TEXTULUI, SAU DESCARCATI-0 DE PE 

SITEURILE 

http://www.angelFire.com/space2/carti/ 

http://www.megaone.com/patristica/carti/ 



Rugati-va pentru cei ce au trudit la realizarea 
acestei versiuni digitale. 



APOLOGETICUM 

2004 



109 



